
MBI DOBINË DHE DËMIN E HISTORISË PËR JETËN 


Në të vërtetë për mua është e urryer çdo gjë që vetëm 
mëson pa e zgjeruar e pa e gjallëruar direkt veprimtarinë 
time, Këto fjalë të Gëtes, kjo kredo e tij shpirtërore ceterun 
censeo mund të shërbente si hyrje për arsyetimin tonë për 
vlerën pozitive ose negative të historisë. Sepse me këtë 
arsyetim ne kemi ndërmend të tregojmë se për ç'arsye 
të mësuarit pa shkaktuar gjallërim dhe përse dijenia e 
shoqëruar me dobësim të veprimtarisë, përse historia 
si tepricë diturie dhe si luks duhet të jenë për ne sipas 
shprehjes së Gëtes seriozisht të urryera. Kjo pikërisht 'për 
arsye se çdo gjë e tepërt është armik i të domosdoshmes. 
Historia është afër mendsh që na nevojitet, por ne kemi 
nevojë për të ndryshe nga ai amatori i llastuar dhe dembel 
i cili me mendjemadhësi dhe përbuzje sillet me kërkesat 
tona vulgare dhe me nevojat tona. Kjo do të thotë se ajo 
na nevojitet për jetën dhe për veprimtarinë dhe jo që të 
gjejmë shkaqe të favorshme për t'u shmangur nga jeta dhe 
veprimtaria ose aq më pak për të justifikuar jetën egoiste e 
frikamane dhe veprimtarinë e keqe. Ne jemi dakord që t'i 
shërbejmë historisë vetëm për aq sa ajo i shërben jetës. Por 
ndër të tjera ekziston një mënyrë për t'i shërbyer historisë 
dhe një mënyrë vlerësimi për të, të cilat të çojnë te dobësimi 
dhe bastardimi i jetës. Kjo dukuri duhet të studiohet në 
lidhje me simptomat e shquara të kohës tonë dhe kjo është 

sa e domosdoshme aq e bezdisshme. 
Unë jam përpjekur që të përshkruaj atë ndjenjë që 
më ka munduar vazhdimisht dhe si hakmarrje për të Je 


njoh në pamjen e saj fillestare e të pastër dhe se unë ekam 
shprehur atë pa qenë shumë i bindur se jam pjekur për ta 
kuptuar. 

I tillë mund të jetë opinioni i disave por shumica do 
më thonë se kjo është një ndjenjë krejt e shtrembëruar, e 
panatyrshme e neveritshme dhe thjesht e papranueshme, 
ose bile se unë e kam treguar veten me këtë veprim të 
padenjë për atë tërheqje të fuqishme të kohës tonë drejt 
historisë e cila siç dihet është shfaqur qartë këto dy brezat 
e fundit veçanërisht te gjermanët. Por sidoqoftë, fakti 
që unë po guxoj të bëj përshkrimin e saktë të natyrës së 
ndjenjës që provoj, tregon se po kontribuoj në ruajtjen e 
sjelljeve të mira që sundojnë te ne, sesa që po i minoj ato, 
sepse në këtë mënyrë po u jap mundësinë shumë vetave 
që të zbrazin komplimente para këtij drejtimi të kohës. 
Por unë fitoj për veten time akoma edhe diçka, që për 
mua është shumë më e shtrenjtë se sa aprovimi i shoqërisë 
dhe pikërisht mundësinë që të marr këshilla publike dhe 
vërejtje të rrepta lidhur me kuptimin e kohës tonë. 

Por edhe këtë arsyetim unë e quaj jo në kohë të vet, 
sepse me të unë tentoj të shpjegoj diçka me të cilën koha 
jonë krenohet jo pa baza dhe pikërisht arsimimin e Sa) 
historik duke e quajtur atë një gjë të keqe, një sëmundje 
dhe një të metë që është karakteristike për kohën, sepse UN“ 
bile mendoj se të gjithë ne vuajmë nga ethet rraskapitëse 

historike dhe do të duhej që të paktën ta pranonim se 
vuajmë prej tyre. Në qoftë se Gëte ka patur të drejtë kur 
thoshte se duke kultivuar Virtytet tona, ne kultivojmë 
edhe të metat e veset tona dhe në qoftë se, siç e dimë të 
gjithë, virtyti i ekzagjeruar (ashtu si e shoh dhe e gjykoj 
unë ndjenjën historike të kohës tonë), mund të bëhet aq i 
dëmshëm për popullin siedhe vesii zmadhuar, atëherë pse 
të mos më jepet mua mundësia që ta them atë që mendoj” 
Për të justifikuar veten time, nuk do të hesht bile edhe për 
faktin që vrojtimet të cilat kanë shkaktuar te unë ndjesitë 
torturuese që kam përmendur më lart, janë bërë nga unë 
në shkallën më të madhe te vetja ime dhe vetëm për të bërë 
krahasim edhe te të tjerët dhe se unë, duke ngelur pjellë e 
kohës time, kam arritur te këto përfundime vetëm në atë 
shkallë në të cilën unë megjithatë jam pinjoll i epokave të 
mëparshme e sidomos epokës greke. Si e mendoj unë, një 
farë të drejte për këtë ma jep edhe specialiteti i filologut 
Sepse unë nuk e kuptoj dot se çfarë kuptimi mund të kishte 
filologjia klasike në kohën tonë përveç që të veprojë jashtë 
kohës tonë dhe për hir të kësaj, të ndikojë me shpresë mbi 
të, në interes të epokës që do vijë më pas. 

Hidhi një sy asaj kopeje që po kullot aty pranë teje. Ajo 
nuk e di se ç'kuptim kanë fjalët dje, ç'është e sotshmja. 
Ajo vrapon, përtyp barin, pushon, ripërtyp ushqimin, 
prapë vrapon dhe vazhdon kështu që nga mëngjesi e 
deri në darkë, ditë për ditë e lidhur ngushtë në gëzimin 
e në vuajtjen e saj te shtylla e çastit e prandaj nuk njeh 
as melankolinë e as mbingopjen. Për njeriun kjo pamje 
është shumë e lodhshme sepse ai krenohet para kafshëve 
se ai është njeri dhe ndërkohë vrojton me sy plot xhelozi 
lumturinë e vet sepse ai ashtu si kafshët dëshiron vetëm 
një gjë: Të jetojë pa u ngopur me jetën, pa ndjerë dhembje 
për këto që nuk i arrin dot sepse këto i dëshiron jo ashtu 
si i dëshiron kafsha. Njeriu ka të ngjarë që dëshiron që ta 
pyesë kafshën: “Pse nuk më thua asgjë për lumturinë tënde 
por vetëm më shikon””. Dhe kafsha po të mundte nuk do 
të kishte patur ndonjë kundërshtim që t'i përgjigjej e t'i 
thoshte: “Kjo ndodh sepse unë në çast e harroj atë që dua 
të them”, por ajo aty për aty e harron edhe këtë përgjigje 
dhe hesht, gjë me të cilën e çudit njeriun. 

Por njeriu çuditet edhe me veten e tij për atë që ai nuk 
mund të mësohet që të harrojë dhe se ai përgjithmonë është 
i mbërthyer mbas të shkuarës. Sado larg e sado shpejt që 
të vrapojë ai, zinxhiri vrapon së bashku me të, A nuk është 

një mrekulli që ai çast i cili shfaqet aq shpejt, po ashtu 
edhe zhduket, çast i cili lind nga asgjëja dhe shndërrohet 
në asgjë, që ky çast prapëseprapë kthehet përsëri si një 
fantazmë dhe prish qetësinë e çastit të mëpastajmë. Nga 
lëmshi i kohës ndahen pa pushim fletë të veçanta, bien 
e fluturojnë tutje që pastaj papritur të bien prapë te vetë 
njeriu dhe atëherë njeriu thotë: “Unë e mbaj mend” dhe ja 
ka zili kafshës e cila harron në çast e për të cilën çdo çasti 
realitetit vdes duke u zhytur në mjegull e në natë dhe duke 


—I IS — — —— —— -—-- --2-2. 


i duke mos lënë për veten e saj asnjë lloj thyese. Ajo nuk di të 
) shtiret, nuk fsheh asgjë dhe në çdo moment të dhënë është 
j plotësisht ajo që është e prandaj nuk ka se si të mos jetë 
ki ndershme. Përkundrazi njeriu duhet që të kundërshtojë 
me çdo kusht peshën kolosale që vjen gjithmonë duke u 
rritur të së shkuarës dhe kjo e fundit ose e përkul atë, ose e 
shmang mënjanë duke ja vështirësuar lëvizjet si një barrë 
e padukshme dhe e errët nga € cila ai për t'u dukur është 
ndonjëherë i gatshëm që ta mohojë, ashtu si vepron me 
shumë qejf kur është në shoqërinë e njerëzve të barabartë 
me veten që të ngjallë zilinë e tyre. E për këtë arsye atë 
e emocionon si kujtimet për parajsën e humbur, pamja e 
kopesë që po kullot ose pamja e njohur e fëmijës i cili nuk 
ka akoma nevojë që të mohojë ndonjë ngjarje të së shkuarës 
dhe që në paditurinë e tij të shenjtë loz në kufijtë që ndajnë 

të shkuarën me të ardhmen. 

Por edhe lodrave të fëmijëve një ditë ju vjen fundi dhe 
atij i hiqet shumë herët aftësia për të harruar e atëherë 
ai mësohet ta kuptojë rëndësinë e fjalës “ka qenë”, asaj 
fjalës fatale e cila për njeriun do të thotë luftë, vuajtje dhe 

mbingopje, i kujton atij se ekzistenca e tij është në thelb një 
imperfektum që nuk ka fund dhe kur më në fund vdekja 
bie harresën e dëshiruar, atëherë ajo grabit njëkohësisht 
me jetën e njeriut edhe të tashmen e tij dhe me këtë i vë 
vulën e saj asaj të vërtete, që ekzistenca jonë është një ikje e 
pandërprerë në të shkuarën domethënë se është një gjë që 
jeton me një mohim të përhershëm duke gllabëruar e duke. 
qenë në antagonizëm me veten. 
Në qoftë se lumturia, në qoftë se rendja mbas një 
lumturie të re në çfarëdo kuptimi qoftë, është ajo që e lidh 
atë që jeton mbas jetës dhe e nxit atë që të jetojë më tutje, 
atëherë ndoshta njeriu cinik është më tepër afër të vërtetës 
se sa çdo filozof tjetër sepse lumturia e kafshës si cinikja 
më e përsosur shërben si një shembull i gjallë se cinizmi 
është i vërtetë. Edhe lumturia më e vogël, në qoftë se ajo 
është e vazhdueshme dhe e bën njeriun të lumtur, sigurisht 
që është pakrahasimisht një lumturi më e madhe se edhe 
lumturia më e madhe e cila shfaqet vetëm si një episod 
ose si të thuash si një gjendje shpirtërore kalimtare, si një 
kapriçio e çmendur midis vuajtjeve të vazhdueshme dhe 
privarloneve. pëe si “për Kemturinë fare të i ashtu edhe 





ndjesh në nëntë johistorike. Ai që 5 nuk mund të heshtë në 


prag të atij çasti duke harruar të gjithë të shkuarën, ai që 
nuk mund të qëndrojë pa patur frikë e pa ju marrë mendja 
në një pikë të caktuar si perëndesha e fitores, ai nuk do ta 
mësojë asnjëherë se ç'është lumturia ose akoma më keq, ai 
asnjëherë nuk do të mundë të kryejë atë që i bën të tjerët 

të lumtur. 

Përfytyroni si një shembull ekstrem, një njeri i cili të jetë 
krejtësisht i privuar nga aftësia për të harruar, ei cili të jetë 
i dënuar të shikojë kudo vetëm bërje e vendosje. Një njeri i 
tillë do ta humbiste besimin në ekzistencën e vet, në veten 
e vet dhe për një njeri të tillë çdo gjë do të shkërmoqej në 
një radhë pikash të lëvizshme dhe ai do humbiste në këtë 
përrua vendosjesh. Ai në ngjashmëri me një nxënës besnik 
të Heraklitit në fund të fundit nuk do të ishte i zoti as që të 
lëvizte gishtin çdo veprimtari ka nevojë për harresë ashtu 
për errësirën jNjë njeri që do të dëshironte që ta përjetonte 
çdo gjë vetëm historikisht do t'i ngjante atij që është i 
detyruar që të mos flejë apo asaj kafshës që është dënuar të 
përjetojë vetëm përtypje pas përtypjeje. Në këtë mënyrë të 
jetosh pothuajse pa kujtime dhe bile të rrosh pa to dhe të 
jesh i lumtur, është plotësisht e mundur si na i tregon edhe 
shembulli i kafshëve por është krejt e pamundur dhe jashtë 
logjikës të rrosh pa harresën ose që ta shpreh më thjeshtë 
mendimin tim: Ekziston një shkallë e tij e pagjumësisë, e 
ripërtypjes së vazhdueshme, një shkallë e tillë e zhvillimit 
të ndjenjës historike që bie me vete një dëm kolosal për çdo 
gjallesë e që në fund të fundit çon te vdekja e saj, qoftë ky 
një njeri i veçantë ose një popull ose një kulturë. 

Që të gjesh këtë shkallë dhe me ndihmën e saj të 
përcaktosh kufirin mbas të cilit e shkuara i përket harrimit, 
po të mos dëshirojmë që ajo të bëhet varrmihësii të tashmes, 
është e domosdoshme që të dihet me saktësi se sa e madhe 
është forca plastike e njeriut, popullit ose kulturës. Me 
këtë unë kuptoj forcën që rritet te ty vetë që është e aftë 
të shndërrojë dhe të përthithë të shkuarën dhe të huajën 

dhe të shërojë plagët, të zëvendësojë të humburën dhe të 
rindërtojë nga vetja e saj format e shkatërruara. 

Ekzistojnë njerëz që e kanë këtë forcë në një shkallë aq të 
konsiderueshme saqë ata kullojnë gjak nga ndonjë përjetim 
apo padrejtësi, nga ndonjë vuajtje e shpesh bile edhe nga 
ndonjë plagë e parëndësishme. Nga ana tjetër ka edhe të 
tillë të cilët edhe fatkeqësitë më të mëdha ose bile bëmat 
e tyre më të këqija i prekin aq pak saqë ata pa çarë kokën, 
tamam midis këtyre bëmave ose fill mbas tyre arrijnë 
mirëqenien relative duke mos i vrarë aspak ndërgjegjja. Te 
këta lloj njerëzish sa më thellë që t'i kenë rrënjët e natyrës së 
tyre të brendshme, aq më e madhe është pjesa e të shkuarës 
që ai mund ta absorbojë ose ta përpunojë sipas mënyrës 
së vet. Në rast se do të dëshironim të parafytyronim tipin 
më të fortë e më të pafre, ne mund ta dallojmë atë kur të 
konstatojmë se për të, ndjenja historike nuk njeh asnjë kufi 
mbas të cilit ajo mund të bëjë dëm ose të shkatërrojë. 

Ajo të gjithë të kaluarën pavarësisht nga fakti që kjo 
e fundit është e saj apo e huaj, e tërheq drejt vetes, e 
përvetëson dhe e fut si të thuash në gjakun e saj. Ato që 
ky tip nuk mund t'i nënshtrojë ajo është e aftë t'i harrojë 
dhe ajo për të zëre se nuk ekziston, horizonti i saj do ishte 
i mbyllur dhe asgjë nuk do të mundet t'i kujtojë asaj se 
matanë atij horizonti ekzistojnë njerëz, ndjenja, doktrina, 
qëllime. Dhe ky është ligj i përgjithshëm domethënë që 
çdo gjë e gjallë mund të bëhet e shëndoshë, e fortë dhe 
pjellore vetëm brenda një horizonti të caktuar dhe në 
qoftë se ajo nuk është e aftë që ta kufizojë veten brenda një 
horizonti të caktuar dhe është njëkohësisht shumë egoiste 
duke parë në kufijtë e tjetrit, atëherë ajo gjallesë ngadalë- 
ngadalë dobësohet, ose shkon me shpejtësi drejt vdekjes së 

parakohshme.j 
jtë qenit”i çëzuar, ndërgjegjja e qetë, veprimtaria e 
gëzuar, besimi te e ardhmja, të gjitha këto, për një njeri të 
veçantë ashtu edhe për një popull të tërë, varen nga fakti 
nëse ekziston për të një vijë kufitare e cila të ndajë objektet 
që mund të shihen nga vendet ku nuk depërton drita pra 
janë të errëta dhe varet edhe nga fakti nëse di ai mirë dhe 
në kohën e duhur që të harrojë si dhe të kujtojë në kohën 
e duhur, varen nga instinkti i shëndoshë për të përcaktuar 
se kur duhet të ndjejmë historikisht dhe kur jo historikisht 
f Prej këtej rrjedh një situatë për shqyrtimin e të cilës unë 
po ftoj edhe lexuesin. Si historikja ashtu edhe johistorikja 
janë njësoj të domosdoshme për shëndetin e njerëzve të 
veçantë, për popullin dhe kulturat. J 
Lidhur me ato që thamë, çdo njeri mundet që shpejt e 
shpejt të bëjë këtë vrojtim: Dijenitë historike dhe ndjenjat 
e një njeriu mund të jenë mjaft të kufizuara, horizonti i tij 
mund të jetë aq i ngushtë sa edhe horizonti i një banori 
të një lugine malore. Në çdo arsyetim ai mund të thotë 
ndonjë gjë të padrejtë, ai mund të ketë përvoja nga të cilat 
mund të ketë nxjerrë bindje të rreme, se demek ai është . 
i pari që e ka bërë këtë apo atë gjë, dhe pavarësisht nga 
padrejtësia e të gjitha gabimeve të tij, ai do qëndrojë para 
nesh plotësisht i shëndoshë e i fortë duke i mbushur me 
gëzim të gjithë ata që e shohin, në një kohë që pranë tij, një 
person shumë më i drejtë dhe shumë më i arsimuar, është 
i sëmurë dhe rrëzohet për shkak se linjat e horizontit të tij 
spostohen e lëvizin vazhdimisht dhe për këtë arsye ai nuk 
mund të çlirohet nga rrjeta shumë më e dendur e drejtësisë 
dhe të vërtetave të tij, në mënyrë që të kthehet prapë t€ 
dëshirat e prirjet e tij të drejtpërdrejta JNga Lana tjetër për 

kemi parë kafshët të cilat duke mos patur aspak ndjenja 
historike dhe që ndodhen të mbyllura brenda horizontit 
që mbaron pothuajse në një pikë, kënaqen me lumturinë 


e tyre ose të paktën jetojnë pa e njohur mbingopjen e pa u 
-shtirë.j 


Prandaj ne duhet ta konsiderojmë aftësinë për të ndjerë 
brenda disa kufijve të caktuar në mënyrë historike një 


gjë më të rëndësishme e më primare meqenëse ajo është 


themeli mbi-të. cilin në përgjithësi mund të të ndërtohet diçka. 
e drej të, e shëndoshë dhe e madhe, diçka me të vërtetë. 
Ke nanë dhe e madhe, dicka. n Johistorikja ashtu si atmosfera të mbështjell e të 
rrethon dhe në të jeta krijohet vetëm që të zhduket sërish 
kur kjo atmosferë të asgjësohet. Vetëm për hir të asaj që 
njeriu mund ta çojë deri në kufijtë e mundur këtë element 
johistorik me ndihmën e të menduarit, të krahasimeve, 
të veçimeve e bashkimeve, vetëm për hir të asaj që kjo 
se mjegulla që të rrethon e të kufizon, përshkohet nga 
një rreze e qartë dhe e vetëtimtë drite, domethënë vetëm 
për hir të aftësisë për të shfrytëzuar të shkuarën për jetën 
duke e kthyer të shkuarën në histori, njeriu prapë pushon 
së qeni njeri, kurse pa atë mbështjellje që përmendëm 
të johistorikes, ai nuk do të fillonte kurrë dhe nuk do të 
guxonte të fillonte ekzistencën njerëzore. 

—S E ku t'i gjejmë ato bëma që mund t'i bënte njeriu pa 
hyrë paraprakisht në zonën e mjegullt të johistorikes2 Ose 
po t'i lemë mënjanë figurat dhe duke marrë për ilustrim të 
kësaj që thamë një shembull, le të parafytyrojmë një njeri 
të cilin e ka mbërthyer e s'e lëshon një pasion i fortë për një 
grua ose për një ide të madhe, O, si ndryshon për të bota 
e tiji Duke kthyer kokën prapa ai e ndjen veten të verbër 
dhe kur vë veshin të dëgjojë diçka anash, të gjitha gjërat 

e huaja i duken atij si zhurma të shurdhëta pa kurrfarë 
kuptimi. Çdo gjë që ai është tani i aftë të perceptojë, nuk 
i ka ndjerë asnjëherë kaq të afërta, aq të bukura, aq të 
tingullta, të ndriçuara, sikur të vepronin njëkohësisht mbi 
të gjitha ndjenjat e tij. Të gjitha vlerësimet e tij ndryshuan 
ose humbën rëndësinë që kishin patur më parë. Shumë 
gjëra ai nuk mundet më t'i vlerësojë sepse në përgjithësi 
nuk i ndien ato, Ai pyet veten: Vallë me të vërtetë kam 
qenë aq gjatë rob i fjalëve të huaja, e opinioneve të huaja2 
Ai çuditet që kujtesa e tij sillet e përdridhet pa u lodhur 
rreth po atij rrethi duke qenë njëkohësisht shumë e dobët 
dhe e lodhur që qoftë edhe një herë të vetme të vendosë të 


është shtrati që jo vetëm lind padrejtësitë por edhe çdo 
bëmë reale dhe asnjë piktor nuk do ta pikturojë kurrë 
pikturën e tij, asnjë strateg nuk do korrë fitore, asnjë popull 
nuk do fitojë lirinë, në qoftë se të gjithë ata duke qenë në 
këtë gjendje johistorike, të mos dëshirojnë paraprakisht 
këtë objektiv dhe të mos priren drejt saj. 

Ashtu si çdo veprimtar është sipas shprehjes së Gëtes 
gjithmonë i pandërgjegjshëm, po ashtu ai është i huaj për 
dijen, ai e harron çdo gjë tjetër në mënyrë që të arrijë vetëm 
një gjë, ai është i padrejtë për çdo gjë që ka mbas vetes dhe 
njeh vetëm një të drejtë, të drejtën e asaj që duhet të kryhet 
në atë minutë, E prandaj çdo veprimtar e do bëmën e tij 
në një shkallë shumë më superiore se sa ajo bëmë meriton 

të duhet. Dhe bëmat më të mira kryhen në praninë e kësaj 
dashurie të tepërt, të cilën ato nuk munden ta meritojnë 
sado e madhe që të jetë vlera e tyre. 

Në qoftë se ndokush do të kishte patur mundësinë që 
në një sërë rastesh të depërtonte në atë atmosferë historike 
brenda të cilës lind çdo ngjarje e madhe historike dhe të 
përshkohesh për disa kohë nga fryma e saj, atëherë një 
njeri i tillë ndoshta do të kishte qenë i aftë që duke qenë një 
krijesë e ditur të lartësohej deri në pikëpamjen mbihistorike 
të cilën dikur Niburi e tregoi si një rezultat të mundshëm 
të meditimeve historike. “Të paktën për një qëllim, ka 
thënë ai, historia e qartë dhe e kuptuar me themel është e 
dobishme: Ajo na tregon se bile edhe përfaqësuesit më të 
mëdhenj e gjenitë e racës tonë njerëzore, nuk e kuptojnë se 
sa e rastësishme është që syri i tyre mori atë formë me anë 
të së cilës ata jo vetëm që shohin vetë por i detyrojnë me 
përdhunë të gjithë të tjerët që të shikojnë. Me përdhunë 
sepse intensiteti i vetëdijes së tyre, është jashtëzakonisht 
i madh, Ai që nuk e njeh dhe nuk e ka kuptuar mirë dhe 
me themel këtë gjë, atë do e skllavërojë dukuria e shpirtit 
të madh që fut në këtë formë tensionimin më të lartë të 
ndjenjës”. 

Si mbihistorike ne mund të quanim këtë pikëpamje 
sepse ai që qëndron në të mund të humbasë përgjithmonë 
dëshirën për të jetuar më gjatë dhe të marrë pjesë në 
punën historike, duke e kuptuar shumë qartë kushtin 
më të rëndësishëm të çdo lloj veprimtarie dhe pikërisht 
atë verbim e padrejtësi që mbretërojnë në shpirtin e çdo 
veprimtari. Bile ai do ishte shënuar nga respekti i tepruar 
për historinë sepse ai do të kishte mësuar që për çdo njeri, 
për çdo ngjarje të historisë greke apo turke të kohëve të 

shekullit të parë apo të nëntëmbëdhjetë, t'i japë përgjigje 
vetes për pyetjen se si dhe për çfarë jetojmë. Atij që doj 
shkrepej të pyeste të njohurit e tij se a do të dëshironin 
ata që të përjetonin edhe një herë dhjetë ose njëzet vjetët e 
fundit, do kishte vënë re me lehtësi se kush nga ata ka të 
dhëna për atë pikëpamje mbihistorike të cilën ne e kemi 
përmendur më lart. E vërteta është se ata të gjithë do të 
' na ishin përgjigjur për këtë pyetje: “jo” por ata do të na 
kishin treguar arsye të ndryshme për atë “jo”. Ndoshta 
ata për të qetësuar veten do na thonë: “Këta njëzet vitet e 
ardhshëm do të jenë më të mirë”. Këta janë ata për të cilët 
Devid Jumi thotë duke u tallur: “Nga precipitimi i jetës ata 
shpresojnë që të marrin atë që nuk mundi ta japë lëvizja 
e parë e ndjenjave” (Në të vërtetë këta vargje janë të Xh. 
Drajdenit. Red.). 

Të tillë njerëz ne do i quajmë njerëz historikë. Çdo lloj 
reference në të shkuarën shkakton te ata prirjen drejt të 
ardhmes, e dobëson vendosmërinë e tyre për të vazhduar 
luftën për jetën, ndez te ata shpresën se ajo që duhet do 
vijë dikur, se lumturia fshihet mbas atij mali për tek i cili 
ata po udhëtojnë. 

Këta njerëz historikë besojnë se kuptimi i ekzistencës 
do zbulohet gjithmonë e më shumë gjatë procesit të 
ekzistencës dhe ata i hedhin sytë prapa vetëm që me anë të 
studimit të etapave paraardhëse të procesit të kuptojnë të 
“ tashmen e që të mësojnë ta dëshirojnë të ardhmen më me 
forcë. Ata nuk e kanë fare dijen se sa historikisht gjykojnë 
dhe veprojnë pavarësisht nga i gjithë historizmi i tyre si 
dhe nuk dinë se deri në çfarë shkalle të studiuarit që i 
bëjnë historisë shërben jo thjeshtë për të marrë njohuri 
por për jetën. 

Por po ajo pyetje për të cilën ne morëm përgjigjen e 
parë, mundet që ndonjëherë të shkaktojë edhe një përgjigje 
tjetër. 

Është e vërtetë se kjo përgjigje konvergjon po në atë 
“jo”, por ndryshe nga “jo”-ja e argumentuar, në një “jo” të 
njeriut mbihistorik i cili nuk e sheh shpëtimin te procesi, 
por për të cilin bota në çdo çast parafytyrohet sikur ka 
ndalur dhe është tymosur (tharë). E çfarë mund t'i mësonin 
në të vërtetë dhjetë vjetët e rinj një njeriu të tillë, në qoftë se 
këtë gjë nuk mundën ta bëjnë dhjetë vjetët e shkuar. 

A qëndron kuptimi i dijeve që marrim nga historia 
te lumturia apo te virtyti, te pendesa. Për këto pyetje 
njerëzit mbihistorikë nuk kanë qenë asnjëherë dakord me 
njëri-tjetrin. Por në kundërshtim me të gjitha pikëpamjet 
historike për të shkuarën, të gjithë ata me unanimitet të 
plotë vijnë te i njëjti përfundim: E shkuara dhe e tashmja 
janë e njëjta gjë, pikërisht diçka e barabartë pavarësisht nga 
larmia e ndryshimi që na duket se kanë dhe si përsëritje 
e përhershme e tipave që kanë kaluar, përfaqësojnë në 
vetvete një figurë statike të një vlere të pandryshueshme 
dhe përjetësisht me të njëjtën rëndësi e kuptim. Qindra 
gjuhë të huaja ju korrespondojnë po atyre kërkesave 
tipike të paluajtshme të njeriut, kështu që ai që ka kuptuar 
thelbin e këtyre kërkesave nuk do të kishte mundur që nga 
të gjitha këto gjuhë të mësonte ndonjë gjë të re. Tamam 
kështu, mendimtari mbihistorik i ndriçon vetes nga 
përbrenda të gjithë historitë e popujve clhe të personave të 
veçantë, duke vendosur në vetëdijen e tij kuptimin fillestar 
të hieroglifëve të ndryshme historike dhe gradualisht bile 
duke u shmangur nga përroi i shkrimeve që s'kanë të 
sosur sepse superbollëku i ngjarjeve që shtjellohen para 

tij nuk mund që në fund të fundit të mos shkaktojë te ai 
ndjenjën e ngopjes të mbingopjes e bile të neverisë. Për këtë 
arsye bile edhe ai më i guximshmi midis tyre, në fund të 
fundit mund t'i thotë zemrës së tij së bashku me Xhakomo 
Leopardin: “Midis gjallesave nuk ka asnjë që të jetë e denjë 
për keqardhjen tënde dhe toka nuk ja vlen që të psherëtish 
për të. Ekzistenca jonë është vuajtje dhe mërzi dhe bota 
nuk është gjë tjetër veçse baltë. Qetësohu”. 

Po le t'ua lemë njerëzve mbihistorikë neverinë dhe 
urtësinë e tyre. Më mirë le të gëzohemi sot me gjithë zemër 
për moskuptimin tonë dhe të përshëndesim në veten tonë 
ata që ecin përpara dhe i përulen procesit. 

Le të jetë vlerësimi jonë për historinë vetëm paragjykim 
i perëndimit, vetëm që ne në kufijtë e këtyre paragjykimeve 
të ecim përpara e të mos qëndrojmë në vend. Në qoftë se 
ne do të mundim që të korrnim suksese në një drejtim dhe 
pikërisht në studimin e historisë për qëllimete jetës, atëherë. 
me kënaqësi do të ishim të gatshëm të pranonim se njerëzit 
mbihistorikë zotërojnë një rezervë më të madhe urtësie se 
ne, vetëm në qoftë se neve të mund të jemi të sigurtë se 
kemi më shumë jetë se ata sepse atëherë moskuptimi ynë 
do ketë sidoqoftë më tepër të ardhme se sa urtësia e tyre. 
Dhe që të mos ngelet asnjë dyshim për rëndësinë e kësaj 
kontradikte midis jetës dhe urtësisë, unë duke përdorur 
atë marifet që njihet që me kohë dhe ka patur gjithmonë 
sukses, po parashtroj këtu disa teza. 

Dukuria historike e njohur në të gjitha aspektet në 
pamjen e saj të pastër dhe e shndërruar në një fenomen 
njohës i duket atij që e njeh atë, e vdekur. Sepse ai ka 
njohur në të lajthitje, padrejtësira, pasione të verbra dhe 
në përgjithësi të gjithë horizontin e errët tokësor të kësaj 
dukurie dhe njëkohësisht ka mësuar të shohë pikërisht në 
të fuqinë historike. Kjo fuqi është bërë tani e pafuqishme 
për atë që është njohur me të, por ndofta akoma nuk është 
bërë e tillë për të si njeri që jeton. Historia kuptohet si një 
shkencë e pastër dhe duke u bërë autokrate përfaqëson 
për njerëzimin një lloj llogarie finale me jetën. Arsimi 
historik mund të konsiderohet si shërues dhe që siguron të 
ardhmen vetëm atëherë kur ai shoqërohet me një rrymë të 
re jetësore të fuqishme, për shembull të lindur nga kultura 
domethënë kur ai nuk sundon e i jep urdhrat në mënyrë 
të pavarur. Meqenëse historia vetë është në shërbim të 
jetës, i bindet pushtetit historik e prandaj nuk mundet dhe 
nuk duhet të bëhet shkencë e pastër sepse është në pozita 
varësie, pra nuk duhet të bëhet bie fjala si matematika. 
Ndërsa pyetja se në çfarë shkalle jeta në përgjithësi ka 
nevojë për shërbimet e historisë, është një nga pyetjet më të 
rëndësishme që lidhet me kujdesin për shëndetin e njeriut, 
të popullit e të kulturës. Se kur kemi një farë teprice të 

historisë, jeta shkatërrohet e bastardohet dhe fill pas saj 
bastardohet më në fund edhe vetë historia. 

Që sidoqoftë jeta ka nevojë për shërbimet e historisë, 
kjo duhet të jetë e kuptueshme po me atë qartësi si edhe ajo 
gjëja tjetër e cila do vërtetohet më tej, e pikërisht që teprica 
e historisë i bën dëm jetës. 

Historia i përket atij që jeton në marrëdhënie të 
trefishtë: Si qenie që vepron e që përpiqet, si qenie që ruhet 
dhe që respekton dhe më në fund si qenie që e ruajnë dhe 
që ka nevojë të çlirohet. Kësaj tresheje marrëdhëniesh 
i korrespondon edhe një treshe llojesh të historisë se ne 
mundemi që të dallojmë llojet e historisë monumentale, 
antike dhe kritike. 

Para së gjithash historia i përket njeriu veprimtar dhe të 
fortë, atij që bën një luftë të madhe eqë ka nevojë për modele, 
për mësues, për ngushëllues dhe nuk mundet t'i gjejë këta 
midis bashkëkohësve dhe në kohën e tashme. Kështu i ka 
përkitur historia Shilerit sepse sipas fjalëve të Gëtes koha 
jonë është aq e dobët dhe e varfër saqë poeti nuk takon 
më në jetën që e rrethon, modelet që i duhen. Duke patur 
parasysh njerëzit veprimtarë Polibi për shembull e quan 
historinë politike një shkollë të vërtetë për t'u përgatitur 
për drejtimin e shtetit dhe një mësues të përsosur e cila të 
ndihmon që me burrëri të durosh zëvendësimet e lumturisë 
me fatkeqësi dhe kjo duke të kujtuar për fatkeqësitë që 
kanë pësuar të tjerët. Ai që është mësuar ta shohë historinë 
pikërisht nga ky këndvështrim, ai me siguri zemërohet 
shumë kur sheh se si udhëtarët kureshtarë ose mikrologët 
pedantë kacavirren nëpër piramidat e epokave të mëdha 
të së shkuarës. Atje ku ai gjen stimuj për t'i imituar dhe 
për t'i bërë më të përsosur, ai neveritet po të shohë turistë 

të etur për t'u zbavitur dhe për sensacione. Këta turistë 
enden nëpër ngjarjet historike sikur të ndodheshin midis 
thesareve të një galerie pikturash. 

Tipi veprimtar që të mos zhburrërohet përfundimisht 
dhe për të mos u neveritur kur ndodhet midis dembelëve 
e njerëzve të squllët, midis veprimtarëve të rremë që në të 
vërtetë vetëm shtiren si të tillë, i hedh sytë mbrapa dhe e 
ndërpret vrapin e tij drejt qëllimit që i ka vënë vetes, që ta 
mbledhë veten e të marrë pak frymë. Si objektiv e qëllim 
të tij veprimtari zgjedh ndonjë lumturi në mos për vete, 
atëherë një lumturi për krejt popullin apo për të gjithë 
njerëzimin. Ai u shmanget shtirjeve dhe e përdor historinë 
kundër këtyre shtirjeve. Në shumicën e rasteve atë nuk e 
pret asnjë shpërblim por ndoshta ndonjë lavdi domethënë e 
drejta për të zënë një vend nderi në tempullin e historisë ku 
ai mundet të bëhet edhe ai mësues për brezat e ardhshëm, 
qetësues i shpirtrave dhe paralajmërim për rreziqet e 
mundshme sepse motoja e tij thotë: Ajo gjë që ka ndihmuar 
dikur për të shpaloset e të mbushet akoma më shumë me 
përmbajtje të bukur nocionin “njeri”, duhet të ruhet në 
shekuj në mënyrë që në shekuj të zbatojë destinacionin e 
vet. Momentet e mëdha të luftës së personave të veçuar 
formojnë një zinxhir dhe këto momente duke u bashkuar në 
një unitet shërbejnë për ngritjen e njerëzimit në lartësitë e 
zhvillimit gjatë mijëvjeçarëve dhe për mua një lartësi e tillë 
e një momenti që ka kaluar me kohë, ruhet i gjallë e qartë 
dhe madhështore, pikërisht në këtë e gjen shprehjen e vet 
mendimi kryesor i atij besimi te njerëzimi i cili shkakton 
kërkesat e historisë monumentale. 

Por pikërisht rreth kërkesës që madhështorja të jetë e 
përjetshme zhvillohet edhe lufta më e rreptë sepse të gjitha 

të tjerat që jetojnë protestojnë me zë të lartë kundër kësaj. 
Parulla e tyre kundërshtuese është që momentalja as që 
duhet të shfaqet fare. Zakonet e këqija, çdo gjë e vogël e 
meskine që mbush të gjitha qoshet e botës dhe që mbështjell 
me një mjegull të rëndë tokësore çdo gjë madhështore, i 
zë rrugën nëpër të cilën marshon kjo madhështore drejt 
pavdekësisë, duke i ngritur lloj-lloj pengesash duke e 
drejtuar sipas gjurmëve të rreme e duke shfryrë avuj 
helmues. Por kjo rrugë kalon nëpërmjet trurit të njerëzve, 
nëpër kokat e kafshëve të ndërsyera e që kalojnë shpejt e 
shpejt, të cilët prapë dhe prapë shfaqen në sipërfaqen e jetës 
po për ato fatkeqësi dhe që mbajnë me zor për njëfarë kohe 
ekzistencën e tyre sepse ata para së gjithash duan vetëm një 
gjë: Të jetojnë me çdo kusht. E kush mund të mendonte se 
midis tyre ndodh ajo garë këmbëngulëse në vrapimin me 
pishtarë i organizuar nga historia monumentale me anë të 
së cilës mundet të jetojë më tej madhështorjal E megjithatë, 
prapë dhe prapë zgjohen njerëz të veçuar të cilët duke 
i hedhur sytë te madhështia e shkuar dhe të nxitur nga 
soditja e saj, provojnë një kënaqësi të tillë, tamam sikur 
jeta njerëzore të ishte një punë e përkryer dhe se fryti më 
i mrekullueshëm i kësaj bime të hidhur është të diturit se 
njerëzit dikur, duke kryer rrethin e ekzistencës së tyre, 
sipas rastit dikush me krenari e fuqi, dikush me mend në 
kokë e dikush plot me keqardhje dhe me gatishmëri për t'i 
ndihmuar të tjerët, por të gjithë i kanë lënë pasardhësve 
një porosi: Më e bukur është jeta e atij që nuk çan kokën 
për të. 

Në një kohë që një njeri i zakonshëm mban ndaj afatit 
që i është dhënë për të ekzistuar një qëndrim thellësisht 
serioz dhe pasionant, ata për të cilët sapo folëm kanë ditur 

që përkundrazi, në marshimin e tyre drejt pavdekësisë dhe 
historisë monumentale deri sa të bëhen qesharakë ose të 
paktën deri sa të bëhen të përbuzur. 

Ata jo rrallë e kanë pritur vdekjen me një buzëqeshje 
ironike sepse me të vërtetë e ç'mund të varrosej bashkë me 
ta2 Ndoshta ambicia dhe instinktet shtazarake që tani do 
i jepeshin harresës dhe që ishin vulosur kohë më parë me 
përbuzjen e tyre. Por një gjë do jetojë gjithmonë dhe kjo 
është monograma e qenies së tyre. Këto do jetojnë sepse 
asnjë prej brezave që do vinë nuk mund të bëjë pa to. Në 
këtë pamje të ndriçuar, lavdia është sidoqoftë një diçka 
më e madhe se sa një ushqim i thjeshtë i preferuar i egos 
tonë, ashtu siç e ka karakterizuar atë Shopenhaueri, sepse 
ajo është besimi në lidhjen e ngushtë dhe vazhdimësinë 
e madhështoreve të të gjitha epokave, ajo është një 
protestë kundër ndërrimit të pareshtur të brezave dhe të 
ndryshueshmërisë së gjërave. 

Shtrohet pyetja se me se mund të jetë e dobishme për 
njeriun e kohës tonë pikëpamja monumentale e të shkuarës 
domethënë studimi i asaj që është klasike dhe e rrallë në 
epokat e shkuara” 

Është me atë se ai do mësojë të kuptojë se ajo gjë e lartë 
që ka ekzistuar dikur, ka qenë të paktën një herë e mundur 
dhe kjo për këtë arsye ajo mund të ndodhë ndonjëherë 
përsëri. Ajo e kryen rrugën e saj me burrëri më të madhe 
sepse tani dyshimet për realizimin e dëshirave të tij që 
e pushtojnë atë në minutat e dobësisë, bien poshtë. Le 
të supozojmë se dikush ka besuar se për çrrënjosjen e 
arsimimit që është tani në modë në Gjermani, mjaftojnë 
njëqind njerëz produktivë, të edukuar me frymën e re. 
Merreni me mend se sa shumë do e gëzojë atë njeri fakti se 

kultura e epokës së Rilindjes u mbështet në shpatullat e një 
grumbulli njerëzish që nuk bëheshin më shumë se njëqind 
vetë. 

E prapëseprapë, që duke u mbështetur në këtë shembull 
të nxjerrim në çast disa përfundime të reja do të kishte qenë 
një gjë aq pa mend, po aq sa do të kishte qenë jo e saktë po 
të mendojmë se sa shumë humbasim po ta vëmë atë në 
jetë. Merreni me mend se çfarë dhune duhet të përdorim 
që ta inkuadrojmë individualitetin e të shkuarës në një 
forcë të përbashkët dhe që të arrijmë një përkim të plotë 
t'i thyejmë të gjitha qoshet, cepat e vijati Në thelb, ajo gjë 
që ka qenë e mundur të ndodhë një herë, mund të ndodhë 
prapë vetëm në rast se është e drejtë bindja e pitagorianëve 
se në konstelacionet e njëllojta të trupave qiellorë, në tokë 
duhet të përsëriten pozicione të njëjta të trupave deri në 
hollësitë më të vogla - kështu që çdo herë që yjet të zënë një 
pozicion të caktuar, stoiku do të bashkohet me epikurianin 
me qëllim për të vrarë Çezarin dhe kur të kemi pozicion të 
ndryshëm Kolombi do zbulonte Amerikën. 

Vetëm në rast se toka çdo herë do të luante rishtas 
dramën e saj mbas aktit të pestë, në qoftë se do përcaktohet 
me saktësi se do kthehen prapë mbas një intervali të 
caktuar kohor po ato ndërthurje motivesh, po ai deus ex 
machine, po ajo katastrofë, njeriu i fuqishëm do të mundte 
të dëshironte këtë histori monumentale me vërtetësinë 
e saj të plotë domethënë të çdo fakti në veçorinë e saj të 
vërtetuar me përpikëri dhe me individualitet dhe kjo mund 
të ndodhë jo më parë se astronomët të shndërrohen në 
astrologë. Por deri sa të vijë ky çast, historia monumentale 
nuk mund të ketë nevojë për këtë të vërtetë të plotë, ajo 
gjithmonë do ofrojë elementë të llojeve të ndryshme do i 

përgjithësojë dhe më në fund do barazojë ata. Ajo doi zbutë 
gjithmonë ndryshimet e motivëve e të nxitjeve në mënyrë 
që ta paraqesë effectus në një pamje monumentale pikërisht 
si diçka tipike dhe të denjë për t'u imituar. Për shkak se 
ajo sipas mundësisë i injoron shkaqet, atë do të mund ta 
quanim pa e ekzagjeruar pothuajse aspak një përmbledhje 
të “efekteve në vetvete” domethënë të ngjarjeve të tilla 
të cilat kudo dhe gjithmonë do kenë efekt. Ajo që feston 
populli në festat e tij ose në kohën e përvjetorëve fetare 
apo ushtarake, janë në thelb një “efekt në vetvete” dhe 
pikërisht ai i lë pa gjumë ambiciozët. Atë si të ishte hajmali 
e mbajnë pranë zemrës tipat energjikë e me iniciativë dhe 
nuk është aspak ndërthurje e shkaqeve të vërteta historike 
dhe e pasojave të cilat të shqyrtuara e të studiuara nga të 
gjitha këndvështrimet që mund të shërbejnë si provë e 
asaj që në lojërat e fatit të së ardhshmes dhe të rastit, nuk 
përsëriten asnjëherë kombinime krejt të njëjta. 

Deri atëherë kur shpirti i përshkrimit historik do të 
përmblidhet brenda atyre motiveve të mëdha të cilat i 
merr nga ajo personaliteti i shquar, sa kohë që e shkuara 
mund të përsëritet edhe një herë, e pra deri atëherë 
historisë sigurisht që i kërcënohet rreziku që të mund të 
shtrembërohet e të zbukurohet dhe si pasojë e kësaj të 
afrohet me sajimet e lira. Aq më tepër që ka patur epoka, 
të cilat nuk kanë mundur aspak të kufizojnë të shkuarën 
monumentale me fiksimet e karakterit mistik, sepse si nga 
ajo ashtu edhe nga një botë tjetër mund të nxirren stimuj 
të njëllojtë. i 

Dhe në qoftë se për këtë arsye përshkrimi monumental i 
të shkuarës mbizotëron mbi mënyrat e tjera të përshkrimit 
historik domethënë mbi përshkrimet antikuare dhe atyre 

kritike, atëherë nga kjo vuan para së gjithash e shkuara. 
Degë të tëra të rëndësishme të së shkuarës i lihen harresës 
dhe mospërfilljes dhe formojnë një përrua të hirtë e 
monoton midis të cilit lartësohen si punë ishujsh fakte të 
veçanta e të zbukuruara. Në personalitete të rralla të cilët 
dallohen në këtë sfond, të bie në sy diçka jo e natyrshme 
dhe e mrekullueshme, një si punë kafshe të artë të cilën 
nxënësit e Pitagorës shpresonin që ta shihnin te mësuesi 
i tyre. Historia monumentale të ngatërron me ndihmën 
e analogjive. Trimat ajo me anë të paralelizmave joshëse 
i frymëzon për herocizma e për trimërira të marra kurse 
frymëzimin e shndërron në fanatizëm. Kur një histori e tillë 
u bie në kokë egoistëve të aftë dhe keqbërësve ëndërrimtarë, 
atëherë si rezultat i kësaj shkatërrohen mbretëri, vriten 
pushtetarë, shpërthejnë luftëra dhe revolucione dhe numri 
i “efekteve në vetvete” historikë domethënë i pasojave pa 
arsye të mjaftueshime, rritet përsëri. Deri tani bëhet fjalë 
për fatkeqësitë që mund të shkaktojë historia monumentale 
midis njerëzve të fuqishëm e veprimtarë pavarësisht a janë 
ata njerëz të mirë apo të ligj. Por mund ta imagjinojmë se si 
mund të ishte ndikimi i saj në qoftë se atë e bëjnë të vetën 
dhe mundohen ta përdorin tipat e dobët dhe jo veprimtarë. 
Le të parafytyrojmë tipajo artistikë ose pak artistikë që janë 
të pajisur me mjetet që mund t'u verë atyre në dispozicion 
historia monumentale e artit. Kundër kujt do i përdorin ata 
armët e tyre2 Kundër armiqve të tyre të trashëguar, kundër 
njerëzve me individualitet të fuqishëm artistik domethënë 
kundër atyre që do të ishin të aftë në këtë lloj historie të të 
mësojnë me të vërtetë domethënë të mësojnë ato që duhen 
për jetën dhe që do të mund t'i përdornin ato që do kishin 
mësuar në praktikë, Po pikërisht atyre u presin rrugën, 

atyre u zënë dritën duke u vërtitur në një farë valleje të 
temenerave idhujtare, rreth një monumenti të kuptuar keq 
të ndonjë të madhi të së shkuarës dhe duke bërë sikur duan 
t'u thonë atyre: “Ja shikoni, ky është arti i vërtetë. Mos u 
kushtoni asnjë vëmendje atyre që diçka kërkojnë e që gjoja 
priren drejt diçkajel” Me sa duket kjo turmë që hedh valle 
ka bile të vetin edhe privilegjin e “gustos të mirë” sepse 
gjithmonë natyrat krijuese janë spostuar prej atyre që ka 
qenë vetëm spektatorë dhe s'kanë dhënë asnjë kontribut 
për çështjen tamam ashtu si ka ndodhur në të gjitha epokat 
që llafazanët politikë kanë krijuar përshtypjen se janë më 
të mençur, më të drejtë e më të arsyeshëm se sa burrat 
e shtetit që kanë qenë në krye të qeverive. Dhe në qoftë 
se neve do e kalojmë në fushën e artit zakonin e votimit 
mbarëpopullor dhe mbizotërimin e shumicës numerike 
dhe do e detyrojmë artistin që të mbrojë punën e tij si të 
ishte para gjyqit të të papunëve estetë, atëherë mund të 
betohemi që më parë se ai do dënohet dhe do dënohet jo në 
kundërshtim por për shkak të faktit që gjyqtarët e tij kanë 
shpallur solemnisht ligjin e artit monumental (domethënë 
të atij arti i cili në konformitet me shpjegimin e mëparshëm 
ka “patur efekt” në të gjitha kohërat), sepse ata nuk kanë 
as kërkesa e as prirje të painteres për artin bashkëkohor 
domethënë për atë art që nuk ka arritur akoma të bëhet 
monumental. 

Përkundrazi instinkti i tyre u pëshpërit se arti mund 
të vritet po nga arti, dhe arti monumental nuk duhet që 
në asnjë rast të lindë prapë dhe për këtë qëllim vlen ajo 
që ka ndodhur një herë në të shkuarën me autoritetin e 
monumentales. Në këtë mënyrë ata janë vlerësues të artit 
sepse ata në përgjithësi do të dëshironin ta anulonin fare 

artin, Ata e heqin veten si mjekë kur në fakt kanë si qëllim 
që ta helmojnë artin. Ata e përsosin gjuhën dhe shijet e 
tyre vetëm se duan që me anë të gjuhës së sofistikuar të 
gjejnë justifikim për refuzimin e tyre këmbëngulës nga 
gjellërat e mira artistike që u ofrohen. Sepse ata nuk duan 
aspak që të krijohet ndonjë gjë madhështore dhe si mjet 
për këtë u shërben fraza: “Ja shikoni, madhështorja tashmë 
ekzistoni”. Në të vërtetë ata nuk e çajnë kokën për ato gjëra 
madhështore që ekzistojnë si dhe për ato që krijohen dhe 
për këtë dëshmon gjithë jeta e tyre. Historia monumentale 
janë ato rroba maskaradash nën të cilat urrejtja e tyre për 
personalitetet e larta e të fuqishme të epokës së tyre shitet 
si kënaqësi e përulje para të mëdhenjve e të fuqishmëve 
të së shkuarës. Kjo maskaradë u duhet atyre gjithashtu që 
kuptimin e vërtetë të mënyrës të rishqyrtimit historik ta 
zëvendësojnë me të kundërtën. A e kuptojnë ata këtë gjë 
apo jo, nuk dihet por sidoqoftë ata veprojnë në mënyrë të 
tillë sikur motoja e tyre të ishte: “Le të ngrihen të vdekurit 
për të varrosur të gjallët”. 

Secili nga të tre tipat ekzistente të historisë mund të 
zhvillohet në mënyrë të ligjshme vetëm në një truall të 
caktuar dhe në një klimë të caktuar se në çdo lloj trualli 
tjetër ato bastardojnë e bëhen barishte të këqija që mbysin 
bimët e dobishme. Në qoftë se një njeri që dëshiron të krijojë 
diçka të lartë e madhështore ka nevojë në përgjithësi për të 
shkuarën, atëherë ai e Zotëron atë me ndihmën e historisë 
monumentale dhe përkundrazi kush dëshiron të ngelet 
brenda kufijve të së zakonshmes dhe të shenjtëruar nga 
gojëdhënat, ai e shikon të shkuarën me sytë e historianit 
antikuar dhe vetëm ai të cilit ja ndrydh gjoksin meraku për 
nevojat që ka e tashmja dhe i ka vënë vetes për qëllim që të 

shkarkojë nga vetja me çdo çmim peshën që e mundon, ai 
ndjen nevojën e historisë kritike domethënë të historisë që 
merret me të gjykuarit e me dënime. Shkulja e mbjellja në 
një vend tjetër e bimëve pa asnjë qëllim shkakton jo pak të 
këqija. Kritikat pa nevojë që të bëhen, antikuari pa respekt e 
adhurim për artin, vlerësuesi i madhështoreve pa aftësi për 
gjërat madhështore janë pikërisht si ato barërat e këqija që 
janë shkulur nga trualli i tyre e prandaj nuk i duhen kujt. 

Kështu pra, në radhë të dytë ju përket atyre që ruajnë 
dhe respektojnë të shkuarën, atyre që me besnikëri dhe 
dashuri e drejtojnë shikimin e tyre atje nga ka ardhur, ku 
janë bërë ata që janë. Me këtë marrëdhënie adhurimi e 
respekti ata sikur shlyejnë borxhin e falënderimit për vetë 
faktin e ekzistencës së tyre. Duke ruajtur me kujdes ato 
që ekzistojnë prej kohësh, ata përpiqen që të paprekura 
kushtet midis të cilave janë zhvilluar, t'i ruajnë ato për ata 
që do vijnë më pas dhe në këtë shprehet shërbimi që ata i 
bëjnë jetës. Në një shpirt të tillë, atmosfera shtëpiake e të 
parëve merr një kuptim krejt tjetër. Në qoftë se të parët 
e kanë patur atë atëherë ajo e zotëron një shpirt të tillë. 
Çdo gjë meskine e kufizuar, e kalbur dhe e vjetruar merr 
vlerën e saj të veçantë e të pavarur dhe të drejtën që të mos 
preket si pasojë e asaj që shpirti konservativ dhe i shenjtë 
i njeriut antikuar sikur shpërngulet në këto objekte dhe zë 
vend në to si në një fole të rehatshme. Historia e qytetit të 
lindjes bëhet historia e atij vetë. Muret e qytetit, kullat në 
portat e qytetit, vendimet e kryesisë së qytetit dhe festat 
popullore ai i njeh aq mirë dhe janë për të aq të afërta si 
të ishin ditari i rinisë së tij i zbukuruar me vizatime. Në 
të gjitha këto ai zbulon vetë veten, forcën e tij, zellin e tij, 
kënaqësitë e tij, vlerësimet e tij, budallallëqet e tekat e tij. 
Këtu, thotë ai, nuk jetohej keq sepse edhe tani nuk jetohet 

keq dhe këtu mund të jetohet jo keq edhe në të ardhmen 
sepse ne jemi mjaft këmbëngulës dhe me ne nuk është aq 
e lehtë që të na mposhtësh. Me ndihmën e kësaj “ne”, ai 
ngrihet mbi nivelin e ekzistencës misterioze kalimtare 
individuale dhe i prezantohet vetë vetes, si gjeni i shtëpisë, 
fisit dhe qytetit të vet, Bile herë mbas here mbas vargut të 
gjatë të shekujve të cilët vështirësojnë dhe mjegullojnë të 
kuptuarit, ai përshëndet shpirtin e popullit të tij si të kishte 
qenë shpirti i tij. Aftësia për të depërtuar në kuptimin e. 
thellë të ngjarjeve, ta parandjenjë këtë kuptim, aftësia për 
të ndjekur gjurmët pothuajse të fshira, të diturit instinktiv 
për të lexuar drejt shkrimet e të shkuarës që mbulojnë 
njëri-tjetrin, deshifrimi i shpejtë i palimpsestëve e bile i 
polipsestëve, ja këto janë talentet e virtytet e tij. 

I armatosur me këto të fundit ka qëndruar dikur Gëte 
para përmendores së Ervin fan Shtejnbahut. Në stuhinë 
e ndjenjave që kishin pushtuar atëherë shpirtin e tij, u 
shqye perdja e mjegullt historike që e ndante atëherë atë 
nga ajo epokë. Ai për herë të parë pa përsëri krijimin e 
frymës gjermane “që u rrit prej shpirtit të fortë dhe të 
egër gjerman”. Një instinkt po i tillë dhe të tilla ndjenja 
e tërheqje i udhëhoqën italianët e epokës së Rilindjes dhe 
zgjuan te poetët e tyre gjenitë antike të Italisë në jetën e re 
drejt “tingëllimit magjik të ri të muzikës së lashtë” si është 
shprehur Jakob Burkhardi. Por vlerën më të lartë e ka ky 
instinkt historik antikuar e i shenjtë, atje ku ai ndriçon 
kushtet modeste të ashpra dhe bile të mjera në të cilat 
jeton një njeri i veçantë ose një popull, me dritën e ndjenjës 
së thjeshtë prekëse. Për shembull Niburi e pranon me 
sinqeritet se aie ndjen veten për mrekulli midis stepave dhe 
moçaleve, pranë fshatarëve të lirë që po krijojnë historinë e 

tyre dhe se nuk vuan aspak nga mungesa e artit”. 

E me çfarë mund t'i shërbente më mirë historia jetës, 
se sa me atë që ajo i lidh bile edhe brezat më pak të 
përkëdhelura nga fati si dhe popujt, me atdheun e tyre, me 
zakonet e tyre, i bën ata më pak të prirur për të emigruar 
duke frenuar prirjet për ta kërkuar lumturinë në vende të 
huaja e duke i bërë ata të luftojnë për ta mbrojtur atdheun 
nga të huajt. Herë-herë bile të duket se vetëm këmbëngulja 
dhe mungesa e arsyes munden që si të thuash ta gozhdojnë 
ndonjë person te ajo shoqëri, te ai ambient, me atë ekzistencë 
të mbushur me privacione, me ata shkëmbinj shterpë. Por 
në të vërtetë kjo mungesë arsyetimi është shpëtimtare në 
pikëparnjen e interesit të shoqërisë dhe këtë e di mirë cilido 
që i parafytyron qartë pasojat e tmerrshme të dëshirës për 
të emigruar e sidomos kur kjo dëshirë mbërthen grupe 
të tëra popujsh e sidomos këtë e kuptojnë ata që e kanë 
parë nga afër se në ç'gjendje është katandisur ai popull 
që ka shkelur besnikërinë për të shkuarën e vet dhe është 
bërë viktimë e kërkimeve kozmopolite dhe i formave të 
reja. Në kundërshtim me këtë është ndjenja e mirëqenies 
të asaj pemës që ka lëshuar rrënjë të forta, ajo lumturi që 
lidhet me mendimin se ekzistenca jote nuk është e rastit 
dhe arbitrare por është trashëgimi, bile edhe fryt i një të 
shkuare të caktuar dhe se ajo e gjen në këtë faljen e saj e 
bile edhe justifikimin e saj. Ja pra se kë preferojnë tani të 

quajnë ndjenjë të vërtetë historike. 

Kuptohet që kjo nuk është ajo gjendje në të cilën njeriu 
është më tepër i aftë të ripunojë të shkuarën e ta bëjë dije të 
pastër kështu që edhe këtu mund të vërejmë po atë gjë që 
kemi vrojtuar dhe në fushën e historisë monumentale që 
vetë e shkuara në mënyrë të paevitueshme i nënshtrohet 

shtrembërimeve sa kohë që historia duhet t'i shërbejë jetës 
dhe sa kohë që ajo i nënshtrohet pushtetit të instinkteve 
jetësore. Ose le të përdorim një krahasim tjetër: Pema më 
tepëri ndjen se sa i sheh rrënjët e saj dhe forca e kësaj ndjenje 
matet nga degët e pemës që janë të dukshme. Kuptohet. që 
shumë shpesh pema gjatë kësaj matjeje gabohet por mund 
të merren me mend gabimet e pemës kur bëhet fjalë për 
pyllin ku ajo ndodhet, praninë e të cilit ajo e di dhe e ndjen 
vetëm sepse ai pyll ngadalëson rritjen e saj ose ndihmon për 
rritjen e saj, por vetëm kaq. Ndjenja antikuare e një personi 
të veçantë, të një shoqate qytetare ose të një populli të tërë 
është e kufizuar nga horizonte shumë të ngushtë. Shumë 
gjëra ata nuk i vënë re fare kurse ato pak gjëra që hyjnë 
në sferën e shikimit të tyre, ata i shohin nga shumë afër 
dhe në mënyrë shumë të izoluar. Ata nuk gjejnë për këtë të 
fundit një shkallë të përshtatshme dhe prandaj mendojnë 
se të gjitha janë njëlloj të rëndësishme dhe kështu i japin 
rëndësi të madhe çdo dukurie të veçantë. Lidhur me faktet 
e të shkuarës, në këtë rast nuk ekziston asnjë ndryshim për 
vlerat dhe proporcionet të cilat do të kishin qenë shumë 
të dobishme për t'i krahasuar këto fakte me njëri-tjetrin 
por gjithmonë ato masa e proporcione që përcaktojnë 
marrëdhëniet midis këtyre fakteve me personat e veçantë 
dhe popujt që e studiojnë të shkuarën nga këndvështrimi 
antikuar. 

Por këtu është afër gjithmonë një rrezik: Në fund të 
fundite gjithë e vjetra dhee shkuara, kur bie në fushëpamjen 
tonë, shpallet pa një pa dy si e denjë për t'u respektuar 
kurse të gjitha ato që nuk bien dakord që të përulen para 
këtyre gjërave të vjetra domethënë çdo gjë e re që shfaqet 
vihet në dyshim dhe mënjanohet. 

Kështu bile edhe grekët u pajtuan me ekzistencën e stilit 

hierarkik në artin e tyre figurativ krahas me ekzistencën e 
stilit të lirë e madhështor dhe më vonë jo vetëm u pajtuan 
me hundët e mprehta dhe buzëqeshjet e akullta por bile 
shihnin në to një gusto të rafinuar. Kur ndjenjat e popullit 
bëhen aq vulgare, kur historia i shërben jetës së shkuar 
në mënyrë të tillë saqë minon jetën që pason dhe sidomos 
format e saj më të larta, kur ndjenja historike e popullit 
nuk i ruan po e balsamos jetën, atëherë pema vdes dhe 
bashkë me të në kundërshtim me rregullat e natyrshme, 
vdes gradualisht duke filluar nga maja e duke mbaruar 
te rrënjët të cilat edhe ata në fund të fundit vdesin. Vetë 
historia antikuare bastardohet kur jeta e gjallë moderne 
nuk e frymëzon më. Atëherë vdes qëndrimi i shenjtë 
për historinë dhe ngelet vetëm një zakon shkencor që në 
mënyrë egoiste e me vetëkënaqësi vërtitet rrotull qendrës 
së vet. Dhe në këtë rast vështrimeve tona u hapet një pamje 
e neveritshme e një pasioni të verbër për të mbledhur fakte 
dhe e grumbullimit pa u lodhur të të gjitha atyre që kanë 
ekzistuar dikur. Njeriu e rrethon veten me një atmosferë 
kalbësirash. Për shkak të mënyrës antikuare ai arrin që të 
zhvlerësojë bile edhe aftësitë më të shquara si dhe kërkesën 
më fisnike për kureshtjen e pangopur për të renë ose e 
thënë më qartë të kureshtjes për të vjetrën dhe për të ditur 
çdo gjë. Por shpesh ajo bie aq poshtë saqë në fund kënaqet 
me çdo lloj ushqimi duke gëlltitur me kënaqësi bile edhe 
pluhurin e vogëlimave bibliografike. 

Po bile edhe atëherë një bastardim i tillë nuk vërehet 
kur historia antikuare nuk shkëputet nga trualli i saj, truall 
në të cilin ajo mundet të rritet për të mirën e jetës por 
megjithatë rreziku nuk mund të quhet akoma i mënjanuar 

krejt dhe kjo ndodh kur historia antikuare zhvillohet 
shumë me vrull dhe me rritjen e saj mbyt zhvillimin e 
metodave të tjera të studimit të së shkuarës se ajo është 
e aftë vetëm ta ruajë jetën por jo ta lindë atë e prandaj 
ajo gjithmonë e zvogëlon rëndësinë e asaj që lind duke 
mos e patur për vlerësimin e drejtë të saj atë instinkt të 
ndjeshëm si e ka për shembull historia monumentale. Për 
këtë arsye ajo e ngadalëson vendosmërinë energjike për 
të renë, i paralizon forcat e veprimtarëve të cilët me këtë 
cilësi do i ofendojë gjithmonë disa relikte të shenjta vetë 
fakti se një gjë tashmë është vjetruar, lind tani kërkesën që 
ajo gjë të ketë të drejtë të bëhet e pavdekshme sepse po t'i 
numërojmë të gjitha përuljet e nderimet që kjo gjë e vjetër 
ka shkaktuar për shkak të zakoneve të vjetra të etërve tanë, 
po të llogaritim shumën e adhurimeve dhe brezat që e kanë 
quajtur atë gjë antike të tillë, atëherë do të kishte qenë një 
guxim i madh ose bile një sakrilegj të kërkojmë që kjo gjë 
antike të zëvendësohet me ndonjë gjë të re dhe këtë shumë 
gjigante të përuljeve e nderimeve në shekuj ta flakim si pa 
gjë të keqe. A nuk është e qartë tani se sa i domosdoshëm 
është për njeriun që krahas me mënyrat monumentale e 
antikuare të studimit të së shkuarës, edhe mënyra e tretë, 
ajo kritike, por edhe në këtë rast vetëm me qëllim për t'i 
shërbyer jetës. Njeriu duhet të zotërojë dhe nga koha në 
kohë të përdorë forcën për të thyer dhe shkatërruar të 
shkuarën në mënyrë që të ketë mundësinë për të jetuar më 
tutje. Këtë objektiv ai e arrin me atë që e vë të shkuarën 
para gjyqit të historisë duke ja nënshtruar atë një hetimi të 
kujdesshëm dhe më në fund jep për të vendimin. Por çdo 
e shkuar e meriton që të gjykohet se të tilla janë të gjitha 
punët e njeriut në të cilat gjithmonë janë reflektuar si forca 

edhe dobësia njerëzore. Këtu gjyqin e bën jo drejtësia dhe 


vendimin nuk e jep mëshira, por vetëm jeta si një forcë e 
errët thithëse dhe e pangopur që e kërkon me pasion veten 
e saj. Vendimet e saj janë gjithmonë të pamëshirshme, 
gjithmonë të paanshme sepse ato nuk rrjedhin asnjëherë 
nga burimi i pastër i njohjes. Por edhe sikur vendimet të 
diktoheshin nga vetë e drejta, në shumicën dërrmuese 
të rasteve ato nuk do të ishin ndryshe. “Sepse çdo gjë që 
lind dikur do vdesë, e prandaj do të kishte qenë më mirë 
që të mos lindte asgjë”. Duhet shumë forcë që të jesh në 
gjendje të jetosh dhe të harrosh në atë masë që të jetosh. 
dhe të jesh i padrejtë dhe kjo është njëlloj. Bile edhe Luteri 
ka thënë një herë që bota i detyrohet për krijimin e saj 
faktit që Zoti ishte harraq: Puna është se në qoftë se Zoti 
do kujtohej për “armën që qëllon në distancë” ai nuk do ta 
kishte krijuar botën. Por kohë mbas kohe po ajo jetë e cila 
ka nevojë për harresë, kërkon ndërprerjen e përkohshme 
të aftësisë për të harruar. Kjo ndodh atëherë kur bëhet 
e domosdoshme për të hedhur dritë mbi faktin se sa 
padrejtësira ka në ekzistencën e ndonjë gjëje, për shembull 
të një privilegji, të ndonjë kaste, të ndonjë dinastie dhe se 
sa kjo gjë meriton që të asgjësohet. E atëherë e shkuara e saj 
shqyrtohet me kujdes e me sy kritik dhe i afrohen rrënjëve 
të saj me thikë në dorë duke shkelur e marrë nëpër këmbë 
reliktet e saj. Po ky operacion është gjithmonë shumë i 
rrezikshëm, i rrezikshëm pikërisht për vetë jetën kurse ata 
njerëz ose epoka të cilët i shërbejnë jetës me këtë mënyrë 
domethënë duke e nxjerrë të shkuarën para gjyqit dhe 
duke e shkatërruar atë janë njerëz dhe epoka të rrezikshme 
dhe i nënshtrohen edhe vetë rreziqeve sepse meqenëse me 
patjetër duhet të jemi produkte të brezave të mëparshëm, 

ne në të njëjtën kohë jemi edhe produkte të lajthitjeve, 
pasioneve dhe gabimeve e bile edhe të krimeve dhe është 
e pamundur që të shkëputemi plotësisht nga ky varg. 

Por edhe në qoftë se ne i dënojmë këto lajthitje dhe e 
konsiderojmë veten të lirë prej tyre, me këtë veprim ne nuk 
e mënjanojmë faktin se jemi të lidhur me to nga prejardhja 
jonë. Në rastin më të favorshëm ne vijmë te konflikti midis 
cilësive tona të trashëguara e të lindura dhe vetëdijes tonë 
e ndoshta te lufta midis disiplinës së re e të ashpër dhe 
edukatës të marrë e të zakoneve të lindura. Ne përpiqemi 
që të kultivojmë te vetja jonë zakonin e ri, instinktet e reja, 
një tip të ri që në këtë mënyrë të çrrënjosim tipin e parë. 

Kjo i ngjan asaj përpjekjes që të krijojmë për veten 
tonë a posteriori një të shkuar të tillë nga e cila ne do 
të dëshironim ta kishim origjinën, përpjekje që është 
gjithmonë e rrezikshme sepse nuk është aspak e lehtë 
që të gjesh kufirin e duhur gjatë mohimit të së shkuarës 
meqenëse tipi i ri në shumicën e rasteve është më i dobët 
se i pari. 

Shumë shpesh puna kufizohet vetëm me të kuptuarin 
e asaj që është e mirë pa e realizuar atë në praktikë sepse 
ne nuk e dimë asnjëherë atë që është më e mira meqë nuk 
jemi në gjendje që të kalojmë nga kjo vetëdije në praktikën 
e punës. Por kohë mbas kohe fitorja sidoqoftë arrihet 
kurse për ata që luftojnë, për ata që shfrytëzojnë historinë 
kritike për qëllimet e jetës ngelet bile edhe një ngushëllim 
origjinal: Të diturit e asaj që ai tipi i parë gjithashtu ka qenë 
dikur tip i dytë dhe se çdo tip (natyrë) e dytë që fiton në 
këtë luftë, bëhet tip (natyrë) e parë. 

4. 


Të tilla janë shërbimet që mund t'i bëjë jetës historia. 

Në varësi të qëllimeve që ka, forcave dhe kërkesave të tij, 
çdo njeri e çdo popull ka nevojë për një farë njohurie mbi 
të shkuarën, qoftë në formën monumentale e qoftë në atë 
antikuare apo kritike të historisë, por këtë nevojë e ndjen 
“jo si një grumbull mendimtarësh që kufizohen vetëm me 
soditjen e jetës e bile as si persona të veçuar të cilët duke 
“qenë të etur për dije mund të kënaqen vetëm me marrjen e 
njohurive dhe për të cilët zgjerimi i këtyre të fundit është 
' vetëqëllim, por gjithmonë për të njohur jetën e rrjedhimisht 
gjithmonë nën pushtetin dhe udhëheqjen e lartë të kësaj 
jete. Që e tillë është marrëdhënia e natyrshme e një epoke 
të caktuar, e një kulture të caktuar, e një populli të caktuar 
me historinë, e shkaktuar nga uria, e rregulluar nga shkalla 
e kërkesave, e mbajtur brenda disa kufijve të caktuar me 
anë të një force të brendshme plastike dhe që duke ecur më 
tej, të diturit e të shkuarës është pranuar në çdo kohë si e 
dëshirueshme vetëm për interesat e të ardhmes dhe të së 
tashmes dhe jo për të dobësuar modernen, jo për të minuar 
themelet e të ardhmes, kjo është shumë e thjeshtë si është e 
thjeshtë vetë e vërteta dhe e qartë që duket edhe për atë që 
nuk e quan të domosdoshme të kërkojë për këtë gjë prova 
historike. Dhe tani le të provojmë të hedhim një vështrim 
të shpejtë në kohën tonë. Ne jemi të trembur dhe jemi 

gati që t'ia mbathim: Ku është zhdukur e gjithë qartësia 
e gjithë natyrshmëria dhe pastërtia e asaj marrëdhënie që 
përmendëm të jetës për historinë” Dhe aq e ndërlikuar, 
aq e fryrë, aq e lëkundur më duket tani kjo problemë 
për vështrimin tonë. Mbase për këtë gjë jemi fajtorë ne 
vrojtuesit2 Apo me të vërtetë konstelacioni i jetës dhe i 
historisë ka ndryshuar për shkak të asaj se midis tyre ka 
hyrë ndonjë yll i fuqishëm dhe armiqësor” Le ta vërtetojnë 
të tjerët se shikimi jonë na gabon se ne vetë do tregojmë ato 
që shohim. 

Një ylli tillë, ylli shkëlqyer e madhështor ka cialë me të 
vërtetë midis jetës dhe historisë, konstelacioni me të vërtetë 
ka ndryshuar dhe ka ndryshuar për shkak të shkencës, 
për shkak të kërkesës që historia të bëhet shkencë. Tani 
jo vetëm jeta mbretëron dhe ja nënshtron vetes dijet e të 
shkuarës, jo gurët e kufijve janë flakur tej dhe çdo gjë që 
dikur ka qenë, i bie njeriut mbi kokë. Të gjitha perspektivat 
sprapsen drejt fillimit të çdo zhvillimi domethënë drejt 
pafundësisë. y 

Përpara asnjë brezi nuk ishte shpalosur akoma një 
pamje kaq e pakufishme si ajo që hap tani para nesh 
shkenca mbi zhvillimin gjithëpërfshirës, pra historia. Është 
e vërtetë që ajo për këtë veprim udhëhiqet nga një moto 
mjaft e guximshme por edhe e rrezikshme që thotë: Le të 
triumfojë e vërteta qoftë edhe me çmimin e vdekjes së jetës. 
Tani do përpiqemi të kuptojmë atë proces shpirtëror i cili 
lind gjatë këtij procesi në Shpirtin e njeriut bashkëkohor. 
Mbi njeriun tamam si nga një burim i pashtershëm 
derdhen përrenj që s'kanë të sosur të dijeve historike, lloj- 
lloj gjërash të huaja e pa lidhje dynden mbi të, kujtesa i 
hap dyert e saj kanatë pa qenë në gjendje që të nxërë të 

gjitha, natyra bën çmos që t'i pranojë me dinjitet, t'u bëjë 
vend dhe t'i nderojë miqtë e huaj por këta të fundit janë 
në armiqësi me njëri-tjetrin dhe me sa duket ajo duhet t'i 
nënshtrojë të gjithë në mënyrë që të mos vdesë vetë nga 
përplasja e tyre. Zakoni për këtë dyndje të parregullt të 
stuhishme dhe luftarake bëhet gradualisht si natyrë e dytë 
megjithëse që në fillim fare është e qartë se kjo natyrë e 
dytë është shumë më e dobët e më pak e qetë dhe në të 
gjitha pikëpamjet më pak e shëndoshë se natyra e parë. 
Dhe më në fund njeriu bashkëkohor është i detyruar që të 
bartë me vete një numër të paimagjinueshëm gurë diturie 
që nuk honepsen mirë të cilët më vonë sipas rastit, ashtu 
siç thuhet edhe në përrallë, “trokasin duke u përplasur në 
stomak”. Kjo trokëllimë demaskon cilësinë thelbësore të 
njeriut modern që është kontradikta e çuditshme midis 
thelbit të brendshëm të cilit nuk i korrespondon asgjë e 
jashtme dhe thelbit të jashtëm të cilit nuk i korrespondon 
asnjë thelb i brendshëm, kontradiktë që nuk e kanë patur 
e njohur popujt e lashtë. Dijenitë e gëlltitura me tepri 
jo për të shuar urinë dhe bile mbi kërkesat, pushojnë së 
vepruari si motiv transformues dhe qëndrojnë të fshehura 
“ në thellësitë e një bote të brendshme kaotike të cilën njeriu 
modern me një krenari pasionante e konsideron si botë 
“shpirtërore” personale. Në të tilla raste zakonisht thonë: 
Përmbajtjen e kemi po na mungon forma. Për çdo gjë të 
gjallë kjo është kontradiktë fare e pavend. Kultura jonë 
bashkëkohore pikërisht për këtë arsye ka një pamje të 
diçkaje jo të gjallë dhe atë nuk mund ta kuptosh aspak pa 
këtë kontradiktë ose e thënë ndryshe ajo në thelb bile nuk 
mund të quhet aspak si kulturë e vërtetë. Ajo nuk shkon më 
tej se disa njohuri kulturore si janë mendimi për kulturën, 

ndjenja e kulturës. Ajo nuk shndërrohet në një kulturë- 
vendosmëri. Ajo që në të vërtetë vepron si motiv duke u 
shfaqur në veprimet, shpesh nuk është më shumë se një 
konvencionalizëm, një imitim i mjerë ose bile një gjest i 
trashë. Në këtë rast ndjenja e brendshme është në prehje 
si ai gjarpri i cili mbasi e ka gëlltitur lepurin shtrihet i qetë 
në diell duke evituar çdo lloj lëvizje përveç atyre më të 
nevojshmet. Tani procesi i brendshëm bëhet vetëqëllim dhe 
al është në të vërtetë “kultura” e vërtetë. Një e tillë kulturë 
mund të shkaktojë te çdo vrojtues i paanshëm vetëm një 
dëshirë, dhe pikërisht që ajo të mos vdesë nga të treturit 
e pavolitshëm të përmbajtjes së vet. Po të imagjinojmë në 
rolin e këtij vrojtuesi një grek, atëherë ai besoj se do arrinte 
në përfundimin se për njerëzit e rinj nocioni “i arsimuar” 
dhe “historikisht i arsimuar” do ndërthureshin aq ngushtë 
me njëri-tjetrin si të kishin qenë të barabartë dhe do të 
dalloheshin nga njëri-tjetri vetëm nga numri i fjalëve, Në 
qoftë se ai më tej do të shtonte akoma se mund tëjesh shumë 
i arsimuar dhe në të njëjtën kohë të mos kesh asnjë lloj 
arsimi historik, atëherë shumë veta do të mendonin se nuk 
e kishin dëgjuar mirë dhe me siguri që si përgjigje të këtyre 
fjalëve vetëm do të tundnin kokën. Një popullsi mjaft e 
njohur dhe e vogël që ka jo shumë kohë që ekziston (e kam 
fjalën për grekët) në periudhën e fuqisë më të madhe të tyre, 
diti që të ruante me këmbëngulje ndjenjën karakteristike 
për të jo historike. Në qoftë se si rezultat i ndonjë mrekullie, 
një njeri bashkëkohor do zhvendosej në atë mjedis, ai sipas 
të gjitha gjasave do i karakterizonte grekët si shumë të 
“paarsimuar” dhe me këtë në të vërtetë do zbulohej dhe 
do të tallej e fshehta e mbuluar e arsimit modern sepse ne 
njerëzit modernë nuk kemi asgjë tonën dhe vetëm për hir 

të asaj që ne e ngarkojmë dhe e mbingarkojmë veten me 
epoka të huaja, zakone dhe arte, me dije filozofike, me fera 
(religione), e dije ne bëhemi diçka të denjë për vëmendjen e 
të tjerëve dhe pikërisht si enciklopedira ambulante si do të 
na kishte konsideruar ndoshta greku i lashtë i zhvendosur 
në epokën tonë. Ndërsa vlera e enciklopedive qëndron 
vetëm në përmbajtjen e tyre domethënë në ato që janë të 
shkruara në to, dhe jo në atë që është shtypur në kapak, pra 
jo nga ambalazhi i jashtëm. Pikërisht kështu edhe thelbi i të 
gjithë arsimit të sotshëm përqendrohet në përmbajtjen e tij. 
Në kapakun e tij libralidhësi ka shtypur diçka që tingëllon 
afërsisht kështu: “Manual për arsimimin e brendshëm 
për barbarët sipas pamjes së jashtme”. Nuk mjafton që 
kontradikta midis të jashtmes dhe të brendshmes e bën 
të jashtmen akoma më barbare se do të kishte qenë po të 

“ bëhej fjalë për ndonjë popull të pakulturuar që zhvillohet 
vetëm brenda vetes së tij konform kërkesave të tij vulgare. 
Sepse me të vërtetë, ç mjet i ngelet natyrës që të përballojë 
masën e materialit më të bollshëm” Sigurisht vetëm një: Ta 
perceptojë këtë material sa të jetë e mundur më lehtë në 
mënyrë që pastaj po aq shpejt ta largojë atë e të shpëtojë 
prej tij. i 

Prej këtej lind zakoni që me gjërat e vërteta të mbash 
qëndrime jo serioze. Në këtë truall formohet “personaliteti 
i dobët” e si pasojë ajo që është reale dhe thelbësore të bën 
një përshtypje të vogël. 

Nga pamja e jashtme njerëzit po bëhen gjithmonë e 
më shumë pasivë e indiferentë e ndërkohë gremina € 
rrezikshme ndërmjet përmbajtjes e formës vjen gjithmonë 
duke u zgjeruar deri sa njeriu të bëhet krejt i pandjeshëm 
ndaj shfaqjeve të barbarisë por me kusht që kujtesa të 

nxitet vazhdimisht në mënyrë që të mos ndërpritet rryma 
e dukurive të reja e interesante të cilat do të mund të 
sistemoheshin me rregull e me pastërti nëpër të ndarat e 
kësaj kujtese. 

Kultura e një populli të caktuar e marrë si e kundërt me 
barbarinë ka qenë përcaktuar dikur dhe jo pa bazë si unitet 
i stilit artistik në të gjithë shfaqjet e jetës së këtij populli. 
Por ky përcaktim nuk duhet të merret në kuptimin se këtu 
kemi parasysh një kontradiktë midis barbarisë dhe stilit 
të mrekullueshëm. Ai popull për të cilin pranohet e drejta 
për një kulturë të caktuar, duhet vetëm që të manifestojë në 
realitet një unitet të gjallë dhe të mos shpërbëhet e të mos 
shkërmoqet kaq shëmtuar në anë tëjashtme e të brendshme, 
në përmbajtje e në formë. Ai që përpiqet për zhvillimin e 
kulturës së një populli ose përpiqet që ta ndihmojë atë, ai 
duhet të përpiqet drejt këtij uniteti suprem dhe ta ndihmojë 
atë duke punuar për të spostuar e zëvendësuar arsimin 
modern me arsimin e vërtetë. Ai duhet të ketë guximin 
që të shtrojë para vetes në mënyrë të qartë pyetjen se në ' 
ç'mënyrë mund të rivendoset shëndeti i popullit i dëmtuar 
nga historia dhe si mundet populli t'i ripërtërijë prapë 
instinktet e veta dhe bashkë me ta edhe ndershmërinë e 
tij. Me këto që thashë unë kam parasysh kryesisht neve 
gjermanët bashkëkohorë që vuajnë më tepër se çdo popull 
tjetër nga ajo dobësi që përmendëm e personalitetit dhe 
nga kontradikta midis përmbajtjes dhe formës. Në sytë 
tanë, forma është vetëm një kondicion i thjeshtë si ndonjë 
maskë ose si një shtirje e prandaj ajo edhe po qe se nuk të 
ngjall urrejtje direkte, sidoqoftë nuk të bën ta duash. Do 
të kishte qenë më e saktë të thuhesh se neve provojmë një 
farë frike të pazakontë nga fjala “kondicion” por edhe nga 

fakti i këtij kushtëzimi. Për shkak të kësaj frike gjermani 
u largua nga shkolla e francezëve sepse ai donte të bëhej 
më i natyrshëm e rrjedhimisht më tepër gjerman por mesa 
duket i kishte bërë llogaritë gabim me këtë “rrjedhimisht”, 
Mbasi u çlirua nga shkolla e “kondicionit” ai shkoi ashtu 
dhe atje ku i dukej më mirë dhe bëri tani në thelb me 
ngathtësi dhe si përgjumësh po atë gjë të cilën ai më parë 
e kishte imituar me kujdes dhe shpesh pa sukses. Kështu 
jetojmë ne në krahasim me kohërat e para akoma edhe sot 
e kësaj dite, akoma midis një kondicioni jo korrekt francez 
siç dëshmon për të e gjithë mënyra jonë e të ecurit, e të 
qëndruarit në këmbë, e të biseduarit, e të veshurit dhe e të 
jetuarit. 

Duke menduar për t'u kthyer mbrapsh drejt 
natyrshmërisë, ne në thelb u bëmë si të thuash të parregullt 
duke u përpjekur që ta mundonim veten sa më pak. 
Mjafton që të kalosh nëpër rrugët e ndonjë qyteti gjerman 
që të shikosh se i gjithë kondicioni jonë në krahasim me 
veçoritë kombëtare të qyteteve të huaja, manifestohet 
vetëm në anën negative të punës. Çdo gjë është pa ngjyrë, 
e zvarritur, e kopjuar keq dhe pa kujdes. Secili vepron si e 
gjykon ai të arsyeshme, por jo sipas një rregulli të menduar 
mirë, por sipas rregullave të diktuara para së gjithash në 
nxitim e sipër dhe nga prirja e përgjithsme për të mos u 
lodhur shumë. 

Sheh rroba, modelimi i të cilave nuk do ndonjë lodhje 
të madhe të trurit dhe që vishen shpejt e shpejt. Me fjalë 
të tjera modele të huajtura prej të huajve dhe të qepura 
sipas mënyrës së tyre mundësisht pa kujdes. Ndjenja € 
formës nga gjermanët mohohet pothuajse me përqeshje 

sepse gjoja ata kanë reputacionin si popull me përmbajtje 
të brendshme. 

Por kjo përmbajtje e brendshme është e lidhur edhe 
me një rrezik shumë të madh të njohur: Vetë përmbajtja 
e cila sipas supozimeve nuk shfaqet në asgjë të jashtme, 
mundet që sipas rastit të zhduket krejt dhe duhet thënë se 
mungesa e saj nuk do të dukej fare nga ana e jashtme ashtu 
si nuk vërehej më parë prania e saj. Por le ta supozojmë 
se populli gjerman është shumë larg prej këtij rreziku 
por sidoqoftë të huajt kanë deri në një farë mase të drejtë 
kur na qortojnë se përmbajtja jonë e brendshme është e 
dobët dhe e pasistemuar që të shfaqet së jashtmi dhe të 
derdhet e të hyjë në një formë të caktuar. Prapë se prapë 
kjo botë e brendshme mund të dallohet nga shkalla e lartë 
e perceptimit të rafinuar, nga serioziteti, nga sinqeriteti, 
thellësia, mirësia dhe ndoshta është më e pasur se e popujve 
të tjerë. Por si tërësi ajo mbetet e dobët sepse të gjitha këto 
fije të veçanta e të mrekullueshme nuk gërshetohen në një 
nyje të fuqishme e prandaj veprimi i jashtëm i dukshëm 
nuk mund të konsiderohet si shfaqje dhe zbulim i një bote 
të tërë të brendshme por vetëm si një tentativë e dobët 
ose e parafinuar e një fijeje të veçantë që përpiqet ta heqë 
veten sikur të ishte një tërësi. Prandaj për gjermanin nuk 
mund të gjykosh aspak vetëm sipas një veprimi të tij se 
individualiteti i tij edhe mbas atij veprimi do ngelet krejt i 
pazbuluar. 

Siç dihet për gjermanin mund të gjykosh sipas 
mendimeve dhe ndjenjave të tij, kurse këto të fundit 
manifestohen në kohën e sotme në librat e tij. Në qoftë se 
këto libra nuk do të nxitrin këto kohët e fundit më shumë 
se kurrë më parë, dyshime, a vazhdon me të vërtetë kjo 

përmbajtje e brendshme të bëjë fole në tempullin e saj 

të vogël dhe të paarritshëm se pastaj bëhet i mundur 

mendimi i tmerrshëm se kjo përmbajtje e brendshme do 

zhduket një ditë të bukur dhe se do ngelet vetëm aparenca, 
ajo aparencë mendjemadhe dhe e ngathët dhe e poshtëruar 
që përbën veçorinë karakteristike të gjermanit. Kjo do të 
kishte qenë pothuajse po aq e tmerrshme, tamam sikur 
bota e brendshme të ishte shkëmbyer në tempullin e saj 
pa u vënë re me një tjetër botë fals të lyer e të ngjyer e të 
shndërrohej kështu në një aktor komik apo në ndonjë gjë 
tjetër më të keqe akoma. Kështu për shembull ishte i prirur 
të mendonte duke u mbështetur në përvojën e tij teatrore- 
dramatike Grilparceri ky vrojtues i qetë dhe i pranishëm. 
“Ne thotë ai, ndiejmë me ndihmën e abstragimeve dhe 
si zor që mund ta kuptojmë se si shprehet ndjesia te 
bashkëkohësit tanë. Ne e detyrojmë atë që të bëjë kapërcime 
të cilat ai tani nuk i bën vetë. Shekspiri na ka prishur të 
gjithë neve shkrimtarëve më të rinj”. 

Ky është një fakt i vetmuar dhe mbase i përgjithësuar 
shumë shpejt, por sa e tmerrshme do të kishte qenë po qe 
se ne do të kishim me të vërtetë të drejtë ta përgjithësonim 
atë, po qe se faktet e vetmuara të këtij lloji do i binin në 
sy vëzhguesit shumë shpesh dhe se sa i dëshpëruar do të 
tingëllonte konkluzioni se ne gjermanët ndiejmë me anën 
e abstragimeve, ne jemi të gjithë të prishur prej historisë, 
konkluzion i cili do të mundej të minonte që në rrënjë çdo. 
shpresë për kulturën e ardhshme kombëtare sepse çdo 
shpresë e tillë është produkt i besimit te mosfalsifikimi 
i ndjenjës gjermane direkte, i besimit në mosprekjen e 
paqes së brendshme. E ç'vlerë ka që të shpresojmë e të 
besojmë akoma kur vetë burimi i besimit dhe i shpresës 

hesap e duke humbur gradualisht aftësinë për të gjetur 
vetveten. Dhe si mundet të durojë gjatë një mendje e lartë 
midis popullit i cili nuk është më i bindur në unitetin e 
botës së tij të brendshme dhe që është ndarë në dy gjysma, 
në të arsimuar me një botë të brendshme të shtrembëruar 
dhe në të paarsimuar me botë të brendshme të paarritshmet 
Si mundet ai të durojë kur uniteti i ndjenjës së popullit 
ka humbur, kur ai përveç kësaj e di se pikërisht ndjenjat 
e kësaj pjese të popullit që e quan veten të arsimuar dhe 
pretendon se ajo përfaqëson frymën kombëtare artistike, 
janë të falsifikuara dhe të zbukuruara. Edhe sikur në raste 
të veçanta gjykimi dhe shija e personave të veçantë të jenë 
bërë më të rafinuara, kjo nuk mundet që ta shpërblejë atë. 
A nuk është torturuese për të të ndiejë se ai është i detyruar 
të flasë si për një grumbull të vogël sektantësh dhe se ai 
nuk nevojitet më në mesin e popullit të tij. Ndoshta për 
të tani do të kishte qenë më mirë që t'i groposte në tokë 
thesaret e tij sepse për të ishte e urryer patronazhi krenari 
sektit ndërkohë që zemra e tij ishte e mbushur me dashuri 
për të gjithë. Tashmë instinkti i tij nuk i vjen më në ndihmë 
popullit dhe nuk bën më dobi që t'i hapësh atij me shpresë 
të madhe krahët në shenjë mikpritje. E ç'i ngelet më atij të 
bëjë tani veçse t'i drejtojë forcat e veta dhe të gjithë urrejtjen 
kundër këtij mallkimi që i lidh duart, kundër pengesave 
që ngrihen në mënyrë që të vulosë të paktën si gjykatës, 
atë që për të që është gjallë dhe krijon jetë, përfaqëson 
shkatërrimin dhe përdhosjen. 

Në këtë mënyrë ai është i detyruar që ta shkëmbejë 
gëzimin hyjnor të krijimit të fatit të tij dhe ta mbarojë 
ekzistencën e vet si një mendimtar i vetmuar dhe një plak 
i urtë i mbushur me dije. Kjo është pamja më e rëndë nga 
të gjitha dhe në çdo vrojtues ajo ngjall ndjenjën e detyrimit 
të shenjtë se ai do thotë me vete: Këtu është e nevojshme 
ndihma jote sepse ai unitet i lartë në natyrën dhe në 
shpirtin e popullit duhet të rivendoset dhe ajo çarje midis të 
brendshmes dhe të jashtmes duhet të zhduket nën goditjet 
e çekanit të nevojës. Po çfarë mjetesh duhet të përdorë ai 
tani” E ç'i ngelet atij përveç të kuptuarit të thellë” Duke 
shprehur bindjen e tij dhe duke e përhapur atë, duke e 
mbjellë atë me shumicë e pa kursim, ai shpreson që të rritë 
një kërkesë të caktuar, dhe kërkesa e fortë do lindë dikur një 
çështje e punë të fuqishme. Dhe që të mos lindin dyshime 
për këtë kërkesë, këtë njohje për të cilën sapo fola, unë 
dëshmoj këtu me forcë se ai unitet tek i cili ne dëshirojmë 
të arrijmë me pasion më të madh se te bashkimi politik, 
është uniteti gjerman, uniteti i frymës dhe jetës gjermane 
i bazuar në mënjanimin e kontradiktës midis formës dhe 
përmbajtjes, midis botës së brendshme dhe marrëveshjes 
së kushtëzuar. 

d. 


Mbingopjen e një epoke të caktuar me histori unë e shoh 
të vështirë dhe të dëmshme për jetën në pesë drejtime: Nga 
mbingopja me histori lind kontrasti i përshkruar më lart 
midis të jashtmes e të brendshmes dhe në këtë mënyrë 
dobësohet personaliteti. Kjo tepricë krijon për një epokë 
të caktuar iluzionin se ajo më shumë se të tjerat zotëron 
virtytin që takohet më rrallë, e kemi fjalën për drejtësinë. 
Nga kjo tepricë prishen instinktet e popullit, ngadalësohet 
pjekja si e personaliteteve të veçantë ashtu edhe i të tërës. 
Mbi truallin e kësaj teprice rritet besimi i dëmshëm te 
njerëzimi i plakur, besimi në atë se brezi ynë është një 
brez i vonuar epigonësh. Për shkak po të kësaj teprice një 
epokë e caktuar përvetëson gjendjen shpirtërore ironike 
për veten e saj e cila gjendje nga ana e saj sjell mbas vetes 
gjendjen shpirtërore shumë më të rrezikshme të cinizmit 
dhe kjo e fundit ndihmon në zhvillimin gjithmonë e më 
të madh të praktikës egoiste të leverdisë e cila në fund të 
fundit paralizon e minon forcat jetësore. 

Dhe tani le të kthehemi në situatën tonë të parë: Njeriu 
bashkëkohor vuan nga dobësimi i personalitetit. Romaku 
i periudhës së perandorisë duke e ditur se në dispozicion 
të tij është e gjithë bota, pushoi së qeni romak dhe midis 
dyndjes mbi të të përroit të elementëve të huaj për të,e humbi 
aftësinë për të qenë vetvetja dhe u bastardua nën ndikimin 

e karnavalit kozmopolit të feve, zakoneve e arteve. Mesa 
duket po ky fat e pret edhe njeriun bashkëkohor i cili me 
ndihmën e artistëve të historisë i krijon vetes një festë të 
pandërprerë të një ekspozite botërore. Ai është shndërruar 
në një spektator bredharak që kënaqet me ato që sheh dhe 
përjeton një gjendje të tillë nga e cila bile edhe luftërat e 
mëdha dhe revolucionet mund ta nxjerrin nga kjo gjendje 
vetëm për një çast. Lufta s'ka mbaruar akoma po atë tashmë 
kanë arritur ta përpunojnë njëqind mijë herë në letër, ajo 
tashmë na propozohet si mjeti më i ri për të nxitur oreksin 
e prishur të grykësave të historisë. Dhe. duket pothuajse 
e pamundur që të nxjerrësh një ton të fortë e të plotë bile 
edhe po t'u biesh e t'i godasësh telat e veglës muzikore 
me forcë të madhe. Tingulli dobësohet aty për aty dhe 
në çastin tjetër tingëllon me ëmbëlsi historike dhe prapë 
shuhet i pafuqishëm. Po të shprehemi me gjuhën e moralit 
do të thoshim se ju nuk dini të qëndroni në truallin e të 
lartësuarës, dhe bëmat tuaja janë goditje të papritura ejo 
gjëmime rrufeje e bubullima. Bile edhe sikur ju të mundeni 
të kryeni diçka të madhërishme dhe të çuditshme, ajo 
sidoqoftë pa tinguj e pa këngë do katandiset në asgjë, sepse 
arti aty për aty ja mbath e ikën sapo ju filloni të montoni 
tendën mbi heroizmat tuaja. Ai që është i prirur që në një 
çast të kuptojë të llogarisë dhe të kuptojë atje ku ai, duke 
qenë thellësisht i tronditur duhet të ishte përpjekur ta 
mbajë të pakuptueshmen sepse ajo është e lartë, mund të 
quhet i arsyeshëm por vetëm në kuptimin që Shileri flet 
për arsyen e të arsyeshmëve. Ai nuk i sheh të gjitha ato që 
sheh fëmija, ai nuk dëgjon diçka që dëgjon fëmija. Por kjo 
diçka është pikërisht ajo më e rëndësishmja dhe meqenëse 
ajo gjë është për të e pakuptueshme, atëherë të kuptuarit e 

tij del se është akoma më fëminor scaii fëmijës dhei lidhur 
më keq pavarësisht nga të gjitha dinakëritë që duken në 
rrudhat e fytyrës së tij dhe nga arti virtuoz që zbulohen 
në manipulimet e gishtave të tij duke u përpjekur që të 
shpjegojë atë gjë të ngatërruar dhe kjo do të thotë që ai e ka 
asgjësuar dhe e ka humbur instinktin e tij, ai nuk mundet 
që të veprojë si më parë kur i lëshonte frerët nga duart 
ta linte veten në dorë të “bishës perëndi” në ato raste kur 
arsyeja nuk i punon kurse rruga kalon nëpër shkretëtirë, 
Nga kjo gjë individi bëhet frikacak, i pavendosur dhe nuk 
guxon më që të mbështetet te vetja. Ai zhytet në vetvete, në 
botën e tij të brendshme domethënë te grumbulli i çrregullt 
i dijeve të akumuluara, grumbull i cili nuk e manifeston 
nga ana e jashtme veten me asnjë lloj veprimi apo shenje, 
por edhe te shkollimi i cili nuk aplikohet në jetë. 

Po të kthejmë vëmendjen drejt të jashtmes atëherë 
do shohim se mposhtja e instinkteve prej historisë i ka 
shndërruar njerëzit pothuajse krejt në abstractis dhe në 
hije. 

Askush nuk guxon të nxjerrë në pah personalitetin 
e tij po secili mban një maskë ose të njeriut të shkolluar 
ose të një shkencëtari a poeti, ose të një politikani, ndërsa 
kur ndonjërit i teket që t'i sulmojë këto maska duke qenë 
plotësisht i bindur se kjo nuk është komedi gazmore 
por një çështje serioze sepse të gjithë ata nxjerrin në pah 
seriozitetin e tyre, atëherë sulmuesit papritur i ngelen në 
dorë vetëm zhele e lecka shumëngjyrëshe. Prandaj nuk 
Quhet të gënjehemi por duhet të thërrasim: “Ose zhvishini 
zbukurimet tuaja prej karnavalesh ose jini ata që dukeni”. 
Çdo njeri që është serioz në natyrën e vet nuk duhet të 
bëhet Don Kishot sepse ai ka punë më të mira për të bërë 

51 


FRIEDRICH NIETZSCHE 


se sa lufta me këto realitete të rreme. Sidoqoftë ai duhet që 
t'i shohë mirë ata që e rrethojnë dhe kur të shohë njerëz 
të maskuar ai duhet të thërrasë: “Ndal, kush je ti2” dhe 
t'ia heqë maskën. Çudi e madhel Para së gjithash historia 
duhet t'ju komunikojë njerëzve burrërinë që të jenë të 
ndershëm, qoftë edhe budallenj të ndershëm dhe e tillë 
ka qenë gjithmonë ndikimi i saj por tani jol Ne shikojmë 
njëkohësisht sundimin e arsimit historik dhe të redingotës 
universale borgjeze. E ndër të tjera asnjëherë nuk është 
folur me të tillë pathos për “personalitetin e lirë” siç flitet 
tani dhe ne jo vetëm që nuk shohim personalitete të lira 
por bile as personalitete por vetëm njerëz universalë të 
veshur e të fshehur. Individi është fshehur brenda botës 
së tij të brendshme dhe nga jashtë kjo as që dallohet fare 
e bile lejohet që të dyshohet se sa mund të ekzistojnë 
në përgjithësi shkaqe pa pasoja. Apo ndoshta është i 
domosdoshëm një brez eunukësh për të ruajtur haremin 
e madh gjithëhistorik2 Dhe për ta sigurisht që objektiviteti 
i pastër ju shkon shumë. Kjo ngjan me atë që detyra 
konvergjon në ruajtjen e historisë me qëllim që prej të 
dalin vetëm “histori” të ndryshme dhe jo ngjarje të vërteta 
që të parandalojmë mundësinë për personalitetin që me 
ndihmën e historisë të bëhet “i lirë” domethënë i vërtetë në 
lidhje me veten e tij, i vërtetë në lidhje me të tjerët dhe kjo 
jo vetëm me fjalë por me të vërtetë. Vetëm me anë të kësaj 
vërtetësie zbulohet shëmtia dhe varfëria e brendshme e 
njeriut bashkëkohor dhe në vend të kondicionit që fshihet 
me kujdes dhe maskaradës mund të shfaqen si shpëtimtarë 
të sinqertë arti dhe feja në mënyrë që me forca të bashkuara 
të krijojnë një të tillë kulturë e cila t'i përgjigjet kërkesave 
të vërteta të njeriut dhe e cila mos të na mësonte vetëm 

si puna e arsimit modern të përgjithshëm që të gënjejmë 
vetveten lidhur me këto kërkesa dhe që në këtë mënyrë të 
shndërrohemi në gënjeshtra që ecin. 

Ja në çfarë pozita jo të natyrshme, artificiale dhe të 
këqija na duhet të biem në epokën që vuan nga sëmundja 
e arsimit të përgjithshëm, kësaj shkence të vërtetë e të 
ndershme, perëndeshës lakuriqe të filozofisë. Në këtë botë 
të monotonisë së jashtme të detyruar, ajo ngelet vetëm një 
monolog i mësuar i endacakut të vetmuar, pre e rastit e 
ndonjë gjahtari, një e fshehtë kabineti, ose një llomotitje 
e parrezikshme midis pleqve akademikë dhe fëmijëve. 
Askush nuk e merr guximin që ta aplikojë për veten e tij 
ligjin e filozofisë, askush nuk vendos që të jetojë si filozof 
duke zbuluar atë besnikëri të thjeshtë të burrit, besnikëri 
e cila e detyronte mendimtarin antik që të sillej si një 
stoik kudo që të ndodhej e çfarëdo që të ishte duke bërë 
në qoftë se ai një herë ishte betuar që t'i qëndronte besnik 
filozofisë stoike. Sidoqoftë filozofimi bashkëkohor ka një 
karakter politik e policor dhe është i dënuar nga qeveritë, 
kisha, akademitë, shijeve dhe frikës së njerëzve që të lozë 
një rol që vetëm nga ana e jashtme të duket si shkencë. 
Ajo kufizohet vetëm me psherëtima të llojit “O, po qe se 
...” Ose me fjalët “kjo gjë ka ndodhur dikur”. Filozofia e 
humbet kuptimin e saj kur mësohet historia, në qoftë se ajo 
dëshiron që të jetë diçka më shumë se një dituri e mbyllur 
brenda njeriut, pa veprim të jashtëm. Në qoftë se njeriu 
bashkëkohor mund të ishte në përgjithësi burrëror dhe i 
vendosur, po qe se ai nuk do të ishte bile edhe në antipatitë 
e tij një krijesë veçanërisht i brendshëm, ai do të hiqte dorë 
nga një filozofi e tillë. Po tani ai kënaqet me atë që me turp 
mbulon lakuriqësinë e saj. Po, njeriu mund të mendojë, të 

shkruajë, të flasë, të mësojë në mënyrë filozofike. Të gjitha 
këto edhe mund të lejohen por vetëm në fushën e veprimit, 
në të ashtuquajturën jetë, puna qëndron ndryshe, Aty 
lejohet vetëm ndonjë gjë e vetme kurse të gjitha të tjerat 
thjesht ndalohen se kështu ka qejf shkollimi historik. 

Po a janë këta me të vërtetë njerëz, e pyet atëherë veten, 
apo ndoshta janë makina që shkruajnë e flasin2 Dikur në 
një vend Gëte thotë për Shekspirin: “Askush si ai nuk i 
nënvlerësonte aq shumë zbukurimet materiale. Ai njihte 
për mrekulli bukuritë e brendshme njerëzore, kurse në atë 
që përmendëm të gjithë personazhet i ngjajnë njëri-tjetrit. 
Thonë që ai i ka përshkruar bukur romakët por mua nuk 
më duket kështu se romakët e tij janë të gjithë anglezë safi 
por ata janë sigurisht njerëz, njerëz deri në palcë dhe si të 
tillë atyre mund t'ju shkojë edhe toga romake”. Tani unë 
po shtroj pyetjen se a ka kuptim që t'i përshkruash letrarët 
tanë të sotshëm, përfaqësuesit e popullit, nëpunësit e 
politikanët me pamjen e romakëve2 Kjo është padyshim 
e paimagjinueshme sepse ata nuk janë njerëz por vetëm 
tekste mësimore të mishëruar dhe si të thuash abstraksione 
konkrete. Edhe po qe se ata kanë karakter dhe origjinalitet, 
këto tipare janë të fshehura aq thellë sa ato është e 
pamundur që t'i nxjerrësh jashtë. Edhe në qoftë se ata 
mund të konsiderohen njerëz, kjo mund të bëhet vetëm 
për atë që “ provon barqet” dhe për çdo njeri tjetër ata janë 
diçka tjetër pra jo njerëz, jo zota, jo kafshë por produkte 
të shkollimit historik, vetëm shkollim e arsim, janë figura, 
forma pa asnjë lloj përmbajtjeje të dukshme dhe për fat të 
keq janë vetëm forma të këqija bile edhe uniforma. Dhe 
në këtë kuptim duhet të jetë e kuptueshme dhe të çmohet 
pozita ime që thotë se historinë mund ta durojnë vetëm 

personalitetet e forta se të dobëtit ajo i shtyp krejtësisht 
dhe arsyeja e kësaj është se ajo i huton ndjenjat dhe 
ndjesitë tona kur ato nuk janë mjaft të forta që të maten me 
të shkuarën. Ai që nuk guxon më të mbështetet në forat 
e veta por për përcaktimin e ndjenjës së tij i drejtohet pa 
dashur historisë duke i kërkuar këshillë: “Si duhet të ndiej 
unë në këtë rast7”, ai nga frika shndërrohet gradualisht 
në aktor dhe loz ndonjë rol bile në shumicën e rasteve 
disa role, e prandaj secilin prej tyre e loz keq. Gradualisht 
zhduket çdo përkim midis njeriut e fushës së kërkimeve të 
tij historike. Ne shohim se si djem të rinj mendjemëdhenj u 
drejtohen romakëve si t'i kishin patur shokë, ata gërmojnë 
në mbeturinat e poetëve grekë sikur këto corpora janë 
ruajtur vetëm për operacionet e tyre kirurgjike dhe do të 
kishin qenë vilia të ngjashme me corporat e tyre letrare. Në 
qoftë se do supozojmë se dikush po merret me studimin 
e veprave të Demokritit, atëherë mua më lind gjithmonë 
dëshira që të pyes: Pse pikërisht të Demokritit2 Pse jo 
të Heraklititit2 Apo të Filonit2 Apo të Bekonit2 Apo të 
Dekartit2 Dhe kështu mund të pyes edhe më tutje. Dhe më 
tej: Pse pikërisht me filozofë” Pse nuk studion poetë apo 
oratorë2 Dhe pse në përgjithësi e përqendron vëmendjen 
te grekët, pse jo te anglezët apo te turqit Mos vallë e 
shkuara nuk është mjaft e gjerë që të mos gjendet në të 
edhe për juve diçka që zgjedhja juaj të mos ishte aq e rastit 
dhe qesharake” Por siç e kemi thënë ky brez është brezi i 
eunukëve sepse për eunukët të gjitha gratë janë njëlloj, se 
për ta gruaja është gjithmonë e paarritshme dhe sepse nuk 
ka fare rëndësi se me ç'gjë merreni ju, vetëm që historia 
të mund të ruajë “objektivitetin” e saj të mrekullueshëm, 
pikërisht për shkak të përpjekjeve të atyre të cilët nuk do të 

munden kurrë të bëjnë histori. Dhe meqenëse juve nuk do 
ju tërheqë asnjëherë ajo gjë që është përjetësisht femërore, 
ju atë e ulni deri në nivelin tuaj dhe duke qenë vetë qenie 
e gjinisë asnjanëse, por që ndokush të mos mendojë se unë 
e krahasoj seriozisht historinë me atë që është përjetësisht 
femërore, e quaj të nevojshme që të theksoj se unë e shoh 
historinë më tepërsi diçka përjetësisht mashkullore. Ndërsa 
ata që janë të ngopur fund e krye me “shkollimin historik”, 
ata janë shumë indiferentë nëse duhet që historia të shihetssi 
përcaktimi i parë apo sii dyti. Sepse edhe ata vetë nuk janë 
aS gra e as burra e bile nuk janë as communia por gjithmonë 
vetëm gjini asnjanëse ose po të shprehemi me gjuhën e “të 
shkolluarve”, janë vetëm përjetësisht objektivë. Dhe meqë 
personalitetet janë ajrosur me anë të mënyrës së treguar 
më sipër e kanë arritur deri te pasubjektivizmi i plotë, ose 
si thonë deri në objektivitet, atëherë s'ka asgjë tjetër që 
mund të veprojë mbi ta. Le të ndodhë sa të dojë ndonjë gjë 
e dobishme në lëmin e praktikës, poezisë ose muzikës po 
ky bartës i tredhur i arsimit aty për aty, pa i kushtuar aspak 
vëmendje çështjes fillon të interesohet vetëm për historinë 
e autorit dhe në qoftë se ky i fundit ka arritur që të krijojë 
edhe më parë diçka, atëherë kritiku përpiqet që menjëherë 
të sqarojë si atë rast të parë krijimi ashtu edhe rrugën e 
ardhshme të zhvillimit të tij dhe aty për aty autori i veprës 
krahasohet me autorë të tjerë, zbërthehet fije-fije lidhur 
me zgjedhjen e materialit dhe mënyrës së interpretimit të 
atij materiali, zbërthehet pjesë-pjesë të cilat s'ka zot që t'i 
montojë prapë ashtu siç kanë qenë dhe në përgjithësi autori 
udhëzohet se si duhet të veprojë në të ardhmen. Sado 
vepra të mrekullueshme që të bëhen, gjithmonë do të dalë 
një turmë njerëzish historikisht neutralë që janë të gatshëm 

ta shqyrtojnë autorin. Dhe aty për aty jehona jep përgjigjen 
e saj por gjithmonë si “kritikë” megjithëse një minutë më 
parë ai kritik nuk e kishte parë as në ëndërr atë që kishte 
ndodhur. Por në këto raste ne nuk shohim asgjëkundi 
rezultate praktike por vetëm “kritikë” por edhe vetë kjo 
kritikë nuk ka asnjë rezultat praktik vetëm se lind prapë 
një kritikë të re. Ndërkohë është bërë zakon që të shihet 
ky bollëk kritike si sukses, kurse numri i parëndësishëm 
ose mungesën e saj si mossukses. Por në thelb, bile kur e 
kemi një “sukses” të tillë, çdo gjë ngelet si më parë, d.m.th 
për një farë kohe llomotisin për diçka të re e pastaj për një 
tjetër gjë të re, por në të njëjtën kohë vazhdojnë të bëjnë po 
- atë gjë që bënin më parë. Arsimimi historik i kritikëve tanë 
as që lejon që të kemi ndonjë rezultat praktik në kuptimin 
e vërtetë të kësaj fjale dhe pikërisht në kuptimin e ndikimit 
të vërtetë në jetën dhe veprimtarinë e njerëzve. Tamam 
në vendin më të dukshëm të atij shkrimi, ata vendosin 
në çast letrën e tyre thithëse dhe vizatimin më të bukur 
ata e njollosin me penelata të zeza të furçës së tyre, njollat 
të cilat duan të na i shesin për korrigjime dhe ja arrijnë 
qëllimit. Por pena e tyre kritike nuk ndalet asnjëherë sepse 
ata nuk kanë më asnjë pushtet mbi të, më mirë duhet të 
themi se është ajo që i sundon ata e jo ata atë. Dhe tamam 
në këtë derdhje të papërmbajtur të kritikave të tyre, duke 
mos qenë të aftë që ta zotërojnë veten, në atë që romakët 
e quanin impotentia, del në pah dobësia e personaliteteve 
bashkëkohore. 

6. 


Por le ta lemë mënjanë këtë dobësi dhe t'i drejtohemi 
më mirë njërës prej aftësive të shumëdëgjuara të njeriut 
bashkëkohor me pyetjen që është në të vërtetë pak delikate: 
A ijep atij ky objektivitet historik i famshëm, të drejtën 
për t'u quajtur i fortë dhe e thënë më saktë, i drejtë dhe i 
drejtë në një shkallë më të lartë se sa njerëzit e epokave të 
tjerat A është e vërtetë vallë që ky objektivitet ka si burim 
kërkesën e rritur për drejtësi dhe prirjen drejt saj” Apo ajo 
duke qenë veprim i shkaqeve krejt të tjera, vetëm nga ana 
e jashtme të krijon përshtypjen e gjoja një drejtësie shërben 
si shkak i vërtetë i këtij veprimi2 

A mos vallë ajo krijon një paragjykim të dëmshëm për 
supremacinë e njeriut bashkëkohor, të dëmshëm se ky 
paragjykim është si shumë lajkatar për të2 

Sokrati e quante si sëmundje që i afrohej çmendurisë, 
bindjen e njeriut se ai ka një virtyt të cilin në realitet nuk 
e ka. Dhe vërtetë një iluzion i tillë është më i rrezikshëm 
se lajthitja e kundërt kur njeriu i atribuon vetes të meta 
apo vese të paqena. Por në këtë lajthitjen e fundit njeriu 
nuk e ka humbur akoma mundësinë që të bëhet më i mirë 
ndërsa iluzioni që përmendëm më lart e bën njeriun ose 
një epokë të caktuar çdo ditë e më të keq domethënë në 
rastin e dhënë më të padrejtë. 

E vërteta është se askush nuk ka më shumë të drejta për 

respektin tonë se ai që do dhe mund të jetë i drejtë sepse 
brenda të qenit i drejtë qëndrojnë bashkë e fshihen virtytet 
rë të larta e më të rralla si ai deti që pranon dhe gëlltit në 
thellësitë e tij të paeksploruara lumenjtë që derdhen në të 
nga të gjitha anët. 

Dora e të drejtit që ka marrë plotfuqi që të drejtojë 
gjyqin, kur vjen koha që të mbajë peshoren e drejtësisë nuk 
dridhet më. Pa pikë mëshire për veten e tij, ai vendos në 
pjatat e peshores njëra mbas tjetrës gurët e peshës, shikimi 
i tij nuk errësohet kur pjata e peshores ngrihet e ulet kurse 
zëri i tij nuk është as shumë i rreptë e as shumë i butë kur 
shpall vendimin. Në qoftë se ai do të kishte qenë vetëm 
një demon i ftohtë i dijes atëherë ai do të përhapte rreth 
e rrotull tij një atmosferë të akullt të një madhështie të 
tmerrshme mbinjerëzore, të cilës ne duhet t'i ttembeshim 
ejo ta nderonim atë. Por që ai, duke ngelur njeri përpiqet 
që nga dyshimi sipërfaqësor të lartësohet deri te siguria e 
rreptë, nga durimi butë te imperativi “ti duhet”, nga virtyti 
i rrallë i shpirtbutësisë te virtyti shumë i rrallë i drejtësisë, 
kur ai tani i ngjan një demoni duke qenë që në fillim fare 
asgjë tjetër veçse një njeri i dobët dhe para së gjithash ai 
në çdo moment të veçantë duhet të shlyejë në veten e tij 
humanizmin dhe të vuajë tragjikisht nga prirja drejt virtytit 
të pamundur, të gjitha këto e ngrenë atë në një lartësi të 
vetmuar si një ekzemplar të racës njerëzore të denjë për 
ta respektuar, sepse të vërtetën kërkon e dëshiron ai, por 
Jo si një njohje të ftohtë të njohjes së ngushtë e të kufizuar, 
por si një gjykatës rregullues e ndëshkues. Ai priret nga 
€ vërteta jo si drejt një gjëje egoiste për ta zotëruar por si 
një e drejtë e shenjtë për të kapërcyer të gjitha kufijtë e 
zotërimeve egoiste, me një fjalë drejt të vërtetës universale 


59 


FRIEDRICH NIETZSCHE 


dhe jo aspak si me një gjah të kapur nga një gjahtar. Vetëm 
kur një njeri i drejtë ka vendosmërinë e padiskutueshme 
që të sillet si njeri i drejtë, atëherë mund të shohësh diçka 
madhështore në atë prirje të pakuptimtë e gjithmonë të 
lëvduar pa asnjë kuptim drejt të vërtetës. Në një kohë kur 
për një vështrim më pak të mprehtë me këtë prirje drejt të 
vërtetës që i ka rrënjët e saj te drejtësia, zakonisht shkrihen 
e mpleksen një sërë instinktesh nga më të ndryshmet siç 
janë kureshtja, ikja nga mërzia, zilia, krenaria, pasioni 
për të luajtur bixhoz, instinkte të cilat nuk kanë asgjë të 
përbashkët me të vërtetën. Prandaj megjithëse bota duket 
e mbushur plot me njerëz të cilët i “shërbejnë të vërtetës”, 
virtyti i drejtësisë takohet shumë rrallë, akoma më rrallë 
pranohet dhe pothuajse gjithmonë ngjall një urrejtje për 
vdekje për veten, në një kohë kur turma e gjoja virtyteve 
ka marshuar është gjithmonë e rrethuar nga nderime e 
shkëlqime. Pak janë ata që i shërbejnë të vërtetës realisht 
sepse vetëm pak janë ata që zotërojnë një vullnet të pastër 
për të qenë të drejtë dhe nga numri i këtyre të fundit vetë 
fare pak janë mjaft të fortë që të jenë të drejtë me të vërtetë. 
Nuk është aspak e mjaftueshme që të kesh vetëm vullnet 
për të vërtetën dhe vuajtjet më të tmerrshme u bien në pjesë 
atyre njerëzve që kanë prirje drejt drejtësisë por që nuk 
kanë forcë të mjaftueshme arsyetimi e prandaj interesat e 
mirëqenies së përgjithshme kërkojnë para së gjithash një 
mbjellje sa më të madhe të aftësisë për të gjykuar e cila do 
të na lejonte neve që ta dallonim fanatikun prej gjykatësit 
dhe pasionin e verbër për të drejtuar gjyqin nga bindja e 
vetëdijshme se ke të drejtë të gjykosh. Po ku ta gjejmë mjetin 
për të kultivuar këtë aftësi gjykimi2 E prandaj njerëzit kur 
u flasim për të vërtetën e për drejtësinë janë të destinuar 

që gjithmonë të provojnë mungesën e besimit dhe nuk e 
kuptojnë nëse me ta po flet ndonjë fanatik apo gjykatës. 

Duke patur parasysh këtë, ata duhet t'i falim në qoftë se 
ata “shërbëtorë të së vërtetës” të cilët nuk kanë as vullnet 
e as aftësi që të gjykojnë dhe vetëm kufizohen me detyrën 
për të gjetur “të pastrën e të rëndësishmen” njohje ose 
po ta themi më saktë, të vërtetën që s'të çon asgjëkundi. 
Ekziston një masë e të vërtetave të parëndësishme, 
ekzistojnë probleme që për t'i zgjidhur mirë e drejt nuk ka 
nevojë për asnjë sforcim e jo më për t'u sakrifikuar për to, 
Në këtë fushë të padëmshme të indiferencës njeriu arrin 
ndonjëherë të bëhet demon i ftohtë i njohjes por sidoqoftë 
edhe atëherë, sidomos në epokat veçanërisht të lumtura, 
kur armata të tëra shkencëtarësh dhe hulumtuesish 
shndërrohen në demonë të tillë, nuk përjashtohet për fat 
të keq mundësia që kjo epokë do vuajë nga mungesa e një 
drejtësie të rreptë e të lartë dhe e thënë më shkurt, nga 
mungesa e palcës fisnike të të ashtuquajturit instinkt i të 
vërtetës. 

Dhe tani le ta zëmë se kemi përpara vetes një virtuoz 
historik bashkëkohor. A mund të konsiderohet ai si 
njeriu më i drejtë i kohës së tij2 Është krejt e saktë që ai ka 
përpunuar brenda vetes një të tillë nxitje të hollë të ndjesive 
saqë asgjë njerëzore nuk ngel e huaj për të. Në tingujt e 
lirës së tij, epokat më të ndryshme dhe personalitetet 
gjejnë menjëherë jehonë. Ai bëhet jehonë pasive e cila me 
tingujt e saj ndikon edhe ajo mbi të tjera përgjigje pasive 
derisa më në fund e gjithë atmosfera e epokës së dhënë 
të mbushet me të tillë tinguj të afërt nga fryma e tyre që 
gërshetohen midis tyre. Por mua më duket që gjatë këtij 
procesi ne dëgjojmë vetëm tonet origjinale të çdo epoke 

historike, Fuqia e origjinalitetit nuk gjejnë shprehje në këtë 
tingëllimë transparente e qiellore të telave muzikorë. Në 
qoftë se toni bazë shkaktoi te ne në shumicën e herëve 
mendimin për punët, nevojat, tmerret, jehona që thamë 
na qetëson dhe na shndërron në sabiratë të përkëdhelur. 
Është tamam sikur dikush e ka përpunuar një simfoni 
heroike për dy fakte dhe e ka përshtatur atë për shijet e 
atyre që pinë opium të zhytur në ëndërrimet e tyre. Që 
këtej ne mund të vërejmë se sa të aftë janë këta virtuozë të 
realizojnë kërkesat e larta të njeriut bashkëkohor, që janë 
kërkesa për një të vërtetë më të lartë e më të pastër, për 
drejtësi sepse kjo e fundit nuki njeh mënyrat e buta dhe për 
të janë të huaja shqetësimet e buta e të ëmbla. Ajo është e 
egër dhe e tmerrshme. Dhe sa poshtë qëndrojnë në shkallën 
e virtyteve në krahasim me të shpirtmadhësia e cila mund 
të konsiderohet si përparësi vetëm e disave, historianë që 
ndeshen shumë rrallë. Por shumica ja arrijnë që të ngrihen 
deri te durimi, deri te pranimi i asaj që nuk mund të 
kundërshtohet, deri te zbukurimi me masë dhe me sens të 
mirë. Për këtë ata nisen nga supozimi plotësisht i bazuar se 
kur e shkuara parashtrohet pa tone të ashpra në zë dhe pa 
urrejtje, atëherë për një lexues pa përvojë kjo mund të shitet 
si virtyt i drejtësisë, por për të bërë gjyq mundet vetëm 
një forcë superiore, dobësia duhet të jetë e durueshme 
po qe se ajo nuk do të simulojë forcën dhe ta shndërrojë 
komedinë në gjyq të bërë nga drejtësia. Por duhet të themi 
se ngelet edhe një varietet i tmerrshëm historianësh që 
kanë karakter punëtor, të rreptë e të ndershëm, por janë të 
cekët. Këtu kemi të bëjmë si me vendosmërinë e fortë për 
të qenë të drejtë, ashtu edhe me pathosin që të gjykon. Por 
të gjitha vendimet janë të drejtuara sipas atij shkaku sipas 

të cilit janë të drejtuara vendimet e kolegjeve të zakonshme 
të jurive. Në këtë mënyrë se sa pak të ngjarë ka që të hasim 
shpesh talente historike, Këtu nuk do përmendim egoistët 
e maskuar dhe njerëzit e partive të cilët përpiqen që me një 
pamje të jashtme objektive të maskojnë lojën dashakeqe. Po 
kështu do anashkalojmë në heshtje ata njerëz mendjelehtë 
të cilët e shkruajnë historinë me bindjen naive se të gjitha 
pikëpamjet e pranuara masivisht të epokës së tyre janë të 
drejta dhe se të përshkruash ngjarjet nga këndvështrimi 
i epokës së dhënë do të thotë që në përgjithësi të jesh i 
drejtë. Ky është ai besim me të cilin jeton çdo fe dhe meqë 
këtu nuk bëhet fjalë për fetë nuk ja vlen që të zgjerohemi 
më shumë me fjalë të tepërta. Këta historianë naivë me 
“objektivitet” kuptojnë vlerësimin e pikëpamjeve dhe të 
heroizmave të së shkuarës duke u bazuar në gjykimet e 
çastit dhe në to i shohin ata ligjet e të gjitha të vërtetave. 
Puna e tyre është përshtatja e të shkuarës me trivialitetin 
bashkëkohor. Përkundrazi ata quajnë “subjektive” çdo 
përshkrim historik i cili nuk i konsideron këto pikëpamje 
të qëndrueshme. 

Po vallë a nuk përzihet një pjesë e iluzionit bile edhe në 
kuptimin më të lartë të fjalës “objektivitet2” Se me këtë fjalë 
kuptojmë një të tillë gjendje shpirtërore të historianit në të 
cilën ai e sheh një ngjarje të caktuar me të. gjitha motivet e 
pasojat, me një pastërti të tillë saqë ajo nuk ndikon aspak 
në personalitetin e tij. Me këtë kanë parasysh atë fenomen 
estetik, atë liri prej interesit vetjak si ai që demonstron 
piktori i ri i cili vrojton në një panoramë me stuhi, figurat 
e tij të brendshme dhe që harron ndërkohë personalitetin e 
tij. Po mbi këtë bazë historianit i bëhen kërkesa të vrojtimit 
artistik që të zhytet plotësisht në ngjarje por sidoqoftë do 

të kishte qenë paragjykim që të supozojmë se figura që 
marrin gjërat në shpirtin e njeriut e kalon thelbin empirik 
të gjërave. Sepse nuk mundemi ne të mendojmë se në 
momente të tilla, gjërat sikur vulosen vetvetiu, kopjohen, 
fotografohen nga shpirti në një gjendje thjesht pasive. 

Sigurisht që kjo do të kishte qenë mitologji mjaft e 
pagoditur. Përveç kësaj këtu do të përjashtohesh nga 
vëmendja se pikërisht ky moment është më energjiku 
i punës më themelore në shpirtin e piktorit, momenti i 
tensionimit më të lartë të aftësisë së tij krijuese, si rezultat i 
të cilit mund të dalë një figurë vetëm e vërtetë artistike por 
jo historike. 

Ta mendosh objektivisht historinë do të thotë që të bësh 
një punë të përqendruar dramaturgu dhe pikërisht që t'i 
mendosh të gjitha në një lidhje të caktuar, t'i mpleksësh të 
veçantat në një të tërë duke u nisur gjithmonë nga supozimi 
se në të gjitha gjërat duhet të futim një farë uniteti të planit 
edhe kur ky bile nuk ka ekzistuar në to. Kështu që njeriu 
sikur e mbulon të shkuarën me një rrjetë dhe ja nënshtron 
atë vetes se kështu shprehet instinkti i tij artistik por jo 
instinkti i tiji të vërtetës e i të drejtës. 

Objektiviteti dhe drejtësia nuk kanë midis tyre asgjë të 
përbashkët. Është krejt e kuptueshme një i tillë përshkrim 
historik që nuk përmban në vetvete asnjë gram të vërtete 
të zakonshme empirike dhe i cili në të njëjtën kohë mundet 
që plot të drejtë të pretendojë se është objektiv, ndërsa 
Grilparcer ka bile burrërinë që të deklarojë kështu: “Eç'është 
historia në mos qoftë mënyra me të cilën vetëdija njerëzore 
percepton një ngjarje që nuk e kupton dot duke bashkuar 
në një të vetme atë që Zoti e merr vesh nëse ka ndonjë 
lidhje, a e zëvendëson të pakuptueshme me ndonjë gjë të 

kuptueshme, i lidh nocionet e veta për pamjen e jashtme 
me ndonjë tërësi e cila njeh vetëm kuptimin e brendshëm 
dhe e supozon ekzistencën e rastit atje ku veprojnë mijëra 
shkaqe të voglat Çdo njeri i bindet njëkohësisht edhe 
domosdoshmërisë së tij individuale, kështu që miliona 
drejtime shkojnë paralelisht me njëra-tjetrën në formën e 
vijave të drejta ose të lakuara, kryqëzohen reciprokisht, 
shpejtojnë ose ngadalësojnë njëra-tjetrën, priren përpara 
apo mbrapa dhe për këtë shkak marrin njëri për tjetrin 
kuptimin e rëndësinë e rastit duke e bërë në këtë mënyrë të 
pamundur vërtetimin e ekzistencës së domosdoshmërisë 
gjithëdepërtuese e gjithëpërfshirëse të ngjarjeve edhe po 
nuk mbajtëm parasysh ndikimin e fenomeneve të natyrës”. 
Por pikërisht një domosdoshmëri e tillë duhet të sqarohet 
në rezultatin përfundimtar të shqyrtimit përfundimtar 
të “objektivitetit” të gjërave. Ky është një supozim, i cili 
i nxjerrë në pah nga historiani si dogmë mund të marrë 
vetëm formën më kurioze. Të themi të drejtën Shileri nuk 
ngatërrohet aspak lidhur me karakterin e pastër objektiv të 
këtij supozimi kur thoshte për historianët: “Njëra dukuri 
mbas tjetrës fillojnë të rrëshqasin nga pushteti i rastësisë 
së verbër dhe i lirisë së çrregullt dhe të inkuadrohen si 
hallka përkatëse në harmoninë e të tërës që njihet, e cila në 
të vërtetë ekziston vetëm në “imagjinatën e tij”. Po ç'mund 
të themi për thënien që pason të një virtuozi të famshëm 
të historisë që në të vërtetë qëndron mu në kufirin që ndan 
tautologjinë nga gjërat e pakuptimta: “Nuk ka asnjë dyshim 
se e gjithë veprimtaria njerëzore i nënshtrohet lëvizjes së 
padukshme të gjërave që shpesh na rrëshqet nga vëmendja 
por që është e fuqishme dhe e pandalshme”. Në një thënie 
të tillë nuk ndihet aq ndonjë urtësi misterioze se sa një 

mendim i papërfunduar si ajo € kopshtarit të Gëtes: 
“Natyrën mund ta nxitësh por nuk është e mace ta 
detyrosh”, ose në tabelën e një dyqani panairi për të cilën 
na tregon Suifti: “Këtu ju tregojnë elefantin më të madh 
në botë përveç atij vetë” sepse me të vërtetë, ç'kontradiktë 
mund të ekzistojë midis veprimtarisë së njerëzve dhe ecjes 
së gjërave” Dhe në përgjithësi, a nuk është e çuditshme që 
historianët tamam si ai thënien e të cilit e cituam më lart, 
nuk mund të jenë këshilla të mira se ato flasin për tema të 
përgjithshme dhe mundohen që ta maskojnë dobësinë e 
tyre me lloj-lloj paqartësirash. Në shkencat e tjera situatat 
e përgjithshme janë gjëja më e rëndësishme meqenëse ato 
përmbajnë në vetvete ligje. Në qoftë se të tilla situata si ajo 
që përshkruam më lart duhet të konsiderohen ligje këtë 
gjë mund ta kundërshtojmë duke thënë se atëherë puna e 
gjurmuesit të historisë ka shkuar dëm sepse ato gjëra që 
thuhen për situata të tilla duke përjashtuar mbetjen e errët 
që nuk mund të zbërthehet për të cilën kemi folur, është e 
vërtetë bile trivialedhekjoibienësy çdonjeriusado përvojë 
të pakët që të ketë. Por t'i shqetësosh për këtë gjë popuj të 
tërë dhe të harxhosh për to vite punë të mundimshme, a 
nuk është njësoj me atë që ndodh ndonjëherë me ngarkesën 
në shkencat natyrore për të bërë një mori eksperimentesh 
në një kohë që ligji që kërkojmë mund të nxirrej duke u 
bazuar në rezultatet e eksperimenteve që tashmë janë bërë. 
Dhe kjo tepricë e pakuptimtë në eksperimentim përbën 
sipas Celnerit (astrofizik) anën e dobët të njohjes së natyrës 
në kohën tonë. Në qoftë se vlera e dramës do të kishte qenë 
e përqendruar vetëm në idenë kryesore që bëhet e qartë në 
fund të saj, atëherë drama do të na ishte dukur si rruga më 
e gjatë, gjithë dredha dhe e rëndë drejt qëllimit. E prandaj 

unë shpresoj se historia ka të drejtë që ta shohë rëndësinë e 
saj jo në idetë e përgjithshme që na serviren si lule e fruta, 
por se vlera e saj qëndron, në atë që duke marrë një temë 
të njohur, një melodi të rëndomtë, t'i japë asaj një formë 
të mençur, ta lartësojë atë deri në shkallën e një simboli 
gjithëpërfshirës e në këtë mënyrë të bëjë që të ndiejmë 
praninë në atë temë fillestare të një bote të tërë mendimesh 
të thella, fuqie e bukurie. 

Po për këtë janë para së gjithash të domosdoshme 
aftësi të mëdha artistike, një fluturim krijues i mendimit, 
një zhytje dashurore në të dhënat empirike, përpunimi 
poetik i tipave, për këtë qëllim nevojitet sidoqoftë një 
objektivitet por ky si një veti pozitive. Por sa shpesh ndodh 
që objektiviteti është një frazë e zakonshmel Vendin e 
vështrimit artistik që shkëlqen nga brenda dhe vendin e 
qetësisë të errët e të palëvizshme, e zë qetësia e afektuar 
tamam ashtu si mungesën e pathosit dhe e forcës morale 
na e shesin e servirin si ftohtësi të mprehtë të analizës. 
Kurse në raste të veçanta banaliteti i mendimit dhe e 
ashtuquajtura urtësi që në vështrimin e parë duket si 
diçka e qetë dhe e thënë me gjakftohtësi vetëm për shkak 
të mërzisë që mbretëron rreth e qark, bile marrin guximin 
që ta heqin veten si gjendje të krijimtarisë artistike gjatë të 
cilës subjekti hesht e nuk dallohet fare. E atëherë vihen në 
veprim të gjitha ato që në përgjithësi nuk e emocionojnë 
lexuesin dhe të gjitha këto thuhen e shprehen me fjalë të 
thata. Bile në këtë prirje shkojnë aq larg saqë si përshkrues 
i momentit të caktuar të së shkuarës konsiderohet ai të 
cilin ai moment nuk e emocionon fare. E tillë është shpesh 
marrëdhënia reciproke e filologëve dhe e grekëve të lashtë 
se në të vërtetë ata janë indiferentë ndaj njëri-tjetrit dhe 

këtë duan ta quajnë “objektivitet”I 
Porsidomosjanërevoltuese vënia në dukjemesolemnitet 


dhe me qëllim paanshmëria dhe studimet e kërkimet e 
pështira pikërisht atje ku bëhet fjalë për përshkrimin e 
momenteve më madhështore e më të rralla të historisë. Kjo 
zakonisht ndodh në ato raste kur indiferenca e historianit 
që përpiqet të duket objektiv kushtëzohet nga sqima e tij 
dhe në përgjithësi kur vlerësojmë të tillë autorë duhet të 
nisemi nga parimi se çdo njeri është aq sqimatar sa mendje 
ka. Tregohuni të paktën të ndershëm dhe mos u mundoni 
që të merrni pamjen e një fuqie artistike e cila me të vërtetë 
mund të quhet objektive, mos u përpiqni të dukeni si të 
drejtë po qe se nuk jeni lindur për titullin me përgjegjësi të 
drejtit. Të duket sikur detyra e çdo epoke është që të jetë 
e drejtë në lidhje me çdo gjë që ka ndodhur ndonjëherë. 
Në të vërtetë asnjë epokë dhe asnjë brez nuk kanë të drejtë 
që ta quajnë veten gjyqtar të të gjithë epokave të shkuara 
dhe të brezave se ky mision kaq i vështirë u takon vetëm 
personaliteteve të veçanta dhe duhet të themi që këta 
persona janë shumë të rrallë. E kush ju detyron juve që 
të bëheni gjyqtarë” Dhe më tej, pyeteni veten mirë e me 
kujdes a mundeni të jeni të drejtë edhe po qe se e dëshironi 
një rol të tillët Me cilësinë e gjyqtarëve ju duhet të qëndroni 
më lart se ai që gjykoni përndryshe ejani më vonë në arenën 
historike. Mysafirët që vijnë të fundit në një drekë, duhet 
që më te drejtë të zënë vendet e fundit. Kurse ju doni që 
të zini vendet e paral Epo atëherë të paktën përpiquni që 
të bëni diçka të bukur e të lartë e ndoshta atëherë do u 
lëshojnë vendet e mira megjithëse keni ardhur të fundit. 
Për shpjegimin e të shkuarës ne duhet të nisemi nga ajo 
që përbën forcën më të lartë të cilësive tuaja fisnike, ju do të 

mundeni të gjeni në të shkuarën atë që është e denjë për t'u 
mësuar dhe për të ruajtur atë që është në të madhështore. 

E barabarta njihet e dallohet vetëm nga të barabartët 
përndryshe do e ulni gjithmonë të shkuarën deri te niveli 
juaj. Mos i besoni një vepre historike po qe se ajo nuk 
është produkt i mendjeve të rralla e të ndritura. Ju do të 
mundeni gjithmonë që të dalloni se i çfarë cilësie është 
mendja e historianit nga ato raste kur ai është i detyruar 
që të shprehë ndonjë konsideratë të përgjithshme ose të 
përsëritë edhe një herë gjëra që dihen mirë. Historiani i 
vërtetë duhet të ketë aftësinë që ta farkëtojë prapë një gjë 
që njihet botërisht në diçka të padëgjuar dhe të shpallë 
situatën e përgjithshme në një formë të thjeshtë e të thellë 
saqë në këtë përcaktim thjeshtësia nuk dallohet për shkak 
të thellësisë dhe thellësia për shkak të thjeshtësisë. 

Askush nuk mund të jetë njëkohësisht historian i 
madh, natyrë artistike dhe mendjengushtë, por që këtej 
nuk rrjedh se mund të sillemi me indiferencë me ata 
punonjës të cilët na sigurojnë e na afrojnë materialin e 
mund të bëhen kurrë historianë të mëdhenj. Kuptohet që 
ata nuk mund t'i përziejmë me këta të fundit por duhet t'i 
shohim si bashkëpunëtorë të domosdoshëm në shërbim të 
mjeshtërve afërsisht në atë kuptim në të cilin francezët, me 
një naivitet më të madh se është e mundur kjo te gjermanët, 
flasin zakonisht për historianët e zotit Tjer. Këta punonjës 
ndoshta do bëhen gradualisht shkencëtarë të mëdhenj 
por sidoqoftë asnjëherë nuk mund të bëhen mjeshtër të 
profesionit. Erudicioni i madh shkencor dhe mungesa e 
mendjes origjinale janë cilësi që bashkëjetojnë lehtë me 
njëra-tjetrën në të njëjtën kohë. 

Kështu pra, historia shkruhet vetëm nga mendjet e 
sprovuara dhe të shquara. Ai që nuk i ka përjetuar disa 
gjëra më gjerë dhe më thellë se të tjerët, ai nuk është në 
gjendje që të shpjegojë e interpretojë ndonjë gjë nga 
ngjarjet e mëdha të së shkuarës. Porositë e të shkuarës janë 
si ajo thënia e orakullit dhe ju do i kuptoni ato vetëm me 
cilësinë e ndërtuesve të së ardhmes dhe duke ditur mirë të 
tashmen. Tani është bërë zakon që të shpjegohet ndikimi 
i jashtëzakonshëm dhe i thellë i Delfit kryesisht sikur 
priftërinjtë e Delfitishin njohës të çuditshëm të së shkuarës. 
Por ka ardhur koha të kuptojmë se vetëm ai që ndërton të 
ardhmen ka të drejtë të jetë gjykatës i të shkuarës. Duke 
parë përpara dhe duke i vënë vetes një qëllim të lartë, ju 
ndërkohë i vini fre atij pasioni për të analizuar i cili me 
rritjen e tij të hovshme e shkreton aktualitetin dhe e bën 
pothuajse të pamundur çdo lloj qetësie, çdo rritje paqësore 
dhe pjekje. Qarkojeni veten me gardhin e madh e të gjerë të 
shpresës duke u prirur përpara. Kultivoni te vetja idealin 
për të ardhmen dhe flakeni poshtë paragjykimin se ju jeni 
epigonë'. Për ju mjafton edhe fakti që duhet të shpikni e të 
krijoni duke e mbërthyer shikimin tuaj në jetën e ardhshme. 
Por mos kërkoni nga historia që t'u japë përgjigje pyetjeve: 

Si dhe ndihmën e kujt2 Përkundrazi në qoftë se ju do 
thelloheni në historinë e njerëzve të mëdhenj, atëherë 
do të mundni që të nxirrni prej atje porosinë madhore të 
prirjes drejt pjekurisë dhe të çlirimit të vetes nga zgjedha 
paralizuese edukative e epokës e cila e sheh leverdinë e 
saj që të mos ju lejojë të piqeni dhe kështu të sundojë mbi 
papjekurinë tuaj dhe t'ju shfrytëzojë dhe në qoftë se keni 


I. Epigonë — Njerëz që përsëritin mekanikisht idetë e të tjerëve e që s'kanë krijimtari 
origjinale (sh. i përkth. ). 

interes për biografitë, atëherë mos kërkoni ato në të cilat 
përsëritet refreni “emri mbiemri dhe epoka kur ka jetuar”, 
por vetëm të tilla ku në titullin e së cilave thuhet: “Ka qenë 
luftëtar kundër kohës së tij”. 

Përpiquni që të ngopni shpirtrat tuaj me Plutarkun dhe 
kini burrërinë që të besoni në veten tuaj duke besuar në 
heronjtë që ai përshkruan. Njëqind njerëz të tillë të edukuar 
jo me frymën e kohës domethënë që kanë arritur pjekurinë 
dhe që janë përshtatur me frymën heroike, munden që ta 
detyrojnë të heshtë përgjithmonë të gjithë arsimin e rremë 
e llafazan të epokës tonë. 


71 


FRIEDRICH NIETZSCHE 


Pë 


Kur ndjenja historike sundon pa u përmbajtur dhe arrin 
deri te përfundime ekstreme, minon të ardhmen duke 
shkatërruar iluzionet dhe duke ju marrë gjërave që na 
rrethojnë atmosferën e tyre në të cilën ato mund të jetojnë. 

Drejtësia historike edhe kur nuk është fals dhe del nga 
një zemër e pastër, është drejtësi e tmerrshme sepse ajo 
gërmon vazhdimisht nën çdo gjë të gjallë dhe i çon ato 
drejt vdekjes dhe gjyqi i saj është gjithmonë shkatërrues. 
Kur ndodh që instinkti historik nuk bashkohet me 
instinktin e krijimit, kur shkatërrojnë dhe pastrojnë vendin 
jo që e ardhshmja që tashmë rron në shpresat, të ketë 
mundësinë që ta ngrejë ndërtesën e vet në truallin e liruar, 
kur mbretëron vetëm drejtësia, atëherë instinkti krijues 
e humbet forcën e burrërinë e vet, Kështu për shembull 
feja e cila me ndikimin e drejtësisë së pastër ishte e aftë që 
të shndërrohet në dije historike, ajo fe e cila i nënshtrohet 
studimit të rreptë shkencor, është e dënuar në të njëjtën 
kohë që të asgjësohet plotësisht në fund të rrugës së saj. 

Shkaku është se gjatë kontrollit historik çdo herë 
zbulohet një mori e tillë falsiteti, brutaliteti, antihumanizmi 
dhe dhune, saqë ajo atmosferë e mirë e iluzioneve në të cilën 
mundet të jetojë çdo gjë që do të jetojë, është e detyruar që 
të zhdavaritet. Vetëm në dashuri, vetëm njeriu i pushtuar 
nga iluzioni i dashurisë mundet të krijojë domethënë 


72 








MBI DOBINË DHE DËMIN E HISTORISË PËR JETËN 


vetëm në besimin e pakushtëzuar në përsosmërinë dhe të 
vërtetën. Nëse ndokënd e privojnë nga mundësia për të 
dashur pa kushte, me këtë atij i presin që në rrënjë fuqitë 
e tij dhe ai është i detyruar të fishket domethënë të bëhet 
i pandershëm. Në këtë fushë historisë i duhet kundërvënë 
arti dhe vetëm në atë rast që historia mund të bëhet vepër 
arti domethënë që të bëhet një vepër e pastër arti, ajo do 
të mundte ndoshta të mbështeste apo të nxiste instinktet. 
Por ky lloj kuptimi i historisë do binte në kontradiktë me 
drejtimin analitik e antiartistik të kohës tonë dhe do të 
konsiderohej nga kjo e fundit si falsifikim. Ndërsa historia 
e cila vetëm shkatërron duke mos u udhëhequr nga prirja 
e brendshme për krijim, i bën në fund të fundit punonjësit 
e saj të velur dhe të panatyrshëm sepse të tillë njerëz 
shkatërrojnë iluzionet dhe “atë që shkatërron iluzionin te 
vetja dhe te të tjerët, atë natyra e dënon si të kishte qenë 
tirani më i egër”. Është e vërtetë që për një farë kohe 
mund të merresh me histori pa e çarë kokën fare, sikur 
kjo të kishte qenë ndonjë punë si të gjitha punët e tjera. Në 
veçanti kjo ka të bëjë me tekstet e reja fetare të cilat si duket 
vetëm për hir të moskokëçarjes së tyre totale kanë lidhur 
marrëdhënie me historinë dhe bile edhe tani nuk kanë 
arritur të venë re se ajo në këtë mënyrë i shërben çështjes si 
craser volterian. Askush të mos kërkojë mbas kësaj ndonjë 
instinkt të ri e të fortë krijues, vetëm me përjashtim vetëm 
të të ashtuquajturit bashkimi i protestantëve si embrion i 
një feje të re, kurse juristin Holcendorf (botuesit dhe autorit 
të të ashtuquajturës bibla e protestantëve) si Gjon Pagëzori 
në brigjet e Jordanit. kë 
Për një farë kohe forcimin e kësaj moskokëçarjeje 
mund ta favorizojë filozofia hegeliane që vazhdon të 

bredhë akoma nëpër kokat e brezit të vjetër, filozofi qoftë 
e asaj forme që dallojnë midis “idesë së kristianizmit” dhe 
formave të ndryshme të papërsosura të drejtimit” dhe i 
mbushin mendjen vetes se ne kemi punë këtu me “një ide 
me prirje të veçantë” dhe mishërohen të gjitha në forma 
më të pastra dhe në instancën e fundit në formën më të 
pastër e sigurisht të tejdukshme e bile që mezi vrojtohet, 
formë që merr ajo në trurin e theologus liberalis vulgaris 
të sotshme. Po t'i vemë veshin se si këto forma më të 
pastruara të kristianizmit i vlerësojnë format pararendëse 
që ata i quajnë të papastra, atëherë tek dëgjuesi i paanshëm 
më shpesh kjo bën përshtypjen se nuk bëhet fjalë për 
krishterimin por për një ... dhe të them të drejtën nuk e 
di përse mund të bëhet fjalë kur dëgjojmë se “teologu më 
i madh i shekullit” e përcakton krishtërimin si një fe e cila 
të lejon të “ndjesh thelbin e të gjithë atyre që ekzistojnë po 
edhe të disa feve të tjera të mundshme” dhe kur “kishë e 
vërtetë” duhet të konsiderohet ajo e cila “shndërrohet në 
një masë fluide ku nuk dallohen konture të forta dhe çdo 
pjesë ndodhet herë këtu e herë atje dhe të gjitha përzihen 
paqësisht me njëra-tjetrën”. 

Atë që na mëson shembulli i krishterimit dhe që për 
shkak të përpunimit të historianizuar është bërë indiferent 
dhe i panatyrshëm në pritje të atij çasti kur interpretimi 
i drejtë historik të bëhet i përsosur dhe ta kthejë atë në 
dije të pastër për krishterimin dhe me këtë ta vrasë atë 
përfundimisht, ne mund të vrojtojmë çdo gjë që ka jetë dhe 
pikërisht ajo pushon së jetuari meqë atë e kanë prerë copa- 
copa dhe që ajo vegjeton në një ekzistencë të mjerë e të 
sëmurë kur me të fillojnë të bëjnë eksperimente të ndarjes 
historike. Ekzistojnë njerëz të cilët besojnë në ndikimin 


74 





MBI DOBINË DHE DËMIN E HISTORISË PËR JETËN 


shërues e transformues të muzikës gjermane te gjermanët. 
Ata e shohin me zemërim dhe si një padrejtësi të madhe që 
i bëhet elementëve më të gjallë të kulturës tonë, faktin që 
njerëz të tillë si Mozarti dhe Bethoveni që tani rezultojnë të 
mbuluar nga të gjithë mbeturinat shkencore të punimeve 
biografike dhe se ata detyrohen prej kritikës historike me 
anë të një sistemi të tërë torturash të japin përgjigje për 
mijëra pyetje të bezdisshme. 

A nuk jemi ne që i flakim para kohe mënjanë ose i 
bëjmë të pafuqishme ato që akoma në asnjë mënyrë nuk 
mund të quhen se janë shfrytëzuar në ndikimet e tyre 
jetësore, kur neve e përqendrojmë vëmendjen tonë në 
hollësitë e pafundme të jetës dhe të parafytyroni se disa të 
tillë biografë bashkëkohorë do t'i transferonim me mend 
në atdheun e krishterimit ose Reformacionin luteran. 
Kureshtja e tyre pragmatike do të kishte qenë tamam e 
mjaftueshme që ta bënte të pamundur çdo actio in distans 
çudibërëse shpirtërore por tamam ashtu si çdo kafshë e 
përbuzur më anë të gëlltitjes së lendeve të lisit mund të 
pengojë mbirjen e një lisi gjigand. Çdo gjë e gjallë ka nevojë 
për një farë atmosfere rrethuese në vellon misterioze të 
mjegullës. Në qoftë se ja heqim asaj këtë mbështjellje, në 
qoftë se ne e detyrojmë ndonjë fe, ndonjë art, ndonjë gjeni 
që të bredhë nëpër hapësirë, si ndonjë yllësi pa atmosferë, 
atëherë nuk duhet të çuditemi se ato do fishken shpejt, do 
thahen e nuk do përtërihen. Kështu qëndron puna me të 
gjitha gjërat madhështore “të cilat nuk mund të realizohen 
asnjëherë pa një dozë marrëzie” siç thotë Hans Saks në 
“Mejsterzingerat”. 

Por çdo popull e bile çdo njeri i cili përpiqet të bëhet i 
pjekur, ka nevojë për një marrëzi të tillë rrethuese, për një 

re të tillë parapritëse e mbështjellëse. Tani në përgjithësi 
i urrejnë vrojtimet sepse historinë e çojnë më tepër se 
jetën. Tani bile kënaqen për shkak se “shkenca po fillon të 
sundojë mbi jetën” dhe nuk ka asgjë të pamundur që kjo 
gjë mund të arrihet, por nuk ka fare dyshim se një jetë e tillë 
e nënshtruar nuk ka ndonjë vlerë të madhe sepse ajo është 
shumë më pak jetë dhe në një shkallë më të madhe siguron 
jetën në të ardhmen se ajo e para që nuk drejtohet nga dija 
por nga instinktet dhe iluzionet e fuqishme. Por mund të na 
thonë se koha jonë as që ka ndërmend që të bëhet shekull 
që ka arritur përsosmërinë e pjekurisë, personalitete të 
zhvilluara harmonikisht, por vetëm shekull i punës së 
përbashkët dhe me rendiment sa më të lartë dhe kjo e fundit 
donte të thoshte vetëm një gjë që në përputhje me detyrat 
e epokës, njerëzit duhet të ishin të stërvitur në mënyrë të 
tillë që sa më shpejt që të ishte e mundur të merrnin pjesë 
në punën e përbashkët. Ata duhet të punojnë në fabrika që 
prodhojnë sende të dobishme për të gjithë para se të piqen 
ose e thënë më mirë për atë që të mos piqeshin dot sepse 
kjo do të kishte qenë një luks i cili do i merrte një masë të 
madhe forcash “tregut të punës”. Ka disa lloje zogjsh të 
cilët i verbojnë në mënyrë që të këndojnë më mirë. Unë 
nuk e besoj që njerëzit bashkëkohorë këndojnë më mirë. 
Unë nuk e besoj që njerëzit bashkëkohorë këndojnë më 
mirë se paraardhësit e tyre, por e di se ata i verbojnë në 
kohën e duhur ndërsa si mjet, si mjet i mallkuar për këtë' 
qëllim shërben drita shumë e fortë, shumë e papritur e që 
ndryshon shumë shpejt. Të krijohet përshtypja sikur rinia 
kalohet midis shekujve të rreshtuar në dy rreshta. 

Një djalosh që nuk e ka idenë e luftës, të veprimeve 
diplomatike, për politikën e tregtisë, prapëseprapë 

vlerësohet si i aftë të punojë në fushën e historisë politike. 
Tamamashtu si njihetshpejteshpejtky djaloshmehistorinë 
po ashtu edhe ne bashkëkohorët i shikojmë shpejt e shpejt 
vendet ku ruhen veprat e artit dhe po në atë mënyrë i 
dëgjojmë edhe koncertet. Sigurisht që ne e ndiejmë se njëri 
tingëllon kështu, tjetri ndryshe, se njëri vepron kështu dhe 
tjetri ndryshe por duke humbur gjithmonë e më shumë 
këtë ndjenjë ndryshimi dhe risie, del si rezultat që nuk 
çuditemi më dhe më në fund pajtohemi me të gjitha. Ja se 
çfarë quajnë tani ndjenjë historike e arsim historik. Duke 
folur pa zbukurime, masa që rrjedh, është aq e madhe, e 
huaj, barbare e e dhunshme, “që mblidhet lëmsh” me kaq 
forcë në shpirtin e të riut, saqë ajo mund të ruhet vetëm 
me ndihmën e ndjenjave të mpira paraprakisht, ndërsa 
atje ku si bazament shërben një vetëdije më e rafinuar e 
më e shëndoshë, del në pah edhe një ndjesi tjetër që është 
neveria. 

Djaloshi e ndjen veten si në hava dhe fillon të dyshojë për 
të gjitha shtyllat e nocionet morale. Tani ai e di mirë se në 
kohë të ndryshme çdo gjë ka qenë ndryshe e prandaj nuk ka 
fare rëndësi se sije ti vetë. Me një indiferencë melankolike 
ai kalon në mendje lloj-lloj pikëpamjesh dhe mësohet të 
kuptojë fjalët dhe gjendjen shpirtërore të Helderlinit kur 
lexon veprën e Diogen Luercit për jetën dhe mësimet e 
filozofëve grekë: “Unë përjetova prapë atë gjë që e njihja 
edhe më parë dhe pikërisht atë që gjërat kalimtare dhe të 
ndryshueshme në idetë e sistemet e njerëzve, veprojnë te 
unë mund të them më tragjikisht se sa ndryshimi i fateve, 
' të cilin zakonisht e konsiderojnë si gjënë e vetme reale”. Jo, 
ky historizim që mbyt, shurdhon çdo gjë dhe që jepet me 
përdhunë, nuk ka asnjë dyshim që nuk i duhet rinisë siç 

më tregon edhe shembulli i të parëve dhe bile është edhe 
shumë i rrezikshëm si dëshmon për këtë historia më e re. 

Shikoni me kujdes një student që studion për histori, 
këtë trashëgimtar të mbingopjes dhe të zhgënjimit të 
shpejtë që ka filluar pothuajse që në vitet e fëminisë. Tani 
“metoda” i zëvendëson atij punën e vërtetë, ai përvetëson 
shkathtësinë dhe tonin serioz e të rëndë të mësuarit të tij. 

Një fragment krejt i izoluar i të shkuarës bëhet viktimë 
e mendjemprehtësisë dhe metodës së përvetësuar prej 
tij. Ai ka patur kohë që të nxjerrë diçka në dritë ose po 
të përdorim fjalë më të mëdha ai diçka “ka krijuar”. 
Tani ai është bërë shërbyes i të vërtetës dhe është zot në 
mbretërinë e përbotshme të historisë. Në qoftë se ai duke 
qenë çunak konsiderohej si “i gatshëm”, tani ai është i 
“supergatshëm”. Mjafton që ta shkundësh atë mirë e mirë 
dhe mbi ty do bjerë duke kërcitur plot zhurmë mençuria e 
tij. Por kjo mençuri është kalbësirë se në çdo mollë ka edhe 
pjesë të kalbura edhe pjesë që i ka ngrënë krimbi. Të më 
besoni se në qoftë se njerëzit janë të detyruar të punojnë 
në një fabrikë shkencore dhe të japin pjesën e kontributit 
të tyre para se të jenë pjekur, atëherë shkencës i kërcënohet 
në një kohë të afërt një vdekje e tillë si edhe skllevërve të 
cilët i detyrojnë shumë herët në fabrikë. Mua më vjen keq 
që jam i detyruar të përdor zhargonin e skllavopronarëve 
dhe punëdhënësve për të përshkruar këto marrëdhënie 
të cilat duhet të mendohen si nga më të lirat nga çdo 
lloj arsyetimesh utilitare dhe nevojave të jetës, por fjalët 
“fabrika”, “tregu i punës”, “kërkesa”, “utilizimi” dhe të 
tjera si këto terma ndihmëse të egoizmit të vijnë padashur 
në mendje kur ke nevojë të përshkruash brezin e ri të 
shkencëtarëve. 

Mediokrët e ndërgjegjshëm bëhen gjithmonë e më 
të ndërgjegjshëm kurse shkenca në kuptimin ekonomik 
gjithmonë e më e dobishme. Të thuash të drejtën brezi më 
i ri i shkencëtarëve është i mençur vetëm në një drejtim 
dhe në atë drejtim është më i mençur se të gjithë njerëzit 
e kohërave të shkuara, ndërsa në drejtimet e tjera ai është 
po të shprehemi butë, pafundësisht i dallueshëm nga 
shkencëtarët e kohërave të shkuara dhe pavarësisht nga 
kjo, ata kërkojnë që t'i nderojnë e t'i shpërblejnë mirë a 
thua se shteti dhe opinioni shoqëror janë të detyruar që t'i 
vlerësojnë monedhat e reja po ashtu monedhat e e vjetra e 
të çmuara. 

Është njësoj si të thuash se karrocierët janë marrë 
vesh me njëri-tjetrin që t'i quajnë gjenitë të pavlefshëm 
duke marrë përsipër ta bëjnë ata punën e tyre po brezat 
që do vijnë do e venë re se ndërtesa që ata kanë ndërtuar 
është vetëm një grumbull materialesh ndërtimi dhe jo një 
ndërtesë e rregullt. Atyre që bërtasin pa u lodhur parullat 
“Ndarja e punësi”, “t'i vëmë shpatullat së bashku punësi”, 
duhet që një herë e mirë t'u thuhet shkurt e qartë: Në qoftë 
se ju doni ta çoni sa më shpejt shkencën përpara, atëherë 
ju rrezikoni që ta vrisni atë shpejt tamam si ndodh që pula 
ngordh po u përpoqët që ta detyroni atë artificialisht që t'i 
bëjë vezët më shpejt. O, sigurisht që në këto dhjetëvjeçarët 
e fundit shkenca ka ecur shumë përpara, por hidhuni një 
sy shkencëtarëve tanë që janë bërë si pula të rrjepura. Dhe 
vërtet ata nuk ngjajnë me natyra “harmonike”. Ata dinë 
vetëm të kakarisin më fort se çdo herë tjetër sepse edhe vezë 
bëjnë më shpesh por puna është se vezët dalin gjithmonë e 
më të vogla (megjithëse librat e tyre dalin përherë e më të 
trashë). Si rezultat i fundit dhe i natyrshëm i kësaj situate 

të punëve, kemi “popullarizimin e shkencës” që gëzon 
simpatinë e përgjithshme (krahas me familiarizimin dhe 
“infantizimin” e saj) domethënë qepja famëkeqe e rrobave 
shkencore sipas trupit të “publikut të përzier” në mënyrë që 
të dallohet këtu veprimtaria e rrobaqepësve me një gjuhë të 
zgjedhur gjermane. Gëte shihte në këtë gjë një keqpërdorim 
dhe kërkonte që shkencat të ndikonin mbi botën e jashtme 
vetëm me një pastërti të lartë. Shkencëtarëve të brezave të 
shkuara i tillë keqpërdorim i shkencës do ju dukej përveç 
të tjerash, për shkaqe mjaft serioze, një punë e rëndë dhe 
rraskapitëse dhe po kështu për shkaqe mjaft serioze, 
shkencëtarët e brezave të reja e marrin këtë problem si 
shumë të lehtë sepse ata vetë duke përjashtuar një qoshe 
të vogël të dijeve të tyre, janë një grumbull njerëzish të 
përzier. Mjafton që ata të zënë vend që t'i zbulojnë këtij 
grumbulli të përzier kërkesash hyrjen në fushën modeste 
të kërkimeve të tyre. Dhe këtë akt të thjeshtë të rehatllëkut, 
ata e karakterizojnë duke pretenduar me fjalët: Shkencëtari 
zbret me modesti te populli i tij”, në një kohë kur në thelb 
shkencëtari vetëm se ka shkuar te vetja e tij meqenëse ai 
nuk është shkencëtar por plebe. 

Mendojeni me veten tuaj idenë e “popullit”. Kjo ide nuk 
mundet asnjëherë që të jetë shumë fisnike dhe e ekzaltuar. 
Po të kishit patur me të vërtetë një opinion të lartë për 
popullin, atëherë ju do të kishit qenë ndaj tij i mëshirshëm 
dhe sigurisht që do ruheshit për t'i propozuar të lexojë 
“shkencën tuaj historike “mbretërore” që ai ta përdorte si 
një pije që të forcon jetën. Por në thellësi të shpirtit ju nuk 
keni ndonjë mendim të lartë për të sepse nuk mundeni të 
keni një respekt të vërtetë, të qëndrueshëm e të bazuar për 
të ardhmen e tij. Ju veproni si ata pesimistët praktikë dhe 

dua të them si njerëz të cilët udhëhiqen nga parandjenja e 
vdekjes e të cilët si pasojë e kësaj bëhen apatikë e indiferentë 
ndaj të mirës së tjetrit e bile edhe ndaj të mirës tuaj. 

Vetëm të na mbajë e të na durojë tokal Dhe në qoftë 
se ajo nuk do të na mbajë më, edhe kjo nuk është ndonjë 
fatkeqësi e madhe. Kështu ndiejnë ata e vazhdojnë 
ekzistencën e tyre ironike. 

8. 


Mund të duket e çuditshme por aspak kontradiktore në 
qoftë se unë prapëseprapë pikërisht asaj epoke e cila e ka 
zakon që në këtë formë të zhurmshme dhe të bezdisshme 
të mburret me arsimimin e saj historik që është një lloj 
vetëshpallje ironike, një lloj parandjenje që lundron në ajër, 
parandjenjë e asaj që nuk ka vend për hare dhe frikë, se 
ndoshta është i afërt fundi i të gjitha kënaqësive të njohjeve 
historike. 

Një gjë a gjëzë po të tillë por vetëm në lidhje me perso- 
nalitete të veçanta na vuri përpara Gëtja në karakteristikën e 
mrekullueshme që ka bërë për Njutonin. Ai gjen në thellësi 
(ose c thënë më drejt në majat) e thelbit të Njutonit “një 
parandjenjë të turbullt të ndjenjës së tij se nuk ka të drejtë”, 
si një diçka që dallohet vetëm në momente të veçanta, pra 
si një shfaqje të vetëdijes së lartë kontrolluese që arrin një 
vrojtim të caktuar ironik të domosdoshme për natyrën e tij. 
Tamam kështu po në një shkallë më të gjerë e në njerëz me 
nivel të lartë historik, ne takojmë shpesh vetëdije shpesh të 
ulura deri në nivelin e skepticizmit të përgjithshëm (çfarë 
budallallëku e paragjykimi) besimin se edukimi i popullit 
duhet të ketë karakter kryesisht historik, si ai që ndodh 
tani, se pikërisht popujt më të fortë dhe me këtë dua të them 
të fortë me veprat e heroizmat e tyre, kanë jetuar ndryshe 
dhe ndryshe e edukonin edhe rininë. Por ky budallallëk na 

ka hije pikërisht neve, kundërshtojnë zakonisht skeptikët, 
neve ardhacakëve të vonë, neve të fundëmve pinjollë 
të fishkur të brezave të fuqishëm e gjithë jetë optimiste, 
neve të cilëve na takon profecia e Zotit se njerëzit do vijë 
koha që do lindin me flokë të thinjura dhe se Zeusi do e 
asgjësojë këtë brez sapo te ai të shfaqet qartë kjo shenjë. 
Arsimimi historik duhet vërtetë që të konsiderohet një lloj 
i thinjave të parakohshme dhe ata të cilët që kur lindin 
kanë në kokë këtë vulë, janë në fund të fundit të detyruar 
të arrijnë te besimi instinktiv i plakjes së njerëzimit dhe 
plakjes i ka hije tani zakoni i pleqve që të hedhin sytë në 
të shkuarën, të bëjnë llogaritë e të nxjerrin konkluzionet, 
të ngushëllohen me të shkuarën në formën e kujtimeve, 
shkurt të shkollohen historikisht. Por raca njerëzore 
është e fortë dhe e qëndrueshme dhe nuk dëshiron që ta 
vëzhgojnë gjatë zhvillimit të saj përpara dhe mbrapa nëpër 
mijëvjeçarët apo bile edhe nëpër njëqindmijëvjeçarët. 
Me fjalë të tjera ajo nuk dëshiron fare që si e tërë t'i 
nënshtrohet shqyrtimit nga një atom pambarimisht i vogël 
siç është një njeri i veçantë. Sepse ç'rëndësi kanë disa 
mijëra vjeçarë (ose po të shprehemi ndryshe intervali i 
kohës midis 34 jetësh njerëzore të njëpasnjëshme duke e 
marrë çdo jetë mesatarisht 60 vjet) dhe a mund të flitet në 
fillim të kësaj periudhe për “rininë” dhe në fund të saj për 
“pleqërinë e njerëzimit”. A nuk fshihet mbas këtij besimi 
paralizues të tashmë fishkjes që ka filluar të njerëzimit, një 
farë keqkuptimi i kultivuar mbi truallin e kuptimeve të 
trashëguara nga mesjeta të koncepteve fetare të krishtera 
ose mendime mbi fundin e shpejtë të botës dhe mbi gjyqin 
e fundit” 

Mos ky kuptim e koncept ka marrë vetëm një formë 

të re nën ndikimin e nevojës së rritur historike për gjyqin 
tamam sikur epoka jonë është epoka e fundit e mundshme 
dhe është caktuar që të organizojë atë gjyq të përbotshëm 
për të gjithë të shkuarën, gjyq të cilin dogma e krishterë 
nuk e priste aspak nga njerëzit por nga “biri i njeriut2”. 

Më parë ky momento mori që i drejtohej si njerëzimit 
ashtu edhe personave të veçantë, përfaqësonte një thikë 
që të torturonte pambarimisht dhe si të thuash majën e 
mprehtë të dijes mesjetare dhe të ndërgjegjes mesjetare. E 
shpallur nga epoka më e re në formën e protestës, parulla 
momento vivere, tingëllon hë për hë po të flasim hapur 
mjaft e drojtur, shqiptohet jo me plot gojën dhe si zor që të 
përmbajë në vetvete ndonjë gjë të sinqertë sepse njerëzimi 
qëndron akoma fort mbi momento mori dhe e shet këtë gjë 
si domosdoshmëri të saj në histori. Dituria pavarësisht nga 
hovi i madh që ka marrë, nuk ka mundur akoma të dalë 
në liri, ndjenja e thellë e mungesës së shpresës ka ngelur 
akoma dhe ka marrë atë ngjyrim historik i cili në kohën e 
sotme i mbulon me një re melankolie të gjithë arsimin tonë 
të lartë dhe edukatën. 

Feja për të cilën nga të gjitha orët e jetës së njeriut, 
më e rëndësishmja është ajo e fundit, e cila paralajmëron 
ndërprerjen e jetës tokësore dhe i detyron të gjithë ata që 
jetojnë, si të thuash të jetojnë në aktin e fundit të tragjedisë, 
sigurisht që zgjuan forcat më të thella e më fisnike, por ajo 
është armike e çfarëdo kënaqësie të re, e çdo eksperimenti 
të guximshëm, e çdo dëshire të lirë. 

Ajo kundërshton çdo fluturim në fushën e të panjohurës 
sepse atje ajo nuk ka as dashuri e as shpresa. Ajo pajtohet 
me ato që shfaqen rishtas vetëm nga halli, në mënyrë që 
në të parin rast të mundshëm, ta shtyjë atë tutje dhe ta 

sakrifikojë si joshje për jetën, si gënjeshtër në vlerësimin 
ë përditshëm. Po atë gjë që bënë banorët e Firences kur të 
ndikuar nga predikimet e Savonarolës, ata organizuan atë 
autodafe të famshme me figura, dorëshkrime, pasqyra e 
maska, po atë gjë është e gatshme të bëjë edhe krishterimi 


e saj duke vepruar në aleancë me arsimin historik, por në 
shumicën e rasteve bile pa dijeninë e këtij të fundit dhë 
duke folur pastaj në emër të tij e duke mbledhur supet, i 
mohon ato që shfaqen rishtas duke u përpjekur ta ngjyejë 
atë me nuanca të diçkaje të vonuar shumë dhe që është 
karakteristike për epigonët, pra shkurt duke i dhënë 
karakterin e thinjave të lindura. 

Mendimet plot vrer e thellësisht serioze për kotësinë 
e çdo gjëje tokësore, për afrimin e gjyqit të fundit, kanë 
marrë tani një formë më të rafinuar të vetëdijes skeptike si 
rezultat i të cilës të njihesh me çdo gjë që ka ndodhur më 
parë, është mirë sepse sidoqoftë tashmë është shumë vonë 
që të përmirësosh diçka. Në këtë mënyrë ndjenja historike i 
bën ata që e kanë këtë ndjenjë njerëz pasivë e retrospektivë 
dhe ndoshta në minutat e harresës kur kjo ndjenjë pushon 
së vepruari, i sëmuri prej etheve historike bëhet aktiv në 
mënyrë që aty për aty kur është duke kryer ndonjë veprim 
të fillojë ta analizojë e ta zbërthejë me mend atë veprim 
duke i bërë një shqyrtim analitik duke frenuar ndikimin e 
tij e duke ja kaluar atë “historisë”. E parë në këtë kuptim ne 
jetojnë akoma në mesjetë kurse historia vazhdon të ngelet 
një teologji e moshuar po ashtu si respekti me të cilin një 


85 





FRIEDRICH NIETZSCHE 


profane i pamësuar sillet me kastën e shkencëtarëve gjë që 
ka origjinën nga nderimi për njerëzit e fesë. Ajo gjë që më 
parë i kushtohej kishës, ajo gjë bëhet edhe tani megjithëse 
në përmasa më modeste, por këtë radhë për shkencën. 
Por fakti i kësaj sakrifice është në përgjithësi rezultat i 
ndikimit të mëparshëm të kishës dhe jo i frymës moderne 
e cila megjithë meritat e saj, dallohet siç dihet nga njëfarë 
koprracie dhe e njeh keq virtytin fisnik të dorëdhënies 
(bujarisë). 

Ndoshta ky përfundim nuk do i pëlqejë dhe do gjejë 
pak përkrahje si tentativa që kam bërë më lart për ta nxjerrë 
bollëkun e historisë nga momento mori i mesjetës si dhe nga 
ajo mungesa e shpresës me të cilën kristianizmi në thellësi 
të zemrës së vet sillet me të gjitha epokat e pritshme të 
ekzistencës tokësore. 

Le të përpiqen të gjejnë në vend të këtij shpjegimi që bëra 
unë të cilin e pranova jo fare pa lëkundje, shpjegime më të 
mira sepse për sa i përket origjinës së arsimimit historik 
dhe kontradiktës së tij të brendshme rrënjësore me frymën 
e “kohës së re” dhe të “vetëdijes moderne”, atëherë kjo 
origjinë duhet që nga ana e saj të shpjegohet historikisht 
dhe historia duhet që ta zgjidhë vetë problemën e saj, dija 
duhet që ta cirejtojë majën e saj të mprehtë kundër vetes 
së saj dhe kjo detyrë e trefishtë është imperativi i frymës 
së “kohës së re”, në qoftë se me të vërtetë në këtë të fundit 
ka elementë të diçkaje të re, të fuqishme, me aftësi jetësore 
dhe që ekziston që në fillim fare. Apo vallë kanë të drejtë 
ata që thonë se neve gjermanët duke lënë mënjanë popujt 
romanë, në të gjitha shfaqjet e larta të kulturës jemi të 
dënuar të jemi vazhdimisht vetëm “pasardhës” sepse ne 
vetëm të tillë mund tëjemi. Kjo situata mjafte diskutueshme 

është mënë një ni ha Vilhcim Vakernagel në këtë 
formë: “Ne gjermanët jemi popull i pasardhësve, ne me të 
gjitha dijet tona të larta e bile edhe me besimin tonë, jemi 
vetëm trashëgimtarë të botës antike. Bile edhe ata që duke 
mbajtur një pozicion armiqësor me këtë dhe nuk e duan 
këtë gjë, thithin papushim krahas frymës së krishterë edhe 
frymën e pavdekshme të arsimit klasik të lashtësisë dhe në 
qoftë se dikush ja arrin që t'i përjashtojë këta elementë nga 
atmosfera jetësore që rrethon mjerimin e brendshëm, si zor 
që nga ajo të ngelet bile aq sa është e domosdoshme për të 
mbajtur gjallë jetën shpirtërore”. 

Por në qoftë se neve do qetësoheshim me dëshirë me atë 
se predispozicioni ynë është të jemi trashëgimtarë të botës 
antike, në qoftë se ne bile do vendosnim që pa mëdyshje ta 
shohim këtë destinacion c predispozicion tonin me të gjithë 
rreptësinë e madhështinë c tij dhe në këtë vendosmëri të 
shihnim përparësinë tonë të nderuar e të vetme, ne prapë 
se prapë do të kishim qenë të detyruar që ta pycsnim veten 
se me të vërtetë destinacioni ynë i përjetshëm duhet të 
konsistojë në atë që të jemi pinjollët e botës antike në fazën 
e fundit të saj. A do të na lejohet neve ndonjë herë që t'i 
vemë vetes hap pas hapi qëllime më të larta c të largëta, 
dhe a do të na njihet ndonjëherë merita se neve ngjallëm 
në veten tonë frymën e kulturës aleksandrino-romake dhe 
këtë arritëm ta bënim për hir të prirjes tonë drejt historisë 
universale në forma të tilla frutdhënëse e grandioze saqë 
tani kemi të drejtë që si shpërblimin më fisnik t'i vemë 
vetes një detyrë akoma më grandiozc, ta lidhim veten me 
botën që shtrihet mbas dhe mbi epokën aleksandriane dhe 
t'i drejtojmë me guxim kërkimet tona për ideale në botën e 
lashtë greke që është madhështore, natyrale dhe humane, 

Por atje ne shohim në thelb një realitet të një kulture 
johistorike dhe bashkë me të, pavarësisht nga kjo ose më 
mirë të themi për shkak të kësaj, shohim kultura të pasura 
dhe humane sa nuk gjejmë fjalë t'i përshkruajmë. Por edhe 
sikur ne gjermanët të mos ishim gjë tjetër veçse pasardhës, 
ne do të mundeshim ta shihnim këtë kulturë si trashëgim 
të cilin duhet ta përvetësojmë, duke e parë madhështinë 
dhe krenarinë tonë pikërisht me cilësinë e pasardhësve. 

Me këtë ne duam të themi një gjë dhe vetëm një gjë se 
bile edhe një opinion i tillë i rëndë për veten si për epigonet, 
mundet që po ta kuptosh atë gjerësisht, të kushtëzojë si 
për persona të veçantë ashtu edhe për një popull të tërë, 
pasoja mjaft të rëndësishme dhe joshje plot shpresa për të 
ardhmen, pikërisht aq sa ne e shohim veten si trashëgimtarë 
e pasardhës të forcave të mrekullueshme të botës klasike 
dhe meqë neve në këtë shohim nderin tonë dhe dallimin 
tonë. Ne nuk duhet ta shohim veten në asnjë mënyrë si 
mbeturina të çngjyrosura e të leqendisura të brezave të 
antikuarë dhe varrmihës të këtyre brezave. 

Pasardhësve të tillë u takon vërtet një ekzistencë ironike 
dhe shkatërrimet i ndjekin ata hap mbas hapi gjatë gjithë 
jetës së tyre të mjerë. Ata dridhen para këtij shkatërrimi 
duke u kënaqur me të shkuarën sepse ata nuk janë gjë tjetër 
veçse një kujtesë që ecën dhe në të njëjtën kohë kujtimet e 
tyre pa trashëgimtarë nuk kanë asnjë lloj vlere e prandaj 
në shpirtin e tyre jeton një ndjenjë e turbullt se jeta e tyre 
është një padrejtësi sepse ajo nuk mund të justifikohet me 
asnjë jetë të ardhshme. 

Le të imagjinojmë se këta pasardhës antikuarë vendosin 
papritur ta zëvendësojnë këtë vetëkufizim ironik të sëmurë 

me një qëndrim të paturpshëm. Le të imagjinojmë se ata 
me një zë të lartë do shpallnin: Brezi ynë është në majën e 
zhvillimit të tij sepse vetëm tani ai zotëron dije për veten 
e tij dhe vetëm tani kjo vete u zbulua dhe atëherë ne do 
të shohim një pamje e cila mund të ilustronte kuptimin 
enigmatik për arsimin gjerman të një sistemi filozofik mjaft 
të famshëm. Unë mendoj se në historinë e arsimit gjerman 
në këtë qindvjeçarin e fundit nuk do gjejmë asnjë lëkundje 
apo shmangie të rrezikshme që nuk është bërë akoma më 
e rrezikshme për shkak të ndikimit gjigant e që vazhdon 
deri në këtë minutë të kësaj filozofie dhe e kam fjalën për 
filozofinë hegeliane. 

Të paralizon vërtet e të huton besimi në atë se ti je 
pasardhës i kohërave, por i tmerrshëm dhe shkatërrimtar 
bëhet ky besim kur me një ditë të bukur ai me anë të një 
kthese të guximshme të mendimeve fillon të hyjnizojë këtë 
pasardhës si një qëllim të vërtetë dhe kuptim të të gjithë 
zhvillimit pararendës kurse në padijen e tij sheh fundin e 
historisë së përbotshme. 

Një mënyrë e tillë e të menduarit i mësoi gjermanët 
që të flisnin për “procesin botëror” dhe ta justifikonin 
epokën e tyre si një rezultat i domosdoshëm i procesit të 
përbotshëm. Kjo pikëpamje e vuri historinë në vendin e 
forcave të tjera shpirtërore, të artit dhe fesë si të vetmen 
forcë të lartë meqenëse ajo është “një nocion që realizon 
vetveten”, “dialektika e shpirtit të popujve” dhe “gjyqi i 
përbotshëm”. 

Këtë histori të kuptuar sipas mënyrës hegeliane e kanë 
quajtur me tallje marshim tokësor të Zotit, megjithëse ai 
Zot që përmendet është nga ana e tij vetëm produkt i vetë 
historisë. 

Por ky Zot u bë i qartë e i tejdukshëm në thellësitë e 
trurit të Hegelit dhe arriti të kalonte të gjitha shkallët e 
mundshme dialektike të zhvillimit, përfshi këtu edhe atë 
vetëzbulim të përmendur kështu që për Hegelin maja 
dhe pika përfundimtare e procesit botëror përkuan me 
ekzistencën e tij berlineze. Për më tepër ai duhej të thoshte 
se çdo gjë që do ndodhë mbas tij, në thelb duhet të shihet 
si një kod muzikor i rondosë botërore-historike ose e thënë 
më saktë si diçka krejtësisht e panevojshme dhe e tepërt. 

Këtë ai s'e tha por ama ai i injektoi brezave të edukuara 
me idetë e tij filozofike atë mahnitje para “pushtetit të 
historisë”, e cila në praktikë degjeneron vazhdimisht në 
një përulje të zhveshur para suksesit dhe përuljen para 
idhujve para faktit që për çfarë qëllimi kanë përshtatur tani 
shprehjen në ekstrem mitologjike dhe për më tepër, mjaft 
gjermanë “që të mbajmë parasysh faktet”. Por ai që është 
mësuar që në fillim fare të kërruset dhe të ulë kokën para 
“pushtetit të historisë”, ai në fund fare do katandiset si ajo 
lodra kineze dhe do aprovojë çdo gjë që thonë autoritetet, 
qoftë kjo qeveria, opinioni publik ose shumica numerike 
dhe do lëvizë gjymtyrët e veta rreptësisht sipas taktit dhe 
tërheqjes së fijes të cilën e tërheq ndonjë “pushtet” drejtues. 

Në qoftë se çdo sukses përmbledh në veten e tij ndonjë 
domosdoshmëri të arsyeshme, në qoftë se çdo ngjarje është 
fitore e logjikës ose e “idesë”, atëherë ne nuk na ngelet gjë 
tjetër veçse të gjunjëzohemi me shpejtësi dhe duke ndenjur 
në atë pozicion të kalojmë të gjithë shkallën e “sukseseve” 
Dhe pas kësaj ju më thoni se koha e sundimit të mitologjisë 
ka kaluar ose se fetë janë duke u fikur” Hidhini një sy vetëm 
fesë së fuqisë historike, përqendrohuni te priftërinjtë e 
mitologjisë së ideve dhe te gjunjët e tyre të gjakosural 

A mos vallë ne nuk e shohim se bile vetë virtytet 
marshojnë në suitën e kësaj feje të re” A mos nuk është 
vetëmohim kur njeriu historik lejon që ta shndërrojnë në 
një pasqyrë objektive2 Mos vallë nuk është shpirtmadhësi 
kur ai heq dorë nga çdo lloj pushteti në qiell e në tokë, duke 
u përulur para çdo pushteti. A nuk është drejtësi fakti që 
ai mban vazhdimisht peshoren që peshon pushtetet duke 
vrojtuar me kujdes se cili nga ata është më i fuqishëm dhe 
më i rëndë” Dhe të mendosh se çfarë shkolle edukative 
është ky qëndrim ndaj historisë2 T'i shohësh të gjitha gjërat 
me objektivitet, mos të inatosesh me asgjë, të mos duash 
asgjë, t'i kuptosh të gjitha, kjo e bën njeriun kaq të urtë 
dhe elastik dhe bile edhe atëherë kur ndonjë nga nxënësit 
e kësaj shkolle që thamë fillon të mërzitet e të inatoset 
publikisht, për këtë gjë vetëm gëzohen sepse të gjithë e 
dinë për bukuri se ky veprim duhet kuptuar artistikisht 
dhe se kjo gjë është ira dhe stadium dhe në të njëjtën kohë 
plotësisht sine ira et studio. 

Sa të vjetruara duhet të duken mendimet që shkaktojnë 
në shpirtin tim pamjen e kësaj ndërthurje të mitologjisë e të 
virtytiti Por mua më duhet që t'i shpreh në një farë mënyre 
dhe le t'i përqeshin sa të duan. Unë do të thosha kështu: 
Historia thotë vazhdimisht se “Kështu ka qenë dikur” 
kurse morali ngul këmbë “Ju nuk duhet të ...” ose “Ju nuk 
duhet ta kishit ....”. E parë nga ky këndvështrim historia 
është në të vërtetë mbrojtëse faktike e imoralitetit. Merreni 
me mend se çfarë gabimi të rëndë do të bënte ai që do të 
fillonte ta shihte historinë edhe si gjykatëse të imoralitetit 
faktiki Kështu për shembull, fakti që Rafaeli duhet të 
vdiste sapo kishte mbushur 36 vjeç, e ofendon ndjenjën 
tonë morale, se për krijesat si Rafaeli nuk duhet të kishte 

vdekje. Në qoftë se ju doni t'i vini në ndihmë historisë 
me cilësinë e apologjetit të faktit, ju duhet të thoni: Aij 
shprehu të gjitha ato që donte dhe dinte t'i shprehte dhe 
në qoftë se do vazhdonte të jetonte, atëherë do të mundesh 
që vazhdimisht të krijonte gjëra të mrekullueshme si ato që 
krijoi dhe jo një bukuri të re etj. Por po të ecni në këtë rrugë 
ju do të bëheni avokatë të djallit pikërisht sepse ju nga 
suksesi, nga fakti krijoni një idhull ndërkohë që fakti është 
gjithmonë budalla pa ndjenja dhe gjatë të gjitha kohërave 
i ka ngjarë më shumë një viçi se sa Zotit. Por përveç kësaj 
juve si apologjetë të historisë që jeni, ju shërben si sufler 
edhe injoranca sepse vetëm për shkak se nuk e dini se 
çfarë është natura naturans si Rafaeli, ju mund të ngeleni 
indiferentë për atë se çfarë ishte ai dhe se ai nuk do të 
jetë më. Pak kohë më parë dikush donte të na sqaronte në 
lidhje me Gëten duke na thënë se duke qenë 82 vjeç ai ka 
jetuar më shumë se duhej ndërsa për sa më përket mua, 
unë do t'i kisha ndërruar karroca të tëra plot me jetë të 
freskëta moderne me disa vjet të Gëtes që “na paska jetuar 
më shumë se sa duhej” që në këtë mënyrë të mund tëishai 
pranishëm në biseda të tilla si ato që ka zhvilluar Gëtja me 
Ekermanin dhe që në këtë mënyrë të shpëtoja nga të gjitha 
këto porosira moderne që na bëjnë legjionerët e minutës. 
Sa të paktë janë ata që jetojnë që në përgjithësi e kanë këtë 
të drejtë kur vdesin njerëz të tillël 

Që shumë janë të gjallë dhe që ata të paktët tashmë nuk 
jetojnë më, kjo është vetëm një e vërtetë vulgare domethënë 
është një budallallëk i pandreqshëm që justifikohet me fjalët 
“kështu e ka jeta” që i kundërvihet fjalëve të moralshme 
“kjo nuk duhet të ishte kështu”. Po, që i kundërvihen 
moraliti Sepse për çfarëdo lloj virtyti që të flasim, për atë 

që është e drejtë, për shpirtmadhësinë, Për trimërinë, për 
urtësinë dhe keqardhjen që provon njeriu, ai është kudo i 
virtytshëm sepse ai çohet kundër këtij pushteti të verbër 
të fakteve, kundër tiranisë së realitetit duke ju nënshtruar 
ndërkohë ligjeve të cilat nuk janë të barabartë me ligjet e 
baticave dhe zbaticave të historisë. Ai lundron gjithmonë 
kundër rrjedhës së historisë, lufton gjë ai me pasionet e 
tij si me formën më të afërt të tij të realitetit qesharak që e 
rrethon, apo synon që të jetë i ndershëm në një kohë që rreth 
e përqark tij gënjeshtra thur rrjetat e saj të shndritshme. 
Por edhe sikur në përgjithësi historia të mos të ishte asgjë 
veçse ' sistemi botëror i pasionit dhe lajthitjes”, njeriu duhej 
ta lexonte ashtu si na porosiste dikur Gëtja që ta lexonim 
“Verterin” domethënë që t'i vinim te ajo veshin jehonës: 
“Bëhu burrë dhe mos ndiq shembullin timi”. Për fat të mirë 
ajo ruan edhe kujtesën për luftëtarët e mëdhenj kundër 
historisë domethënë kundër pushtetit të verbër të realitetit 
dhe e gozhdon vetë veten e saj në shtyllën e turpit me atë 
që veçon si natyra të vërteta historike pikërisht ato natyra 
të cilat duke u kujdesur pak për “kështu është në fakt”, 
me një krenari të gëzueshme ja nënshtrojnë veprimtarinë e 
tyre parimit “kështu duhet të jetë”. 

Por qëllimi qëi shtyn ata përpara nuk është që ta varrosin 
brezin e tyre, por që të krijojnë një brez të ri por edhe në 
qoftë se ata do të kishin lindur si pasardhës, ekziston një lloj 
jete e tillë e cila mund të të bëjë që ta harrosh këtë gjë dhe 
brezi pasardhës do i njohë ata vetëm si të parët e fëmijëve. 

9. 


Po mbase koha jonë është një fëmijë i parë në këtë 
kuptim” 

Dhe vërtetë mprehtësia e ndjenjës së saj historike është 
kaq e madhe, shprehet në një formë kaq universale dhe të 
pakufishme saqë të paktën në këtë gjë epokat e ardhshme 
e pranojnë parësinë e saj, në qoftë se në përgjithësi këto 
epoka të ardhshme do vijnë dikur në kuptimin kulturor, 
Por pikërisht në këtë pikë ngelet mundësia e dyshimeve 
të rënda. Te njeriu bashkëkohor pranë krenarisë jetojnë 
qëndrimi ironik për vetveten, të qenit të vetëdijshëm se ai 
duhet të jetojë me një gjendje shpirtërore historizuese dhe 
frika se ai nuk do të mundë të ruajë asgjë nga shpresat e tij 
rinore dhe fuqitë rinore, Në disa drejtime ata shkojnë akoma 
më larg deri në cinizëm duke e justifikuar ecjen historike 
të gjërave e bile të të gjithë zhvillimit botëror vetëm sipas 
interesit të njeriut bashkëkohor sipas ligjit cinik që thotë se 
kjo punë duhet të ishte tamam kështu, si edhe po ndodh, 
pikërisht kështu dhe jo ndryshe duhet të bëhet njeriu siç 
edhe janë tani njerëzit, edhe kundër kësaj domosdoshmërie 
askush nuk duhet të ngrejë krye. Në ombrellën e një cinizmi 
të tillë nxiton të futet ai që nuk e duron dot ironinë, Përveç 
kësaj, dhjetëvjeçari i fundit ka vënë në dispozicion të tij 
një prej shpikjeve më të mira dhe pikërisht fjalinë e thënë 
me zë të lartë dhe të rrumbullakosur për të shprehur këtë 

cinizëm duke e karakterizuar qëndrimin e tij bashkëkohor 
dhe që nuk njeh dyshime për jetën si “shkrirja e plotë e 
personit në procesin botëror”, Personi dhe procesi botërori 
Procesi botëror dhe personaliteti i pleshtit tokësori Kur 
do lodhemi ne më në fund së përsërituri këtë hiperbolë të 
hiperbolave duke thënë vazhdimisht “Bota, bota, bota” në 
një kohë kur sipas ndërgjegjes secili prej nesh nuk duhet të 
bërtasë vetëm fjalën: “Njeriu, njeriu, njeriut”. 

Jemi trashëgimtarët e grekëve dhe romakëve2 Të 
krishterimit” Kjo për cinikët nuk ka asnjë vlerë, por 
trashëgimtarët e procesit botërori Jemi majat e nishanet 
e procesit botërorit Jemi kuptimi dhe deshifrimi i të gjitha 
enigmave të vendosjes që janë shkrirë në formën e njeriut 
bashkëkohor që është fryti më i pjekur i pemës së njohjes, 
ja çfarë quaj unë vetopinion të zhvilluar në shkallën më të 
lartë. 

Nga kjo shenjë mund të njohësh të parët e të gjitha 
epokave bile edhe në qofshin të fundit. Shikimi historik 
nuk ka shkuar asnjëherë aq larg bile edhe atëherë kur 
shihte ëndrra sepse tani historia e njerëzimit është vetëm 
vazhdim i historisë së kafshëve dhe i botës bimore. 

Bile edhe në fundin e detit universalisti historik e gjen 
mënyrën për të gjetur gjurmët e tij në formën e jargëve të 
gjalla. Nëse ne çuditemi me rrugën kolosale që ka përshkuar 
njeriu duke e parë këtë rrugë si një mrekulli, shikimi ynë 
ndalet duke ju marrë mendja në këtë mrekulli akoma më 
të mahnitshme te njeriu bashkëkohor i cili ka arritur që 
mundet ta përshkojë me mend të gjithë këtë rrugë. Ai rri 
krenar në majë të kësaj piramide të procesit botëror. Duke 
vendosur gurin e fundit kyç të njohjes së tij ai sikur do t'i 
thotë natyrës që vrojton e dëgjon fjalët e tij: “Ne jemi te 

objektivi, ne jemi vetë objektivi, ne jemi kurora e natyrësi” 
O, europian mendjemadh i shekullit të nëntëmbëdhjetë 
ti je ndërkryeri Dijenitë e tua nuk e përsosin natyrën por 
përkundrazi vrasin natyrën tënde. Krahaso qoftë edhe një 
herë të vetme lartësinë e dijenive të tua me thellësinë e 
pafuqisë tënde për të vepruar. Është e vërtetë që duke u 
kapur mbas rrezeve diellore të dijes, ti ngrihesh gjithmonë 
e më lart drejt diellit por edhe zbret drejt kaosit. Mënyra 
jote e lëvizjes dhe pikërisht kacavjerrja lart nëpër shkallën 
e diturisë, është për ty fatale se bazamenti dhe trualli të 
rrëshqasin nga këmbët duke u degdisur kushedi se ku. Jeta 
jote ngelet pa asnjë pikë mbështetjeje dhe mbahet vetëm 
në ca fije merimange të cilat këputen me çdo sforco të re të 
dijeve që fiton. Por unë mendoj se nuk ja vlen që për këtë 
gjë të harxhojmë më fjalë serioze, kur mundemi që të themi 
diçka të gëzueshme. 

Thërrmimi i egër e i pamenduar dhe shkatërrimi i të 
gjitha themeleve, tretja e tyre në vendosjen që rrjedh 
papushim dheqëështëe turbullt, ndarjae vazhdueshme dhe 
historizimi i të gjithë të shkuarës nga njeriu modern, kësaj. 
merimange të madhe që qëndron në qendër të peshizhgës 
botërore, këto gjëra le të shqetësojnë moralistët, e artistët, 
besimtarët e bile edhe burrat e shtetit, ndërsa neve sot le të 
na zbavitin të gjitha këto duke i parë në pasqyrën magjike 
të filozofit parodist, në kohën e të cilit koha jonë ka vajtur 
deri te qëndrimi ironik ndaj vetvetes dhe bile edhe deri në 
pandershmëri” (po të flasim sipas gjuhës së Gëtes). Diku 
në veprat e tij Hegeli na mëson se “kur shpirti bën një hap 
përpara, atëherë filozofët lëvizin së bashku me të”, Epoka 
jonëe ka bërë një hap të tillë përpara në drejtim të vetënjohjes 
ironike dhe pa shikoi Ed fon Hartman u shfaq menjëherë 

dhe krijoi filozofinë e tij të ironisë së pavetëdijshme. Rrallë 
na ka ndodhur që të takojmë një sajesë më zbavitëse dhe 
mostra më të goditura të mashtrimit filozofik se te veprat 
e Hartmanit. Kush nuk e ka kuptuar procesin e bërjes ose 
nuk është çliruar së brendshmi nga ajo për shkak e me 
ndihmën e Hartmanit, ai me të vërtetë është pjekur për 
kohën e shkuar. Fillimi dhe qëllim i procesit botëror, që 
nga moskuptimi i parë i vetëdijes dhe deri te zhytja e saj 
përsëri në hiç, së bashku me detyrën e formuluar saktë të 
brezit tonë në lidhje me procesin botëror, të gjitha këto 
janë pasqyruar nga këndvështrimi i të pavetëdijshmes në 
të cilin është gjetur me aq mprehtësi burimi i frymëzimit 
dhe i cili është ndriçuar me një farë drite apokaliptike, çdo 
gjë është bërë me aq mjeshtëri dhe aq seriozitet të sinqertë, 
a thua se kjo është një filozofi me të vërtetë serioze dhe jo 
një filozofi për të bërë shaka dhe të gjitha këto të marra 
së bashku të detyrojnë të shohësh në autorin, parodistin e 
parë filozofik të të gjitha kohërave. Duke patur parasysh 
këto që thamë le të bëjmë një kurban në altarin e tij dhe ky 
kurban për shpikësin e ilaçit me të vërtetë universal, le të 
jetë një bukle (po përdorim një shprehje të mahnitjes që e 
kemi vjedhur nga Shlejërmaheri) sepse me të vërtetë çfarë 
ilaçi mund të jetë më i efektshëm kundër bollëkut e tepricës 
së arsimimit historik, po qe se s'është parodia e Hartmanit 
për historinë e botës7 Në qoftë se ne do të dëshironim që 
ta tregonim pa zbukurime atë që Hartmani na e thotë që 
nga maja e tripodit të tij të rrethuar nga aromat e ironive të 
pavetëdijshme, atëherë ne duhej të thoshim: Ai na njofton 
se koha jonë është pikërisht e tillë siç duhet të jetë në 
mënyrë që njerëzimi papritur të ndiente se për të mjafton 
një e tillë ekzistencë, gjë të cilën e besojmë me gjithë zemër. 

Ai ngurtësim i tmerrshëm i kohës tonë, ajo kërcitje e 
shqetësuar e kockave, të cilën David Shtrausi me naivitetin 
e tij e ka përshkruar si realitetin më të mrekullueshëm te 
Hartmani gjen justifikimin e vet jo vetëm si të themi nga 
prapa ex causa finali (nga shkaku final lat.). Ky shakaxhi 
e sheh epokën tonë nën dritën e ditës së gjyqit të fundit 
dhe del se ajo është shumë e bukur pikërisht për atë që 
i kërkon vetë vuajtjet e forta e të mëdha, nga shkaku se 
nuk e honeps dot këtë jetë dhe mezi pret ardhjen e gjyqit 
të fundit. Është e vërtetë që Hartmani na thotë moshën 
të cilës po i afrohet tani njerëzimi “moshës së burrërisë” 
dhe e tillë sipas mendjes së tij duhet të quhet ajo gjendje e 
lumtur kur sundon vetëm “e mesmja e artë” dhe kur arti 
bëhet i tillë që “për shembull për “lojtarin berlinez burrë 
është mbrëmja e farsave”, kur “nuk ka kërkesë për gjenitë, 
sepse kjo do të kishte qenë njësoj sikur të hidhje rruaza 
para derrave ose sepse epoka jonë e ka kapërcyer stadin 
kur pëlqeheshin gjenitë në një stad më të rëndësishëm”, 
dhe pikërisht në një stad të tillë të zhvillimit social në të 
cilin çdo punonjës “për arsye se koha e punës i le atij mjaft 
kohë të lirë për kërkesat e tij intelektuale dhe ai mund të 
bëjë një jetë me komfort”. 

Ah ti shakaxhi i shakaxhinjve, ti po shpreh dëshirën e 
madhe të njerëzimit bashkëkohor por ti e di fare mirë se 
ç'fantazmë e kërcënon njerëzimin në fund të kësaj moshe 
të burrërisë së tij si rezultat i këtij zhvillimi intelektual deri 
në mesataren e artë, atë e pret vetëm neveria. Është krejt e 
qartë se tani gjendja e punëve nuk është aspak e mirë por që 
në të ardhmen do të jetë akoma më e keqe: “Antikrishti po 
hedh gjithmonë e më thellë rrjetat e tij”, por kështu duhet 
të jetë, kështu duhet të ndodhë edhe më tej sepse në këtë 

mënyrë ne ndodhemi në udhën më të saktë drejt neverisë 
para çdo gjëje që ekziston. Prandaj përpara në rrugën e 
procesit të jetës pa lëkundje si punëtorë të zotit sepse ky 
proces mund të na shpëtojël” Si punëtorë të Zotiti Procesi 
Të na shpëtojël A nuk duken e nuk dëgjohen te këto fjalë 
zërat e arsimimit historik që njeh vetëm fjalën “të bëhemi” 
të maskuar me qëllim me parodinë e shëmtuar dhe nën 
mbulimin e maskës qesharake që tregon për veten e tij 
përralla nga më të pabesueshmet, Se ç'kërkon në thelb nga 
punëtorët e Zotit kjo thirrje dinake që u drejtohet atyre2 
Ose po ta formulojmë ndryshe këtë pyetje: Çfarë duhet të 
bëjë akoma njeriu që ka shkollim historik, që është fanatik 
i procesit që lundron në përruan e të bërit, të vendosjes 
dhe që tani është duke u mbytur në të, që të mbledhë 
prodhimin e neverisë, këtë fryt më të çmuarin e porosive 
të Zotit” Ai nuk duhet të bëjë asgjë por vetëm të vazhdojë 
të jetojë siç ka jetuar edhe më parë, të vazhdojë të dojë ato 
gjëra që ka dashur, të vazhdojë të urrejë ato gjëra që ka 
urryer dhe të vazhdojë të lexojë gazetat që ka lexuar deri 
tani. Për të ekziston vetëm një mëkat domethënë të rrojë 
ndryshe nga sa ka jetuar deri tani. Dhe se si ka jetuar deri 
tani për këtë na flet me tërbim të madh ajo faqe e famshme 
me teza të shtypura me shkronja kapitale për shkak të së 
cilave e gjithë vegjëlia bashkëkohore e shkolluar ka rënë 
në një entuziazëm të verbër e të tërbuar sepse në këto 
teza ajo pa justifikimin për ekzistencën e saj dhe duhet 
thënë se ky është një justifikim i parë nga këndvështrimi 
apokaliptik. Sepse nga çdo person i veçantë parodisti ynë 
i pavetëdijshëm kërkonte “një shkrirje të plotë të personit 
në procesin botëror për hir të qëllimit final të këtij të fundit 
domethënë për shpëtimin e botës”, ose akoma më qartë 

dhe më e tejdukshme: “Vendosja e vullnetit për jetën 
shpallet prej nesh si parimi i vetëm i drejtë Par ak, sepse 
vetëm me anë të shkrirjes së plotë të personit me jetën dhe 
me vuajtjet e saj dhe jo me anë të vetëmohimit shpirtvogëj 
të personit dhe duke ikur nga jeta, mund të bëhet diçka për 
procesin botëror”. 

Prirja drejt mohimit të vullnetit individual është kaq 
e marrë dhe e padobishme si edhe vetëvrasja e ndoshta 
edhe më e marrë”. “Lexuesi që mendon do e kuptojë edhe 
pa shpjegime të tjera se ç'formë duhet të marrë filozofia 
praktike e bazuar në këto parime por edhe atë që një filozfi 
e tillë duhet të sjellë jo përçarje e shkëputje por pajtim me 
jetën”. 

Lexuesi që mendon do e kuptojë këtë. Dhe si mundën 
të mos e kuptonin Hartmanin. Dhe sa shumë zbavitëse 
është që atë e paskan kuptuar keq dhe gjenden njerëz që 
thonë se gjermanët bashkëkohorë janë shumë të mprehtë” 
Një anglez i drejtë e që i thotë gjërat troç, konstaton 
te ata mungesën e delicacy of perception (delikatesën e 
perceptimit) dhe bile guxon të thotë se “in the German mind 
there does infelicitous” (mendja gjermane të lë përshtypjen e 
një diçkaje të ndrydhur, të diçkaje të mpirë, të ngathët e të 
mjerë). Po a do bjerë dakord me këtë thënie parodisti ynë 
i madh gjerman” Megjithëse sipas shpjegimit të tij ne poi 
afrohemi “asaj gjendjes ideale në të cilën raca njerëzore do 
e bëjë me vetëdije historinë e tij”, por është shumë e qartë 
se ne jemi shumë larg nga ajo gjendje akoma më ideale 
kur njerëzimi do të mundet që plotësisht me vetëdije të 
lexojë librin e Hartmanit dhe kur kjo kohë të vijë, atëherë 
asnjë nuk do të mundet që t'i shqiptojë pa buzëqeshur 
fjalët “procesi botëror” sepse duke i shqiptuar ato atij 

vd siguri do t'i kujtohet Koha kur parodia ungjillore e 
Hartmanit perceptohej, thithej, avullohej, lexohej, përhapej 
dhe ligjërohej me të gjithë thjeshtësinë e të përmendurës 
germanmind di pët thënies së Gëtesme “seriozitetin 
gjithë gjeste të bufit”. Por bota duhet të ecë përpara dhe 
ajo gjendja ideale për të cilën folëm më lart, nuk mund të 
krijohet me fantoma. Ajo mundet vetëm të krijohet me luftë 
dhe të fitohet dhe rruga drejt shpëtimit prej seriozitetit të 
rremë të bufit kalon nëpër gëzimin e jetës. Ajo do të jetë 
një kohë kur njerëzit do ta formojnë veten me logjikë nga 
çdo presupozim konstruktiv lidhur me procesin botëror 
ose bile me historinë e njerëzimit, do jetë një kohë kur në 
qendër të vëmendjes nuk do të jenë më masat por prapë 
persona të veçantë që do të formojnë një si urë mbi përroin 
e padukshëm të vendosjes (bërjes). 

Dhe këta personalitete nuk janë hallka të ndonjë procesi 
por jetojnë si të thuash njëkohësisht por edhe jashtë kohës 
përshkak tëhistorisë ecilae bën tëmundurnjëbashkëpunim 
të tillë. Ata përbëjnë si të thuash një republikë të njerëzve 
gjenialë për të cilën na flet diku Shopenhaueri: Një gjigant 
e thërret gjigantin tjetër mbas intervaleve kohore dhe këto 
biseda gjigantësh të shpirtit vazhdojnë pa u trazuar nga 
zhurma e zakonshme e përditshme e xhuxhave të cilët 
gëlojnë te këmbët e tyre. Detyra e historisë konsiston në atë 
që të shërbejë si ndërmjetëse midis tyre dhe në këtë mënyrë 
prapë dhe prapë të ndihmojë në krijimin e madhështores 
dhe t'i japë asaj forcë. Jo, qëllimi i njerëzimit nuk mund 
të jetë në fund të tij por vetëm në ekzemplarët e tij më të 
përkryer. 

Po është e vërtetë që I 
tij që të habit e cila është në atë shkallë jo € 


kronika jonë, me atë dialektikën e 
ajuar e fals në 

të cilën adhuruesit e saj meritojnë të habiten, do na 
kundërshtojnë duke na thënë: Po aq pak sa me nocionin e 
zhvillimit mund të përqaset lejimi i vazhdimit të pafund të 
procesit botëror në të shkuarën, sepse në një rast të tillë të 
gjitha format që mund të mendohen të zhvillimit do të 
ishin realizuar tashmë gjë që ne nuk e kemi parë (shiko se 
sa dinak ështël) dhe po aq pak mund të pranojmë vazhdimin 
e pafund të procesit në të ardhmen. Të dy këto supozime 
do të kishin qenë të njëvlershme me anulimin e nocionit të 
zhvillimit në drejtim të një qëllimi të caktuar (edhe një herë 
po e them se sa dinak është treguar) dhe do e kthenim 
procesin botëror si puna e Danaideve. Ndërsa fitorja e 
plotë e logjikes mbi alogjiken (o dinak i dinakëve) duhet të 
përkojë me fundin e procesit botëror domethënë me ditën 
e gjyqit të funditi” Jo or shpirt i qartë e përqeshës, sa kohë 
që alogjikja vazhdon të veprojë po ashtu si vepron tani, sa 
kohë për shembull për “procesin botëror” mundemi me 
aprovimin e të gjithëve të arsyetojmë kështu si arsyeton ti, 
dita e gjyqit të fundit është akoma larg sepse në këtë tokë 
ka akoma shumë dritë e gëzim, lulëzojnë akoma ca iluzione 
si për shembull iluzionet e bashkëkohësve të tu lidhur me 
ty dhe ne akoma nuk jemi mjaft të pjekur që vithisemi në 
atë hiçin tënd sepse ne besojmë në atë që këtu në tokë do 
bëhet më gëzueshëm sapo të fillojnë të të kuptojnë drejt ty 
o njeri i pakuptueshëm e i pavetëdijshëm. Por në qoftë se 
prapëseprapë, njerëzimin do e pushtojë neveria me forcë 
ashtu si e ke parashikuar ti për lexuesit e tu, po qe se 
karakteristika jote për kohën e sotshme dhe të ardhshme 
do dalë se është e drejtë (se askush nuki ka parë ato me aq 
neveri sa ti), atëherë unë jam gati që të votoj së bashku me 
shumicën për atë formën e propozuar prej teje, në mënyrë 

që bota jote të vdesë të shtunën e ardhshme në ora 12 të 
patës dhe ligji i votuar prej nesh le të mbarojë me këto fjalë: 
Duke filluar që nga dita e nesërme, koha nuk do ekzistojë 
më dhe asnjë gazetë nuk do dalë më. Por ka të ngjarë që 
veprimi i pritur nuk do ndodhë dhe votimi ynë do shkojë 
kot, por atëherë të paktën do të na ngelet mjaft kohë për të 
bërë një eksperiment tjetër dhe konkretisht: Do marrim një 
peshore dhe në njërën pjatë të saj do vëmë të pavetëdijshmen 
Hartmaniane e në pjatën tjetër procesin botëror Hart- 
manian. Ka njerëz që mendojnë se pjatat e peshores do 
qëndrojnë në baraspeshë sepse në çdo pjatë ne do të kishim 
nga një fjalë të keqe e nga një shaka me kripë. Kur të gjithë 
ta kuptojnë se Hartmani ka bërë shaka, atëherë asnjë nuk 
do flasë më për “procesin botëror” të Hartmanit përveçse 
duke bërë shaka kundër teprimeve të ndjenjës historike, 
kundër pasionit të tepruar për procesin në dëm të jetës e 
halleve të përditshme tëjetës, kundër shtyrjes së pamenduar 
të të gjitha perspektivave, të armës që kemi në dispozicion, 
pra të zemërimit satirik, kurse krijuesit të filozofisë së “të 
pavetëdijshmes” duhet t'i njohim meritën se ka qenë aii 
pari që duke ndjerë shpejt gjithë ato gjëra qesharake që 
janë të lidhura me kuptimin e “procesit botëror” dhe që 
akoma më shpejt diti t'ua bëjë të qartë këtë lexuesve me 
ndihmën e seriozitetit të qëllimshëm të parashtrimit të tij. 
Se përse ekziston “bota” e përse ekziston “njerëzimi” hë 
për hë ne me këto nuk do merremi vetëm në qoftë se do të 
donim të zbaviteshim pak sepse a nuk është guximi e 
arroganca e njeriut të vogël-krimb gjëja më zbavitëse e më 
gazmore që luhet në skenën tokësore2 Por përse ekziston 
njeriu i veçantë, ja se çfarë pyetje duhet t'i bësh vetes dhe 
në qoftë se askush nuk do jetë në gjendje të të japë përgjigje 

për këtë, atëherë ti duhet të përpiqesh që të gjesh një 
justifikim për ekzistencën tënde dhe a posteriori duke j 
vënë vetes disa detyra e ca objektiva, duke përdorur fjalën 
e njohur “për hir të”, atë “për hir të” të lartë e fisnike. Në 
këtë rrugë le të të gjejë edhe vdekja se unë nuk di fat më të 
mirë se sa të vdesësh nga diçka madhështore dhe e 
pamundur, animae prodigus (pa e kursyer jetën tënde të 
dashur). Por në qoftë se përkundrazi mësimet për madhë- 
shtinë e vendosjes, për rrjedhshmërinë e të gjitha nocioneve, 
tipave e fiseve, për mungesën e ndryshimit serioz midis 
njeriut dhe kafshës, mësimet të cilat megjithëse unë i quaj 
të vërteta por që janë vdekjeprurëse, do vazhdojnë të 
përhapen qoftë edhe për një shekull midis masave 
popullore me atë zell emancipues që është i zakonshëm 
për kohën tonë, atëherë askush nuk duhet të çuditet se 
populli do vdesë për shkak të vogëlsirave egoiste, për 
shkak të ngurtësimit e dashurisë për veten, duke u 
shkërmoqur paraprakisht në copa të vogla e duke pushuar 
kështu së qeni popull dhe në vend të tij në arenën e të 
ardhshmes ndoshta do shfaqen sisteme të egoizmave të 
veçanta, do formohen vëllazëri me qëllim që të shfrytëzojnë 
të gjithë ata që nuk do bëjnë pjesë në këto vëllazëri dhe 
krijesa të këtij lloji banal e utilitar. Për të pastruar terrenin 
për këto organizata duhet vetëm që të vazhdojnë ta 
shpjegojnë historinë nga pikëpamja e masave dhe të 
përpiqen të zbulojnë në histori ligje të tilla, të cilat mund të 
nxirren nga kërkesat e këtyre masave domethënë ligje të 
lëvizjes së shtresave të ulëta të shoqërisë. Mua masat më 
'duken të denja për t'u kushtuar vëmendje vetëm në tre 
drejtime: Para së gjithash si kopje të këqia të njerëzve të 
mëdhenj të përgatitura në letër të keqe nga negativë të 

fshirë, pastaj si kundërveprim ndaj njerëzve të mëdhenj 
dhe më në fund si vegla të njerëzve të mëdhenj. Sa për të 
erat ata i marrtë dreqi dhe statistikal Sil Sipas mendimit 
tuaj statistika provon se në histori ka ligje7 Ligje2 Po, ajo 
na tregon se sa vulgare dhe monotone deri sa të vjen për të 
vjellë, janë masat. Por a mund t'i quajmë veprimin e forcave 
të tërheqjes, budallallëqet dhe imitimet prej skllavi, të 
dashurisë dhe të urisë si ligje2 Po mirë, po e zëmë se është 
kështu. Por atëherë ne duhet të pranojmë vërtetësinë edhe 
të kësaj situate: Meqenëse në histori veprojnë ligje, dhe po 
qe se këto ligje nuk paskërkan asnjë vlerë, atëherë nuk ka 
asnjë vlerë edhe vetë historia. Por në kohën e sotshme 
është e pranuar nga të gjithë ajo lloj historie e cila sheh në 
instinktet kryesore të masave, faktorët më të rëndësishëm 
të historisë dhe të gjithë njerëzit e mëdhenj i sheh si 
shprehjen më të qartë të këtyre instinkteve, i sheh ata si ca 
flluska që dalin në sipërfaqen e ujit dhe sipas tyre masa 
duhet të lindë madhështoret, kurse kaosi rregullin. Dhe në 
fund sigurisht që këndojnë një himn për nder të aftësive 
krijuese të masave. “Madhështore” të para në këtë kënd- 
vështrim, quajnë të gjitha ato gjëra që për një kohë 
relativisht të gjatë kanë vënë në lëvizje masat dhe që kanë 
qenë siç thuhet “forca historike”. Po a nuk do të kishte kjo 
kuptimin që të përziesh me qëllim sasinë me cilësinë” Në 
qoftë se masave vulgare ju ka pëlqyer ndonjë ide, bie fjala 
një ide fetare, në qoftë se ato e mbrojnë atë me këmbëngulje 
dhe gjatë rrjedhjes së shekujve kapen fort pas saj, atëherë a 
del prej kësaj se krijuesi i kësaj ideje duhet të konsiderohet 
për këtë shkak dhe vetëm për këtë arsye njeri i madh2 Po 
pse vallë” Gjërat më fisnike e më madhështore as që 
veprojnë te masat. Suksesi historik i krishterimit, fuqia e tij 

historike, jetëgjatësia dhe qëndrueshmëria, të gjitha këto 
për fat të mirë nuk flasin asgjë në dobi të madhështisë së 
krijuesit të tyre sepse në thelb ato do të kishin folur kundër 
tij. Por midis tyre dhe atij suksesi historik të krishterimit 
qëndron një shtresë shumë tokësore dhe e errët e pasioneve, 
gabimeve, e etjes për pushtet dhe për nderime e lavdërime 
që veprojnë edhe sot e kësaj dite si forca imperii romani 
domethënë ajo shtresë nga e cila krishterimi ka marrë 
shijen tokësore dhe shtojcën tokësore që kushtëzon mundë- 
sinë e ekzistencës së tij në këtë botë dhe si të thuash siguron 
fortësinë e tij. Madhështorja nuk duhet të varet nga suksesi, 
Edhe Demosteni ka fituar madhështi megjithëse ai nuk ka 
patur sukses. Njerëzit më të pastër e më të sinqertë ndër 
pasuesit e krishterimit, kanë mbajtur gjithmonë një 
qëndrim skeptik ndaj sukseseve të kësaj bote, ndaj të 
ashtuquajturit “ndikim historik” të tij dhe më shumë janë 
përpjekur t'i paralizojnë zhvillimin e tyre se sa t'i nxisin 
ato sepse ata zakonisht e kanë vënë veten jashtë “kësaj 
bote” dhe nuk kujdeseshin për “procesin e idesë kristiane”. 
Falë kësaj, ata në shumicën e rasteve kanë ngelur krejtësisht 
të panjohur dhe pa bërë emër në histori, ose po të shprehemi 
me gjuhën e krishterimit: Sundues i botës dhe ai që të bën ' 
të suksesshëm dhe komandon progresin është djalli. Ai 
është forca e vërtetë i të gjitha forcave historike dhe kështu 
do të jetë në thelb gjithmonë, megjithëse kjo ndoshta clo të 
duket mjaft ofenduese për epokën e cila është mësuar që të 
përulet para suksesit dhe forcës së historisë. Kjo epokë ka 
përvetësuar shkathtësi të mëdha pikërisht në artin për t'u 
dhënë gjërave emra të rinj dhe bile edhe djallin diti ta 
pagëzojë rishtas. Nuk ka dyshim se ne po përjetojmë çaste 
të një rreziku të madh. Me sa duket njerëzimi i është afruar 

shumë zbulimit të asaj të vërtete që si levë e lëvizjeve 
historike ka shërbyer gjithmonë egoizmi i personave të 
veçantë, i grupeve ose i masave. Në të njëjtën kohë ky 
zbulim nuk ekziston aspak te ndonjë alarm, përkundrazi 
ai ngrihet e merr rëndësinë e ligjit. Le të jetë egoizmi zoti 
ynë. Duke u mbështetur në këtë besim të ri ne po bëhemi 
gati që me vetëdije të plotë të ngremë ndërtesën e historisë 
së ardhshme mbi themelet e egoizmit, por vetëm se ky 
egoizëm duhet të jetë egoizëm i arsyeshëm domethënë i 
tillë iciliivë vetes disa kufizime në mënyrë që të përforcohet 
më shumë në pozitat e tij dhe i cili e studion historinë 
pikërisht me qëllimin që të mësojë se ç'përfaqëson në 
vetvete egoizmi i paarsyeshëm. Një njohje e tillë me 
historinë na ka mësuar se në sistemin botëror të egoizmave 
shtetit i takon një mision i veçantë. Ai duhet të bëhet tutor 
i të gjitha egoizmave të arsyeshëm me qëllim që t'i rrethojë 
ata me ndihmën e forcës së tij ushtarake e policore nga 
shpërthimet e tmerrshme të egoizmit të paarsyeshëm. Po 
për këtë qëllim masave popullore e punëtore të paarsye- 
shme e prandaj të rrezikshme u injektohet me kujdes 
historia dhe pikërisht historia e botës së kafshëve dhe 
historia njerëzore, sepse dihet se bile edhe një grimë e 
arsimit historik është në gjendje që të mposhtë forcën e 
instinkteve dhe pasioneve vulgare e të trasha ose t'i drejtojë 
ato në shtratin e egoizmit të rafinuar. In summa: Duke folur 
me fjalët e E. fon Hartmanit, njeriu bashkëkohor “merakoset 
të rregullohet këtu, në atdheun e tij tokësor me një jetesë të 
rehatshme e me komfort, duke patur në mendje të 
ardhshmen”. 

Po ky shkrimtar e quan një epokë të tillë “moshë e 
burrërimit të njerëzimit” që tingëllon si një tallje me atë 

që e quajmë “burrë”, tamam sikur me këtë fjalë kuptohet 
vetëm një “njeri realist”. Tamam po kështu ai parashikon 
se mbas kësaj moshe të burrërisë vjen mosha e pleqërisë 
dhe këtë e thotë mesa duket vetëm që të tallet me pleqtë 
e kohës tonë sepse ai jo një herë e përmend atë soditje 
të pjekur me të cilën ata “hedhin sytë prapa në vitet e 
stuhishme e të trazuara që kanë jetuar dhe e kuptojnë 
kotësinë e qëllimeve të atyre kohërave”. Jo, moshës së 
pjekur, këtij egoizmi dinak dhe të arsimuar historikisht, 
i korrespondon një e tillë moshë pleqërie e cila me një 
lakmi të neveritshme dhe poshtëruese, kapet mbas jetës 
dhe pastaj akti i fundit me të cilin “mbaron kjo histori e 
çuditshme dhe tradhtare, fëminia e dytë, një sklerozë e 
plotë, e privuar nga dhëmbët, shija e nga çdo gjë”. A e 
kërcënon apo jo jetën tonë dhe kulturën tonë rreziku nga 
këta pleq të mjerë që kanë ngelur pa dhëmbë e pa shije 
ose të ashtuquajturit burra të Hartmanit, ne do mbrojmë të 
drejtat e rinisë tonë duke përdorur dhëmbët, do të mbrojmë 
të ardhmen prej sulmeve të këtyre ikonoluftëtarëve të të 
ardhmes. Por në këtë luftë ne do na takojë të bëjmë edhe 
një vrojtim veçanërisht të pakëndshëm dhe pikërisht atë 
që teprimet e ndjenjës historike nga të cilat vuan koha 
moderne, nxiten e përkrahen me qëllim dhe mbështeten 
me qëllim që t'i përdorin ato për qëllime të caktuara. Ato 
i përdorin si mjet që t'i injektojnë rinisë këtë egoizëm të 
mbjellë kudo me kaq kujdes, të moshës së pjekur. Ato i 
përdorin që të luftojnë te rinia neverinë e natyrshme për këto 
teprime me ndihmën e ndriçimit të qëllimshëm shkencoro- 
magjik në të cilin përshkruhet ky egoizëm burrëror e në 
të njëjtën kohë i padenjë për burrat. Po, ne e dimë mirë 
se në çfarë rezultatesh mund të çojë mbizotërimi i tepërt i 

historisë, ne e dimë këtë gjë shumë mirë, Ai mund të presë 
që në rrënjë instinktet më të fuqishme të rinisë si zjarrin 
rinor, entuziazmin rinor, aftësinë për të sakrifikuar dhe 
për të dashuruar, të ftohin ndjenjën e drejtësisë që është 
karakteristike për të, të shtypin ose të mënjanojnë në plan 
të dytë prirjen këmbëngulëse për pjekje të ngadaltë me anë 
të prirjes së kundërt që mundësisht të bëhet sa më shpejt 
i gatshëm, i dobishëm e produktiv, t'u injektojë helmin e 
dyshimit për ndershmërinë rinore dhe për trimërinë. 

Për më tepër, historia mund ta lejë rininë pa supremacinë 
e saj më të mirë dhe këtu e kemi fjalën për aftësinë e saj për 
t'u mbushur me besim të thellë për idenë e madhe dhe ta 
thithë atë në thellësitë e qenies së saj duke e shndërruar 
në një ide akoma më të madhe. Të gjitha këto mund t'i 
bëjë teprica e historisë dhe këtë e kemi parë dhe pikërisht 
se ajo me anë të shtrembërimit të pandalur të horizonteve 
dhe perspektivave dhe me anë të mënjanimit të atmosferës 
parandaluese, nuk e lejon njeriun që të ndjejë e të veprojë jo 
historikisht. Dhe atëherë ai nga horizontet e pakufishme i 
drejtohet vetes së vet, në sferën e tij të ngushtë egoiste në të 
cilën ai detyrimisht do ngecë e do thahet. Ndoshta me këtë 
rrugë ai do arrijë të jetë i matur por në asnjë mënyrë nuk do 
arrijë të bëhet i mençur. Ai mund të bindet, ai di të mbajë 
parasysh rrethanat dhe të përshtatet me to, e zotëron mirë 
veten, kupton dhe di të nxjerrë leverdi për veten dhe për 
partinë e tij. Ai. Aie humbet aftësinë për të patur turp dhe 
kështu hap mbas hapi shndërrohet në një “burrë” të pjekur 
sipas modelit të Hartmanit dhe në një “plak”. Dhe kjo është 
ajo në të cilën ai duhet të shndërrohet dhe pikërisht në këtë 
qëndron kuptimi i kërkesës së shtruar me kaq cinizëm për 
“shkrirjen e plotë të personit në procesin botëror për hir të 

qëllimit të këtij të fundit domethënë të shpëtimit të botës 
si na siguron shakaxhiu Hartman. Por vullneti dhe qëllimi 
i këtyre “burrave” alla Hartman dhe i “pleqve” si zor të 
jetë shpëtimi i botës, por s'ka asnjë dyshim se bota do të 
kishte qenë më afër shpëtimit në qoftë se do të arrinte të 
shpëtonte nga këta burra e pleq, sepse atëherë do të vinte 
mbretëria e rinisë. 

10. 


Ndërkohë që përmenda këtu rininë, unë jam gati që 
të thërras: Tokël Tokël Janë mjaft e mjaft të tepërta këto 
kërkime pasionante e endje nëpër detërat e huaj e të 
panjohur. Tani më në fund duket së largu bregu dhe si 
do qoftë ky breg, ne duhet të zbresim aty se edhe skela 
më e keqe është më e mirë se sa bredhja dhe kthimi në 
pafundësinë e pashpresë e plot skepticizëm. Do mbahemi 
fort në tokën e premtuar se më vonë do të dimë të gjejmë 
skela të mira dhe t'i lehtësojmë brezave të ardhshëm 
mundësinë për t'u ankoruar atje. 

Ky lundrim ishte i rrezikshëm dhe plot me alarme. 
Sa larg jemi ne tani nga ai vrojtim i qetë kur po soditnim 
fillimin e lundrimit të anijes tonë. Duke gjurmuar hap pas 
hapi rreziqet e historisë, ne pamë se edhe vetë ne jemi të 
kërcënuar në shkallën më të lartë nga lloj-lloj rreziqesh. Ne 
bartim në veten tonë gjurmët e atyre vuajtjeve që u ranë në 
pjesë njerëzve të brezit më të ri si pasojë e historisë me tepri 
dhe pikërisht ky gjurmim të cilin unë nuk kam ndërmend 
tia fsheh vetes, ka karakter plotësisht bashkëkohor, 
karakterin e një individualiteti të shprehur dobët që shfaqet 
në pasigurinë e kritikës së tij, në papjekurinë e humanizmit 
të tij, në kalimin e shpeshtë nga ironia te cinizmi, nga 
vetëbesimi te skepticizmi. Por megjithatë, unë besoj te kjo 
forcë frymëzuese e cila si një gjeni e drejton anijen time. 

E megjithatë unë besoj se rinia më ka drejtuar në rrugën 
e drejtë, duke më detyruar të protestoj kundër shkollimit 
historik të rinisë bashkëkohore duke më detyruar të kërkoj 
që njeriu para së gjithash të mësohet të jetojë dhe vetëm 
kur të mësojë të jetojë, të përdorë historinë kryesisht për 
qëllimet e jetës. Duhet të jeshi ri që ta kuptosh këtë protestë 
e për më tepër në kushtet e thinjes së parakohshme të 
rinisë tonë, nuk bën të jesh aq i ri që të ndjesh se kundër 
kujt në thelb drejtohet kjo protestë. Për ta sqaruar më mirë 
po sjell një shembull. Jo më shumë se një shekull më parë 
në një pjesë të caktuar të brezit të ri të Gjermanisë u ngjall 
tërheqja e njohur për poezinë. 

A mund të konkludojmë prej këtej se brezat që kanë 
jetuar deri në këtë kohë por edhe tamam në këtë kohë, 
nuk e kanë zënë asnjëherë në gojë këtë lloj arti që është i 
huaj për ta nga ana e brendshme dhe e panatyrshme nga 
këndvështrimi i tyre2 Përkundrazi, ne dimë pikërisht të 
kundërtën se këta breza sipas fuqisë së tyre, kanë menduar, 
kanë shkruar, kanë debatuar për “poezinë” me anë të 
fjalëve, për fjalët, fjalët, fjalët. Po ky zgjim që ka ardhur për 
atë fjalë, nuk ka prurë aspak me vete zhdukjen e fjalëve 
krijuese. Në një kuptim të caktuar ato janë të gjalla edhe 
sot e kësaj dite sepse në qoftë se si thotë Gibon nuk duhet 
asgjë përveç kohës, qoftë edhe shumë kohë që një epokë 
e caktuar të vdesë, tamam kështu ndodh që nuk duhet 
asgjë përveç kohës, megjithëse shumë më tepër kohë që në 
Gjermani “në këtë vend të kalimeve graduale”, të zhduket 
përgjithmonë ndonjë nocion i rremë. Sidoqoftë tani, njerëz 
që e kuptojnë poezinë do gjenden ma ha mendja nja njëqind 
më shumë se njëqind vjet më parë, Mbase mbas njëqind 
vjetësh do të gjenden edhe njëqind njerëz të tjerë të cilët 

gjatë kësaj kohe do mësojnë të kuptojnë se ç'është kultura 
si dhe atë gjë që gjermanët deri tani nuk kanë asnjë kulturë 
sado të flasin e të shesin mend për të kundërtën. 
Kënaqësia aq e përhapur tani midis gjermanëve 
për “arsimimin” e tyre do të duket aq e pabesueshme e 
qesharake, ashtu si na duket neve tani klasicizmi i pranuar 
atëherë nga të gjithë i Gotshedit ose quajtja e Ramlerit si 
Pindari i Gjermanisë. Ndoshta ata do vijnë në përfundimin 
se ky arsim është vetëm një lloj i njohur i dijes për 
arsimimin dhe i një dije krejt të rremë dhe sipërfaqësore. E 
rremë dhe sipërfaqësore ajo duhet të quhet pikërisht sepse 
kontradikta midis jetës dhe dijes është marrë gjithmonë 
si diçka e natyrshme dhe nuk është vënë re dukuria më 
karakteristike në arsimin e popujve vërtet të kulturuar dhe 
pikërisht se kultura mund të rritet e të zhvillohet vetëm 
në truallin e jetës, në një kohë që te gjermanët ajo sikur 
i bashkëngjitet jetës si ajo lulja prej letre që e ngjitim në 
tortë ose si shtresa e sheqerit që i hidhet tortës sipër dhe 
prandaj duhet të ngelet gjithmonë e rremë dhe shterpe. 
Ndërsa edukimi gjerman i rinisë mbështetet pikërisht në 
këtë kuptim të rremë e shterpë për kulturën dhe objektivi 
përfundimtar i tiji kuptuar në vlerën më të lartë nuk është 
aspak njeriu i lirë i kulturës por shkencëtari e bile një i tillë 
shkencëtar të cilin mund ta përdorësh mundësisht më herët 
dhe i cili mënjanohet nga jeta në mënyrë që mundësisht 
ta njohë më me saktësi atë. Rezultat i këtij edukimi i parë 
nga këndvështrimi gjithempirik është një filistin historiko- 
estetik i arsimimit, që është i mençur më shumë se i 
takon sipas moshës dhe një llafazan mendjemadh që flet 
për shtetin, kishën dhe artin dhe është njëkohësisht një 
perceptues i përgjithshëm ndjenjash për mijëra ndjesi të 

larmishme, është një stomak i pangopur i cili sidoqoftë 
nuk e di se ç'janë uria dhe etja e vërtetë. Që edukata e cila i 
vë vetes të tilla objektiva edhe që të çon në rezultate të tilla 
është kundra natyrës, këtë e ndjen vetëm ai icili akoma nuk 
i është nënshtruar plotësisht ndikimit të saj, e ndjen vetëm 
instinkti i rinisë sepse vetëm ajo e ruan akoma instinktin e 
të natyrshmes të cilin kjo edukatë mund ta mbysë vetëm me 
ndihmën e masave artificiale dhe të dhunshme. Por ai që 
dëshiron ta luftojë këtë lloj edukate, ai duhet ta ndihmojë 
rininë që ta thotë fjalën e saj, ai duhet që duke sqaruar 
nocionet të ndriçojë rrugën, protestën e pavetëdijshme të 
të rinjve dhe t'i bëjë ata krejtësisht të vetëdijshëm që t'i 
deklarojnë me guxim të drejtat e tyre. Po si mundet ai ta 
arrijë këtë objektiv jo shumë të zakonshëm” 

Në radhë të parë duke shkatërruar atë paragjykim të 
njohur dhe pikërisht besimin në domosdoshmërinë e 
operacionit të lartpërmendur edukativ. Se ekziston opinioni 
se nuk mund të ekzistojë asnjë realitet përveç realitetit tonë 
bashkëkohor shumë të varfër e të mjerë. Në qoftë se ndokush 
do të dojë ta kontrollojë këtë fakt në literaturën që flet për 
arsimin e lartë dhe për edukatën në këto dhjetëvjeçarët e 
fundit, atëherë ai do mbetet i çuditur e i zhgënjyer kur të 
diktojë se sa monotone janë thëniet mbizotëruese për qëllimin 
final të arsimit, se sa me vendosmëri pranohet njëzëri thënia 
se produkti i zhvillimit “njeriu i arsimuar” është baza logjike 
e çdo lloj edukimi. Dhe ky qëndrim i njëzëshëm (unanim) 
do gjejë me sa duket shprehjen e tij në formulën që vijon: 
“I riu duhet të mësojë duke filluar nga shkenca për arsimin 
por jo nga shkenca për jetën dhe aq më pak në asnjë mënyrë 
nga vetë jeta ose nga përvoja jetësore”. Kjo shkencë për 
arsimin futet në kokën e të rinjve si dijeni historike. Me fjalë 

të tjera kokat e tyre mbushen me një sasi të pabesueshme 
nocionesh të nxjerra mbi bazën e një njohjeje goxha të 
largët me epokat dhe popujt e kohërave të shkuara porjo të 
bazuara në vrojtimin direkt të jetës. Kërkesa pasionante e të 
riut që të mësojë diçka me forcat e veta, kërkesa pasionante 
për të ndierë se si brenda tij piqet një sistem harmonik dhe 
i gjallë i përjetimeve vetjake, këto kërkesa përpiqen me çdo 
mënyrë që t'i mbytin dhe si të thuash t'i dehin duke zgjuar 
te ata sigurinë joshëse por të rreme se mundet që gjatë 
shumë viteve të përpunosh në veten tënde rezultate shumë 
të rëndësishme e të mrekullueshme të përvojës së epokave 
të kaluara madhështore. 

' Kjo është po ajo metodë pretenduese me anë të së cilës 
piktorët tanë të rinj e studiojnë artin nëpër muzeumet dhe 
galeritë në vend që ta studiojnë atë nëpër studiot e piktorëve 
të mëdhenj e para së gjithash në studion që është e vetme në 
llojin e saj, në studion e mjeshtres së madhe që quhet natyrë, 
a thua se një shëtitje sipërfaqësore nëpër analet e historisë 
mjafton për të marrë nga kohërat e shkuara metodat e 
marifetet e tyre dhe kështu të përvetësojnë konkluzionet 
e tyre jetësore, ose sikur jeta vetë të mos ishte një zanat i 
njohur të cilin neve duhet ta studiojmë pa u lodhur e me 
themel duke i kursyer përpjekjet të stërvitemi me të po të 
mos duam që atë profesion ta marrin diletantët e llafazanëti 
Platoni mendonte se brezi i parë i shoqërisë së tij të re (në 
shtetin e përsosur e ideal) duhet të edukohet me ndihmën 
e një gënjeshtre të madhe e të fuqishme. Fëmijët duhet të 
edukohen me besimin se ata më parë kanë jetuar nën tokë 
si të thuash në gjendje të fjetur ku ata i mbrunte e u jepte 
formë sipas mendjes së saj mjeshtri i fabrikës së natyrës, e 
prandaj as që mund të mendohet për të ngritur krye kundër 

të shkuarësi As që mund të mendohet t'u kundërvihesh 
punëve të perëndivel Ndërsa rregulli që do e themi më 
poshtë duhet të konsiderohet si ligji i padiskutueshëm i 
natyrës: Ai që lind filozof, ai është mbrujtur prej ari, kush 
lind roje ai është mbrujtur prej argjendi dhe zanatçinjtë prej 
hekuri dhe metaleve të tjera ose aliazheve të tyre. Ashtu 
siç është e pamundur që t'i shkrish së bashku këta metale, 
ashtu është e pamundur që të zhdukësh ndonjëherë rendin 
e kastave dhe t'i përziesh kastat me njëra-tjetrën. Besimi në 
aeterna veritas të këtij rregulli është themeli i edukatës së re 
dhe bashkë me të edhe të shtetit të ri. Tamam kështu beson 
edhe gjermani bashkëkohor në neterna veritas të edukimit të 
tij dhe në llojin e tij të kulturës. Por prapëseprapë ky besim 
do marrë fund ashtu si do vdiste shteti i Platonit në qoftë 
se rrenës së domosdoshme do i kundërvihej e vërteta e 
domosdoshme. Gjermani nuk ka kulturë të tijën sepse ai nuk 
mund ta ketë atë për shkak të edukimit të tij. Ai dëshiron 
lule pa rrënjë dhe kërcell kështu i dëshiron ato më kot. E tillë 
është e vërteta e thjeshtë, e vërteta e pakëndshme dhe jo e 
bukur, e vërteta e domosdoshme. 

Por nga kjo e vërtetë e domosdoshme me të cilën 
duhet të edukohet brezi jonë i ri, kuptohet që ky brez do 
detyrohet që të vuajë shumë nga ajo, sepse atij do t'i duhet 
që me anë të saj të edukojë vetveten në luftë me veten e tij 
dhe t'i ngulitë vetes zakone të reja dhe një natyrë të re në 
vend të natyrës së vjetër e zakoneve fillestare, kështu që 
ai mundet fare mirë t'i thotë vetes duke folur në dialektin 
e vjetër spanjoll: “Defienda me Dios de my” (më ruajtë Zoti 
nga vetja ime) domethënë nga edukata që kam marrë nga 
natyra. Ai duhet ta përvetësojë këtë të vërtetë pikë mbas 
pike si ndonjë ilaç të hidhur dhe çdo anëtar i veçantë i këtij 

brezi duhet të vendosë që ta dënojë veten me atë dënim të 
cilin mund ta durojë më lehtë po qe se ai do të kishte në 
përgjithësi lidhje me të gjithë epokën. Ne nuk kemi arsim 
ne nuk jemi të vlefshëm për jetën, ne nuk jemi të aftë që të 
shohim e të dëgjojmë drejt dhe thjeshtë, për ne është e huaj 
lumturia e zotërimit të asaj që kemi më afër dhe që është e 
natyrshme dhe deri më sot ne as nuk kemi hedhur themelet 
e kulturës sepse as vetë nuk jemi të bindur se ne vetë nuk 
jemi të bindur se jetojmë një jetë të vërtetë. Ne jemi copëtuar 
në copa të vogla, neve në tërësinë tonë jemi të ndarë në 
mënyrë gjysmë mekanike në të brendshëm e në të jashtëm, 
ne jemi të mbuluar me nocione se me dhëmbë dragoi nga 
të cilët rriten nocionte-drakonë. Ne vuajmë nga sëmundja 
e fjalëve pa i zënë besë ndjesisë tonë po qe se ajo nuk është 
shtypur në formën e fjalëve. Me cilësinë e kësaj fabrike të 
vdekur e njëkohësisht që përpëlitet frikshëm nocionesh dhe 
fjalësh, unë ndoshta kam akoma të drejtë të them për veten 
time: cogito, ergo sum, por jo vivo, ergo cogito. Unë e kam 
të siguruar të drejtën për një “jetë” të përditshme të thjeshtë 
por jo për një “jetë” të plotë e të lulëzuar. 

Ndjesia ime fillestare më shërben vetëm si një garanci 
se unë mendoj por jo se unë jam një qenie e gjallë, është 
garanci e asaj që unë nuk jam animal dhe vetëm në rastin 
më ekstrem mund të jem cogital. Më dhuroni më parë jetën 
dhe unë do ju krijoj prej saj kulturëni Kështu thërret çdo 
anëtar i veçantë i këtij brezi të parë dhe të gjithë këta persona 
të veçantë e kanë mundësinë që ta njohin njëri-tjetrin nga 
klithmat e tilla. Po kush dojua dhurojë atyre jetën2 

As Zoti e as njeriu por vetëm rinia e tyre. Ja hiqni asaj 
prangat e zinxhirët dhe ju së bashku me të do çlironi edhe 
jetën sepse ajo deri në një farë kohe është fshehur në burg, 

ajo akoma nuk është tharë e fishkur dhe për këtë gjëju mund 
të pyesni veten tuaj. 

Por kjo jetë e çliruar nga prangat është e sëmurë dhe 
duhet mjekuar. Ajo ka shumë sëmundje, atë e detyrojnë të 
vuajë jo vetëm kujtimet për prangat e mëparshme por edhe 
një sëmundje e re e cila na intereson kryesisht, dhe kjo është 
sëmundja historike. Teprica e historisë e ka minuar forcën 
plastike të jetës dhe ajo nuk është më në gjendje ta përdorë 
të shkuarën si ushqim të shëndetshëm. Sëmundja është e 
tmerrshme dhe po qe se natyra nuk do i kishte dhënë rinisë 
dhuntinë e të parit kthjellët, atëherë askush nuk do e dinte 
se kjo është sëmundje dhe se parajsa e shëndetit për ne është 
e humbur. 

Po ajo rini me ndihmën e po atij instinkti shpëtimtar të 
natyrës e merr me mend se në ç'mënyrë ne mundemi ta 
fitojmë prapë këtë parajsë. Ajo i njeh balsamet dhe ilaçet 
kundër sëmundjes historike, kundër tepricës së historisë. 
Po si quhen këto ilaçe2 

“ Me fjalën johistorike unë quaj artin dhe aftësinë për të 
harruar dhe për t'u mbyllur brenda horizontit të njohur 
organik kurse “mbihistorike” unë quaj forcat të cilat e 
shmangin vëmendjen tonë nga procesi i vendosjes duke 
e përqendruar atë në atë që i jep jetës së përditshme një 
karakter të përhershëm dhe të pandryshuar pikërisht në 
fushat e artit dhe të fesë. Shkenca (se me helmet merret 
kryesisht ajo), i sheh këto forca e aftësi si armiqësorë sepse 
ajo vetëm këtë lloj studimi e gjurmimi si të vërtetë e të 
drejtë dhe rrjedhimisht si shkencore dhe e cila sheh kudo 
gjëra të kryera e historike dhe nuk sheh asgjëkundi gjëra që 
ekzistojnë e janë të përjetshme. Ajo jeton në kontradiktë të 
brendshme me forcat e përjetshme të artit dhe të fesë taman 

po ashtu siç urren harresën, këtë vdekje të dijes, ashtu siç 
pritet të asgjësojë të gjitha kufizimet me horizonte dhe e 
zhyt njeriun në një det të pafund e të pakufishëm drite të 
vendosjes së njohur. E si mundet të jetojë ai në tël Ashtu 
siç ndodh kur për shkak të tërmeteve zbrazen qytetet dhe 
njeriu me frikë në zemër ndërton shpejt e shpejt një shtëpi 
mbi truallin vullkanik, kështu ndodh edhe me jetën e cila 
lëkundet mbi bazat e saj dhe humb fuqinë e burrërinë kur 
nën ndikimin e shkencës lëkundet trualli i nocioneve duke 
e lënë njeriun pa themelet mbi të cilat qëndrojnë siguria 
dhe qetësia e tij si dhe duke i marrë besimin se ka diçka 
të qëndrueshme dhe të përjetshme. A duhet të sundojë jeta 
mbi njohjen, mbi shkencën apo njohja mbi jetën” Cila nga 
këto dy forca është më e lartë dhe më vendimtare2 Askush 
nuk e vë në dyshim se jeta është forca më e lartë dhe që 
sundon sepse njohja po të asgjësojë jetën, bashkë me të do 
asgjësonte edhe veten e saj. Njohja nënkupton edhe jetën e 
prandaj është aq e interesuar për ruajtjen e jetës, aq sa çdo 
qenie është e interesuar për vazhdimin e ekzistencës së saj. 
Ky është shkaku pse shkenca ka nevojë për një mbikëqyrje 
madhore dhe për kontroll. Afër me shkencën lind edhe dija 
për higjienën e jetës dhe një nga porositë e kësaj dije do të 
tingëllonte kështu: Historikja dhe mbihistorikja duhet të 
konsiderohen si kundërhelme të natyrshme kundër mbytjes 
së jetës nga historikja, kundër sëmundjes historike. 

Sipas të gjitha gjasave ne që jemi të sëmurë me sëmundjen 
historike, do vuajmë edhe nga kundërhelmi. Por fakti që 
kundrahelmet na shkaktojnë edhe ato vuajtje, nuk mund të 
konsiderohet si argument se kemi zgjedhur një metodë jo të 
mirë shërimi. 

Dhe ja pikërisht këtu unë e shoh misionin e asaj rinie, e 

atij brezi të parë luftëtarësh dhe asgjësuesish të gjar përinjve, 
i cili brez marshon në pararojë të arsimit më të lumtur e më 
të mrekullueshëm dhe të humanizmit, pa marrë nga kjo 
lumturi, dhe bukuri e pritshme asgjë përveç parandjenjës 
shumë premtuese. Ky brez i ri do vuajë njëkohësisht edhe 
nga sëmundja edhe nga kundërhelmi dhe megjithatë aj 
ka më shumë të drejtë që të flasë për shëndetin e tij më të 
fortë dhe për temperamentin e tij më të natyrshëm se brezat 
paraardhës, të atyre brezave të “burrave” dhe “pleqve” të 
arsimuar, të kohërave të sotshme. 

Misioni i tij konsiston në atë që të minojë besimin në 
nocionet të cilat sundojnë tani në lidhje 'me “shëndeti 
dhe “arsimin” dhe të nxitin urrejtjen dhe përbuzjen për 
këto nocione të përbindshme dhe shenja e treguesi më i 
Sigurtë i shëndetit më të mirë të kësaj rinie duhet të shërbejë 
pikërisht fakti që ajo për të treguar thelbin e saj të vërtetë 
nuk gjen nocion të përshtatshëm ose ndonjë term partiak 
në fjalët që i drejtohen njerëzve bashkëkohorë dhe vetëm se 
në çdo minutë të jetës së saj e kupton dhe e ndjen veprimin 
e forcës që jeton brenda saj dhe të ndjenjës së lartë jetësore. 

Mund të na kundërshtojnë duke na thënë se kjo rini 
tashmë e ka një arsim, por cila rini mund të qortohet për 
këtë” Mundet që ajo të akuzohet se është e ashpër dhe jo 
e matur, por ajo nuk është plakur që të jetë bërë e mençur 
nga përvoja që t'i frenojë vrullet e saj. Po, para së gjithash 
ajo s'ka asnjë nevojë që të pretendojë me hipokrizi për 
arsimimin e kryer dhe ta mbrojë atë, sepse ajo ka të drejtë 
për të gjitha supremacitë e rinisë e sidomos për supremacinë 
e ndershmërisë së guximshme e të palëkundur e për të 
ushqyer shpresa frymëzuese. 

Unë e di se për të gjithë ata që jetojnë me këtë shpresë këto 

përgjithësime janë të kuptueshme dhe të afërta dhe përvoja 
e tyre personale u jep atyre mundësinë që t'i shndërrojnë 
ato në doktrina personale ndërsa të tjerët ndoshta nuk do 
shohin në këtë asgjë përveç pjatave të mbuluara që fare 
mirë mund të jenë edhe bosh deri sa të ndodhë që të çuditen 
një herë kur ta shohin me sytë e tyre se pjatat janë plot dhe 
se në këto përgjithësime përmbaheshin sulme të palosura 
dhe të ngjeshura, kërkesa, instinkte jetësore dhe pasione, të 
cilat nuk mund të rrinin për një kohë të gjatë të fshehura 
e pa hyrë në veprim. Duke ja lënë në dorë këta skeptikë 
kohës e cila herët apo vonë i nxjerr të gjitha në dritë, unë 
si përfundim po ju drejtohem këtyre që fërkojnë barkun 
nga kënaqësia, që t'u tregoj atyre në mënyrë simbolike si 
do rrjedhë shërimi i tyre, shpëtimi i tyre nga sëmundja 
historike dhe njëkohësisht historinë e tyre personale deri te 
momenti kur ata do e marrin veten aq mirë nga sëmundja 
saqë do të mundin të merren prapë me historinë dhe nën 
udhëheqjen madhore të jetës, ta përdorin të shkuarën në një 
kuptim të trefishtë: 
Në kuptimin monumental, atë antikuar ose atë kritik. 
Në atë moment ata do jenë më injorantë se bashkëkohësit 
tanë të “arsimuar” sepse ata do harrojnë shumë gjëra 
dhe bile do të humbasin çdo dëshirë që në përgjithësi të 
interesohen për ato që këta të arsimuar do të donin të dinë 
para së gjithash. Shenjat e tyre dalluese nga pikëpamja e 
të arsimuarve do shërbejë pikërisht “mungesa e arsimit”, 
indiferenca dhe mbyllja e tyre në lidhje me shumë gjëra që 
i rrethojnë e që bëjnë bujë të madhe e, bile edhe indiferenca 
për shumë gjëra të mira, por ama ata, në fazën e fundit të 
shërimit të tyre do bëhen përsëri njerëz dhe do pushojnë së 
qeni automatë me fytyrë njeriu. Dhe kjo diç do të thotël 

Në këtë i mbajmë shpresati A nuk gëzohen zemrat tuaja 
nga kjo perspektivë” 

Po si do e arrijmë ne këtë objektiv2 - do pyesni ju, 
Perëndia e Delfit na udhëheq e na udhëzon neve që në fillim 
të marshimit tonë drejt këtij qëllimi me fjalët: “Njih veten 
tënde”. Kjo është një porosi e vështirë sepse ajo perëndi 
“nuk fsheh asgjë dhe shpall asgjë, ajo vetëm se tregon” ka 
thënë Herakliti. Po ç'na tregon ajo” 

Gjatë shekujve grekët kërcënoheshin nga po ai rrezik që 
na kërcënon edhe neve dhe pikërisht rreziku që të vdesim të 
mbytur nga e huaja dhe nga e shkuara, pra nga “historia”. 

Ata nuk kanë jetuar asnjëherë të izoluar në krenarinë e 
tyre. Përkundrazi “arsimimi” i tyre për një kohë shumë të 
gjatë ka qenë një grumbull kaotik formash e nocionesh të 
huaja semite, babilonase, indiane e egjiptiane kurse feja e tyre 
përshkruante betejat e vërteta të zotave të të gjithë Orientit. 
Tamam po kështu si ndodh tani që “arsimi” gjerman dhe feja 
përfaqësojnë në vetvete një kaos forcash të të gjitha vendeve 
të huaja i të të gjithë të shkuarës që luftojnë me njëra-tjetrën. 
E megjithatë kultura helene nuk u shndërrua në një agregat 
të thjeshtë dhe për shkak të porosisë që përmendëm të 
Apolonit. Grekët mësuan gradualisht që ta organizojnë 
kaosin dhe e arritën këtë se në përputhje me mësimin e 
Delfit, u kthyen prapë te vetvetja domethënë te kërkesat e 
tyre të vërteta, duke ndrydhur te vetja kërkesat e rreme. Me 
këtë rrugë ata arritën që ta zotërojnë prapë veten. Ata nuk 
qëndruan gjatë si trashëgimtarë të detyruar dhe si epigonë 
të të gjithë orientit. Bile ata pas luftës së ashpër me veten e 
tyre arritën që me anë të zbatimit në praktikë të asaj porosie, 
të bëhen pasurues nga më të lumturit dhe shumëzues të 
, thesareve të trashëguara të parët dhe shembull për popujt € 

kulturuar të të ardhmes. 

Ky është një shembull e simbol për secilin nga ne. Secili 
duhet të organizojë në veten e tij një kaos me anë të kthimit të 
menduar që më parë te kërkesat e tij të vërteta. Ndershmëria, 
shëndeti dhe çdo e vërtetë e natyrës së tij duhet që dikur të 
indinjohen me faktin që atë e detyrojnë vazhdimisht të flasë t 
duke përsëritur fjalët e të tjerëve, të mësojë sipas shembujve 
të huaj dhe të përsëritë mbas të tjerëve dhe ai atëherë fillon 
të kuptojë se kultura mund të bëhet diçka më e madhe se sa 
një dekorim i thjeshtë i jetës domethënë në thelb vetëm një 
mënyrë e njohur maskimi dhe mbulimi sepse çdo zbukurim 
e fsheh atë që zbukurohet. Në këtë mënyrë për atë zbulohet 
karakteri i vërtetë i parafytyrimeve greke për kulturën në 
kundërshtim me romakët, pra për një kulturë si për një 
Physis të re e të përmirësuar pa ndarje në të jashtme e në 
të brendshme pa shtirje e kushtëzime, për një kulturë të 
përshtatur për jetën, mendimin dhe vullnetin. 

Kështu ai, duke u bazuar në përvojën e vet, mëson të 
kuptojë se grekët ja dolën të fitojnë mbi të gjitha kulturat e 
tjera se kishin një forcë më të madhe të natyrës së tyre dhe 
se çdo shumëzim i vërtetësisë duhet t'i shërbejë gjithashtu 
edhe përgatifjes ' dhe zhvillimit të një pe të caktuar, 
serioz arsimit që sot çmohet aq shumë, qoftë edhe sikur kjo 
gjë të sjellë me vete rënien e një kulture të tërë dekorative. 

